****

**แผนการป้องกันและบรรเทาสาธารณภัยอำเภอโพนทราย  
พ.ศ. 2560-2570  
ปรับปรุง 2568**



**กองอำนวยการป้องกันและบรรเทาสาธารณภัย**

**อำเภอโพนทราย จังหวัดร้อยเอ็ด**

**โทรศัพท์ 0 4359 5077**

**โทรสาร 0 4359 5077**

****

**คำนำ**

ปัจจุบันสถานการณ์สาธารณภัยในประเทศไทยมีความถี่และทวีความรุนแรงเพิ่มมากขึ้น ทั้งภัย ที่เกิดจากธรรมชาติและภัยที่เกิดจากการกระทำของมนุษย์ ซึ่งก่อให้เกิดความสูญเสียและความเสียหายต่อชีวิตและทรัพย์สินของประชาชนเป็นอย่างมาก แม้ว่าสาธารณภัยเป็นเรื่องที่ไม่สามารถหลีกเลี่ยงได้ แต่สามารถลดความเสี่ยงและความสูญเสียที่เกิดจากสาธารณภัยได้ ด้วยการเตรียมความพร้อมในการรับมือกับเหตุการณ์สาธารณภัย ที่อาจจะเกิดขึ้น โดยให้ความสำคัญกับการป้องกันและลดผลกระทบ การเตรียมความพร้อมของทรัพยากร ในด้านต่างๆ เพื่อมุ่งเน้นการลดความเสี่ยงจากสาธารณภัย ขณะเดียวกันหากเกิดสาธารณภัยขึ้น และมีการเตรียมระบบการจัดการในภาวะฉุกเฉิน บูรณาการการจัดการทั้งด้านคน งบประมาณ เครื่องมือเครื่องจักรที่พร้อมใช้ในการเผชิญเหตุ ได้อย่างเป็นระบบมีมาตรฐาน จะทำให้สามารถปกป้อง ลดความสูญเสีย และความเสียหายต่อชีวิตและทรัพย์สินของประชาชนได้ทันต่อสถานการณ์ รวมถึงการเยียวยาและการฟื้นฟูที่มุ่งเน้นการฟื้นสภาพและการซ่อมสร้างที่ยั่งยืน เพื่อลดความเสี่ยงที่มีอยู่เดิมและป้องกันไม่ให้เกิดความเสี่ยงใหม่

อำเภอได้เล็งเห็นความสำคัญของปัญหาดังกล่าว จึงได้จัดทำแผนการป้องกันและบรรเทาสาธารณภัยอำเภอ พ.ศ. 2558 ขึ้น เพื่อเป็นกรอบกำหนดทิศทางในการปฏิบัติงานด้านการป้องกันและบรรเทาสาธารณภัยให้แก่หน่วยงานในเขตพื้นที่อำเภอให้เป็นไปในทิศทางและมาตรฐานเดียวกัน อีกทั้งยังเป็นกรอบกำหนดแนวทางในการสนับสนุนการจัดการสาธารณภัยขององค์กรปกครองส่วนท้องถิ่น หมู่บ้าน และชุมชนดังนั้น เพื่อให้การบริหารจัดการสาธารณภัยระดับอำเภอเป็นไปอย่างมีประสิทธิภาพ เป็นไปตามพระราชบัญญัติป้องกันและบรรเทาสาธารณภัย พ.ศ. 2550 รวมทั้งสอดคล้องกับแผนการป้องกันและบรรเทาสาธารณภัยแห่งชาติ พ.ศ. 2558 จึงให้หน่วยงานในพื้นที่ถือปฏิบัติตามแผนการป้องกันและบรรเทาสาธารณภัยอำเภอ พ.ศ. 2558 และหวังเป็นอย่างยิ่งว่า แผนฯ ฉบับนี้จะเป็นประโยชน์ในการวางระบบการจัดการความเสี่ยงจากสาธารณภัยในพื้นที่ได้อย่างมีประสิทธิภาพ

(นายจิรศักดิ์ ศรีบุญลือ)

ผู้อำนวยการอำเภอโพนทราย

**สารบัญ**

**แผนที่อำเภอ หน้า**

**คำนำ**

**สารบัญ**

**บทนำ**

**วัตถุประสงค์ของแผนการป้องกันและบรรเทาสาธารณภัยอำเภอ**

**บทที่ 1 ข้อมูลทั่วไป**

1.1 สภาพทั่วไปของอำเภอ 1

1.2 ประวัติการเกิดภัย 2

1.3 สถิติสาธารณภัย 2

1.4 การจัดลำดับความเสี่ยงจากสาธารณภัยในพื้นที่อำเภอ 7

1.5 ปฏิทินสาธารณภัย(สาธารณภัยที่เกิดขึ้นในพื้นที่) 8

**บทที่ ๒ แนวคิดการจัดการความเสี่ยงจากสาธารณภัย**

2.1 ขอบเขตสาธารณภัย 10

2.2 ระดับการจัดการสาธารณภัย 10

2.3 ยุทธศาสตร์การจัดการความเสี่ยงจากสาธารณภัย 11

2.4 งบประมาณในการจัดการความเสี่ยงจากสาธารณภัย 12

2.5 องค์กรปฏิบัติในการป้องกันและบรรเทาสาธารณภัย 17

2.6 การปฏิบัติร่วมกับหน่วยงานที่เกี่ยวข้อง 22

**บทที่ 3 การปฏิบัติก่อนเกิดภัย**

3.1 การลดความเสี่ยงจากสาธารณภัย 24

3.2 เฝ้าระวัง และประเมินสถานการณ์ 28

3.3 แจ้งเตือนภัย 28

**บทที่ 4 การปฏิบัติขณะเกิดภัย**

4.1 การจัดตั้งศูนย์บัญชาการเหตุการณ์อำเภอ 32

4.2 การประกาศสาธารณภัยในภาวะฉุกเฉิน 34

4.3 การจัดการในภาวะฉุกเฉิน 36

4.3.1 หลักการปฏิบัติ 36

4.3.2 กรณีเกิดสาธารณภัยในพื้นที่องค์กรปกครองส่วนท้องถิ่น 1 แห่ง 36

4.3.3 กรณีเกิดสาธารณภัยในพื้นที่องค์กรปกครองส่วนท้องถิ่น มากกว่า 1 แห่ง 39

(สาธารณภัยมีความรุนแรงและขยายเป็นวงกว้าง)

๔.4 การสื่อสารในภาวะฉุกเฉิน 39

4.5 การประชาสัมพันธ์ในภาวะฉุกเฉิน 41

4.6 การอพยพ 41

4.7 การประเมินความเสียหายและความต้องการความช่วยเหลือ 41

4.8 การรับบริจาค 42

4.9 การบริหารจัดการศูนย์พักพิงชั่วคราว 42

4.10 การยกเลิกสถานการณ์ภัย 45

4.11 การอพยพกลับ 45

**หน้า**

**บทที่ 5 การปฏิบัติหลังเกิดภัย**

5.1 การประเมินความเสียหายและความสูญเสียหลังเกิดภัย46

5.2 การฟื้นฟู 47

5.2.1 การฟื้นฟูระยะสั้น 47

5.2.2 การฟื้นฟูระยะกลาง 48

5.2.3 การฟื้นฟูระยะยาว 48

**บทที่ 6 การขับเคลื่อนแผนการป้องกันและบรรเทาสาธารณภัยอำเภอไปสู่การปฏิบัติ**

6.1 การขับเคลื่อนแผนไปสู่การปฏิบัติ 49

6.2 การติดตามและประเมินผล 50

6.3 การทบทวนแผนการป้องกันและบรรเทาสาธารณภัยอำเภอ 50

**ภาคผนวก**

**ภาคผนวก ก :** คำสั่ง กอปภ.อ.โพนทราย

**ภาคผนวก ข :** บัญชีรายชื่อติดต่อ ระดับอำเภอ

**ภาคผนวก ค :** บัญชีรายชื่ออาสาสมัคร เจ้าพนักงาน

**ภาคผนวก ง :** บัญชีรายชื่อ องค์การสาธารณกุศล ในพื้นที่

**ภาคผนวก จ :** บัญชีเครื่องจักรกล ยานพาหนะ

**ภาคผนวก ฉ :** บัญชียานพาหนะเพื่อเตรียมการอพยพ

**ภาคผนวก ช :** ตัวอย่างบัญชีรายชื่อบุคคลที่ต้องอพยพเป็นลำดับแรก

**ภาคผนวก ซ :** ข้อพิจารณาในการเลือกสถานที่ตั้งของศูนย์พักพิงชั่วคร**าว**

**ภาคผนวก ฌ : ตัวอย่าง**แบบสำรวจศูนย์พักพิงชั่วคราวอำเภอ

**ภาคผนวก ญ :** ตัวอย่างแบบฟอร์มการลงทะเบียนของศูนย์พักพิงชั่วคราว

**ภาคผนวก ฎ :** การประมาณค่าความเสี่ยง

**-----------------------------------**

**ก**

**บทนำ**

ประเทศไทยต้องเผชิญและรับมือกับผลกระทบจากการเปลี่ยนแปลงสภาพภูมิอากาศ ซึ่งทำให้มีฤดูกาลเปลี่ยนแปลงไปและทำให้เกิดสาธารณภัยที่รุนแรงและบ่อยครั้งเพิ่มขึ้น ซึ่งจากสถานการณ์สาธารณภัย ที่เกิดขึ้นในทุกภาคของประเทศส่งผลกระทบทั้งด้านชีวิต ทรัพย์สิน และเศรษฐกิจของประเทศ กอปรกับรัฐบาลให้ความสำคัญกับการเตรียมพร้อมตามยุทธศาสตร์การเตรียมพร้อมแห่งชาติที่ทุกภาคส่วนต้องมีความตระหนัก พร้อมรับและจัดการความเสี่ยงจากภัยคุกคามทุกรูปแบบอย่างบูรณาการ เพื่อสร้างความเชื่อมั่น ภูมิคุ้มกัน และเพิ่มศักยภาพของทุกภาคส่วนให้มีความเข็มแข็งในการรับมือกับสถานการณ์ภัยต่างๆ ที่อาจจะเกิดขึ้น ดังนั้น หากการดำเนินงานด้านการป้องกันและบรรเทาสาธารณภัยมีความเข็มแข็ง มีการสร้าง ความตระหนัก การเตรียมพร้อมของประชาชนในทุกภาคของประเทศให้รู้รับ ปรับตัว เพื่อรับมือกับสาธารณภัย ที่อาจเกิดขึ้นจะช่วยลดความรุนแรงของผลกระทบจากสาธารณภัย และช่วยลดโอกาสการสูญเสียชีวิต และทรัพย์สินได้อย่างมีประสิทธิภาพซึ่งจะทำให้นโยบาย และยุทธศาสตร์การเตรียมพร้อมแห่งชาติ มีความเข้มแข็ง บรรลุเป้าหมายที่กำหนดไว้ ขณะเดียวกันประเทศไทยมีพระราชบัญญัติป้องกันและบรรเทาสาธารณภัย พ.ศ.2550 เป็นกฎหมายเฉพาะที่กำหนดกรอบและทิศทางในการบริหารจัดการสาธารณภัยภายในประเทศ โดยมีแผนการป้องกันและบรรเทาสาธารณภัยแห่งชาติ พ.ศ. 2558 ซึ่งคณะรัฐมนตรีได้อนุมัติเมื่อวันที่ 31 มีนาคม 2558 เป็นแผนแม่บทของประเทศที่กำหนดกรอบนโยบาย และยุทธศาสตร์ในการจัดการความเสี่ยงจากสาธารณภัย และหน่วยงานทุกภาคส่วนต้องนำไปเป็นแนวทางในการดำเนินงานด้านการป้องกันและบรรเทาสาธารณภัยอย่างมีระบบเป็นมาตรฐานเดียวกันตั้งแต่ระดับชาติ ระดับจังหวัด อำเภอ และองค์กรปกครองส่วนท้องถิ่น ถึงระดับการปกครองท้องที่ ทั้งชุมชน และหมู่บ้านเป็นการให้ความสำคัญมากขึ้นกับการดำเนินการอย่างยั่งยืนโดยให้ความสำคัญกับ“การจัดการความเสี่ยงจากสาธารณภัย (Disaster Risk Management : DRM)”ประกอบด้วย**การลดความเสี่ยงจากสาธารณภัย** (Disaster Risk Reduction : DRR) ได้แก่ การป้องกัน (Prevention) การลดผลกระทบ (Mitigation) และการเตรียมความพร้อม (Preparedness) ควบคู่กับ**การจัดการ ในภาวะฉุกเฉิน** (EmergencyManagement) ได้แก่ การเผชิญเหตุ (Response) และการบรรเทาทุกข์ (Relief) รวมถึง**การฟื้นฟู** (Recovery) ได้แก่ การฟื้นสภาพและการซ่อมสร้าง (RehabilitationandReconstruction) การสร้างให้ดีกว่าและปลอดภัยกว่าเดิม (Build Back Betterand Safer) ดังแผนภาพที่ 1 ที่มุ่งเป้าหมายไปที่การลดความเสี่ยงที่มีอยู่เดิมและป้องกันไม่ให้เกิดความเสี่ยงใหม่ ทั้งการลดความล่อแหลมและคำนึงถึง ความเปราะบางหรือปัจจัยที่เป็นสาเหตุของการเกิดสาธารณภัยพร้อมทั้งเพิ่มศักยภาพในการจัดการปัญหา อันเป็นสาเหตุของสาธารณภัย โดยไม่ต้องรอให้สาธารณภัยมาถึงก่อน



แผนภาพที่ 1 : วงจรการจัดการความเสี่ยงจากสาธารณภัย

**ข**

พระราชบัญญัติป้องกันและบรรเทาสาธารณภัย พ.ศ.2550 กำหนดให้นายอำเภอเป็นผู้อำนวยการอำเภอ รับผิดชอบและปฏิบัติหน้าที่ในการป้องกันและบรรเทาสาธารณภัยในเขตอำเภอของตน และมีหน้าที่ช่วยเหลือผู้อำนวยการจังหวัดตามที่ได้รับมอบหมายในการปฏิบัติหน้าที่ของผู้อำนวยการอำเภอ ให้ผู้อำนวยการอำเภอ มีอำนาจสั่งการหน่วยงานของรัฐและองค์กรปกครองส่วนท้องถิ่นที่เกี่ยวข้องซึ่งอยู่ในเขตอำเภอให้ดำเนินการในการป้องกันและบรรเทาสาธารณภัยและแผนการป้องกันและบรรเทาสาธารณภัยแห่งชาติ พ.ศ. 2558 กำหนดให้อำเภอจัดทำแผนการป้องกันและบรรเทาสาธารณภัยอำเภอให้สอดคล้องกับแผนการป้องกันและบรรเทาสาธารณภัยแห่งชาติ ดังนั้น จึงจัดทำแผนการป้องกันและบรรเทาสาธารณภัยอำเภอ โพนทราย ขึ้น โดยมีวัตถุประสงค์ ดังนี้

**วัตถุประสงค์ของแผนการป้องกันและบรรเทาสาธารณภัยอำเภอ**

1. เพื่อเป็นการเตรียมความพร้อมทรัพยากรด้านต่างๆ ทั้งด้านคน เครื่องมือเครื่องจักร ระบบการจัดการ และงบประมาณ ในการป้องกันและบรรเทาสาธารณภัยในพื้นที่ให้เป็นระบบและมีมาตรฐาน

2. เพื่อเพิ่มขีดความสามารถในการจัดการความเสี่ยงจากสาธารณภัยทั้งการลดความเสี่ยงจากสาธารณภัย (Disaster Risk Reduction) การจัดการภาวะฉุกเฉิน (Emergency Management) และการฟื้นฟูให้ดีกว่า และปลอดภัยกว่าเดิม (Build Back Better and Safer)

3. เพื่อมุ่งเน้นพัฒนาศักยภาพการจัดการสาธารณภัยและเสริมสร้างความเข้มแข็งให้แก่องค์กรปกครองส่วนท้องถิ่นในการจัดการสาธารณภัยในพื้นที่

-----------------------------------------------

**1**

**บทที่ 1**

**ข้อมูลทั่วไป**

**1.1 สภาพทั่วไปของอำเภอ**

**1.1.1 ที่ตั้งและอาณาเขต**

อำเภอโพนทรายเป็นที่ราบแอ่งกระทะ ลักษณะดินปนทรายมีลำน้ำเสียวเป็นแนวเขตอำเภอด้านทิศเหนือและมีลำน้ำมูลเป็นแนวเขตด้านทิศใต้ ตั้งอยู่ทางทิศตะวันออกเฉียงใต้ของจังหวัดร้อยเอ็ด โดยห่างจากจังหวัดร้อยเอ็ดเป็นระยะทางประมาณ ๘๕ กิโลเมตร และอยู่ห่างจากกรุงเทพมหานครระยะทางประมาณ ๕๖๐ กิโลเมตร สภาพพื้นที่โดยทั่วไป เป็นที่ราบและมีลักษณะเป็นทุ่งกว้าง เหมาะสำหรับการทำนา ปลูกพืชไร่และการเลี้ยงสัตว์ มีเนื้อที่ประมาณ ๒๑๕.๘๕๓ ตารางกิโลเมตร หรือประมาณ ๑๓๔,๙๐๘.๑๓ ไร่

อาณาเขตติดต่อ

ทิศเหนือ ติดต่อกับลำน้ำเสียว อำเภอหนองฮี จังหวัดร้อยเอ็ด

ทิศตะวันออก ติดต่อกับพื้นที่ป่าชายทุ่ง อำเภอศิลาลาด จังหวัดศรีสะเกษ

ทิศใต้ ติดต่อกับลำน้ำมูล อำเภอท่าตูม อำเภอรัตนบุรี จังหวัดสุรินทร์

และอำเภอราษีไศล จังหวัดศรีสะเกษ

ทิศตะวันตก ติดต่อกับ ทุ่งกุลาร้องไห้ อำเภอสุวรรณภูมิ จังหวัดร้อยเอ็ด

**1.1.2 เขตการปกครอง**

แบ่งการปกครองออกเป็น 5 ตำบล 57 หมู่บ้าน ประกอบด้วย โดยมีองค์กรปกครองส่วนท้องถิ่น 2 รูปแบบ ได้แก่ เทศบาลตำบล 2 แห่ง มี เทศบาลตำบลโพนทราย เทศบาลตำบลสามขา และองค์การบริหารส่วนตำบล 3 แห่ง มี ตำบลยางคำ ตำบลศรีสว่าง ตำบลท่าหาดยาว มีประชากรทั้งหมด จำนวน 27,728 คน แยกเป็นชาย จำนวน 13,804 คน เป็นหญิง 13,924 คน ดังนี้

**การปกครองท้องที่**

อำเภอโพนทราย แบ่งตามเขตลักษณะการปกครองท้องที่ จำนวน 5 ตำบล 57 หมู่บ้าน ดังนี้

(1) ตำบลโพนทราย มีหมู่บ้าน จำนวน 14 หมู่บ้าน

(2) ตำบลศรีสว่าง มีหมู่บ้าน จำนวน 15 หมู่บ้าน

(3) ตำบลสามขา มีหมู่บ้าน จำนวน 8 หมู่บ้าน

(4) ตำบลยางคำ มีหมู่บ้าน จำนวน 10 หมู่บ้าน

(5) ตำบลท่าหาดยาว มีหมู่บ้าน จำนวน 10 หมู่บ้าน

**การปกครองท้องถิ่น**

อำเภอโพนทราย แบ่งตามเขตการปกครองท้องถิ่น จำนวนเทศบาล 2 แห่ง และองค์การบริหารส่วนตำบล 3 แห่ง ดังนี้

1. เทศบาลตำบล จำนวน 2 แห่ง ดังนี้
2. เทศบาลตำบลโพนทราย
3. เทศบาลตำบลสามขา

(2)องค์การบริหารส่วนตำบล จำนวน 3 แห่ง ดังนี้

1) องค์การบริหารส่วนตำบลศรีสว่าง

2) องค์การบริหารส่วนตำบลยางคำ

3) องค์การบริหารส่วนตำบลท่าหาดยาว

2

**1.1.3 ลักษณะการประกอบอาชีพ**

ประชากรส่วนมากของอำเภอโพนทราย ประกอบอาชีพด้านการเกษตรกรรม โดยเฉพาะการทำนา รองลงมาประชากรประกอบอาชีพ คือ ปลูกพืช เลี้ยงสัตว์ ทั้งนี้ เนื่องจากสภาพภูมิศาสตร์ที่เหมาะสมกับ การเพาะปลูก การเลี้ยงสัตว์ สินค้าหรือผลิตภัณฑ์ทางเศรษฐกิจที่สำคัญ ได้แก่ ข้าวหอมมะลิ เฉลี่ยรายได้ประชากรต่อหัว/ต่อปี ประมาณ 38,000 บาท

**1.1.4 การคมนาคม**

จุดเด่นของอำเภอ คือ เป็นอำเภอที่มีเส้นทางคมนาคมขนส่งทางบก ซึ่งมีทางหลวงสายหลัก ๑ สาย คือ ถนนสุวรรณภูมิ – ศรีสะเกษ (ถนนหมายเลข 2086) ปัจจุบันอาศัยการขนส่งทางบกเป็นหลัก นอกจากนี้ยังเป็นแหล่งชุมชนที่มีเส้นทางไปสู่จังหวัดต่างๆ หลายเส้นทาง ซึ่งจะมีศักยภาพสูงมากในอนาคต

**1.1.5 แหล่งแม่น้ำลำคลอง**

อำเภอโพนทรายมีแหล่งกักเก็บน้ำ 2 แห่ง ได้แก่ ลำน้ำมูล ลำเสียว และหนองน้ำ สระน้ำ ฝาย และอีกหลายแห่ง แต่ก็ตื้นเขินกักเก็บน้ำได้ปริมาณน้อย ไม่เพียงพอต่อการเกษตรในช่วงฤดูแล้ง

**1.2 ประวัติการเกิดภัย**

สถานการณ์สาธารณภัยที่เกิดขึ้นในพื้นที่อำเภอโพนทรายส่วนใหญ่เกิดจากวาตภัย เนื่องจากลักษณะพื้นที่เป็นที่ราบลุ่ม โดยเฉพาะในเขตพื้นที่ตำบลท่าหาดยาว ยางคำ สามขา โพนทราย(บางส่วน) และศรีสว่าง เกิดภัยขึ้นบ่อยครั้ง และจากเหตุการณ์ดังกล่าว มักจะมีผู้ประสบภัยที่ได้รับผลกระทบต่อทรัพย์สินเป็นจำนวนมาก

**1.3 สถิติสาธารณภัย**

สถานการณ์สาธารณภัยที่สร้างความสูญเสียต่อชีวิตและทรัพย์สินของประชาชน อำเภอมีสถิติ การเกิดภัยย้อนหลัง ดังนี้

1.3.1 **อุทกภัย (Flood)**

อุทกภัย เป็นสาธารณภัยที่เกิดจากฝนตกหนัก และฝนตกสะสมเป็นเวลานาน ทำให้เกิดน้ำป่าไหลหลาก น้ำท่วมฉับพลัน น้ำท่วมขัง และน้ำล้นตลิ่ง ประชาชนได้รับความเดือดร้อน สิ่งสาธารณประโยชน์และทรัพย์สินของประชาชนได้รับความเสียหายโดยมีสาเหตุหลัก ได้แก่ มรสุมตะวันตกเฉียงใต้ที่พัดปกคลุมทะเลอันดามันและประเทศไทยในช่วงเดือนพฤษภาคมถึงกันยายน มรสุมตะวันออกเฉียงเหนือที่พัดปกคลุมอ่าวไทยและภาคใต้ในช่วงเดือนตุลาคมถึงธันวาคม ร่องมรสุมที่พาดผ่านภาคเหนือและภาคตะวันออกเฉียงเหนือ ภาคกลาง รวมถึงหย่อมความกดอากาศต่ำ และพายุหมุนเขตร้อน (ดีเปรสชั่น โซนร้อน และไต้ฝุ่น) นอกจากนี้ ยังมีสาเหตุอื่นๆ ที่ไม่ได้เกิดขึ้นจากธรรมชาติ เช่น อ่างเก็บน้ำ เขื่อนแตก เป็นต้น ในระยะหลังปัญหาอุทกภัย เริ่มมีความรุนแรงขึ้น

3

|  |  |  |  |  |  |  |
| --- | --- | --- | --- | --- | --- | --- |
| **พ.ศ.** | **จำนวนครั้งที่เกิดภัย**  **(ครั้ง)** | **ผลกระทบความเสียหาย** | | | | **มูลค่า**  **ความเสียหาย**  **(ล้านบาท)** |
| **จำนวนครัวเรือน**  **ที่ประสบภัย (ครัวเรือน)** | **พื้นที่ประสบภัย**  **(ตำบล)** | **เสียชีวิต**  **(คน)** | **บาดเจ็บ**  **(คน)** |
| 2564 | 3 | - | ศรีสว่าง | - | - | - |
| 2565 | 2 | 3,191 | โพนทราย สามขา  ศรีสว่าง  ยางคำ  ท่าหาดยาว | - | - | - |
| 2566 | 2 | - | ศรีสว่าง | - | - | - |
| รวม | 7 | - |  |  |  |  |

ที่มา ที่ทำการปกครองอำเภอ (ฝ่ายความมั่นคง) ข้อมูล ณ เดือน มกราคม พ.ศ. 2567

1.3.2 **ภัยจากดินโคลนถล่ม** (Landslide)

ภัยจากดินโคลนถล่ม มักเกิดขึ้นพร้อมกันหรือเกิดตามมาหลังจากเกิดน้ำป่าไหลหลาก อันเนื่องมาจากพายุฝนที่ทำให้เกิดฝนตกหนักอย่างต่อเนื่องรุนแรง ส่งผลให้มวลดินและหินไม่สามารถรองรับการอุ้มน้ำได้ จึงเกิดการเคลื่อนตัวตามอิทธิพลของแรงโน้มถ่วงของโลก ปัจจุบันปัญหาดินโคลนถล่มเกิดบ่อยมากขึ้นและมีความรุนแรงเพิ่มมากขึ้น อันมีสาเหตุมาจากพฤติกรรมของมนุษย์ เช่น การตัดไม้ทำลายป่าการทำการเกษตรในพื้นที่ลาดชัน การทำลายหน้าดิน เป็นต้น

|  |  |  |  |  |  |  |
| --- | --- | --- | --- | --- | --- | --- |
| **พ.ศ.** | **จำนวนครั้งที่เกิดภัย**  **(ครั้ง)** | **ผลกระทบความเสียหาย** | | | | **มูลค่า**  **ความเสียหาย**  **(ล้านบาท)** |
| **จำนวนครัวเรือน**  **ที่ประสบภัย (ครัวเรือน)** | **พื้นที่ประสบภัย**  **(ตำบล)** | **เสียชีวิต**  **(คน)** | **บาดเจ็บ**  **(คน)** |
| 2564 | - | - | - | - | - | - |
| 2565 | - | - | - | - | - | - |
| 2566 | - | - | - | - | - | - |
| **รวม** | - | - | - | - | - | - |

ที่มา ที่ทำการปกครองอำเภอ (ฝ่ายความมั่นคง) ข้อมูล ณ เดือน มกราคม พ.ศ. 2567

4

**1.3.3 ภัยแล้ง (Drought)**

ภัยแล้ง เกิดขึ้นเนื่องจากน้ำ น้ำฝน น้ำใต้ดิน หรือน้ำในแหล่งน้ำธรรมชาติ หรืออ่างเก็บน้ำ มีน้อยกว่าปกติในช่วงเวลาหนึ่ง โดยมีปริมาณน้อยกว่าที่พืช คน หรือสัตว์ต้องการ ซึ่งเป็นสภาวะการขาดแคลนน้ำอุปโภคและบริโภค รวมถึงน้ำเพื่อการเกษตรและอุตสาหกรรมในพื้นที่ใดพื้นที่หนึ่งเป็นเวลานานจนก่อให้เกิดความเสียหาย และส่งผลกระทบอย่างกว้างขวางต่อชุมชน สังคม และระบบเศรษฐกิจโดยรวม และจากสภาวะการเปลี่ยนแปลงของสภาพภูมิอากาศเป็นสาเหตุให้ฤดูฝนมีช่วงระยะเวลาสั้นขึ้น ซึ่งหมายถึงว่าฤดูแล้งจะยาวนานขึ้นส่งผลให้พื้นที่ตอนบนของประเทศจะมีปริมาณฝนตกน้อยลง ทำให้ปริมาณน้ำในเขื่อนและอ่างเก็บน้ำทั่วประเทศมีปริมาณไม่เพียงพอสำหรับอุปโภคบริโภค และเพื่อการเกษตร โดยเฉพาะพื้นที่นอกเขตชลประทาน นอกจากนี้ความเจริญของชุมชน การขยายตัวทางเศรษฐกิจ เช่น ภาคอุตสาหกรรม ภาคธุรกิจบริการ และจำนวนประชากร ที่ได้มีการขยายตัวเพิ่มขึ้นพร้อมกัน เป็นต้น ทำให้มีความต้องการใช้น้ำในกิจกรรมต่างๆ ของทุกภาคส่วนมากขึ้น จึงเป็นปัจจัยหนึ่งที่ทำให้เกิดปัญหาการขาดแคลนน้ำ

|  |  |  |  |  |  |  |
| --- | --- | --- | --- | --- | --- | --- |
| **พ.ศ.** | **จำนวนครั้งที่เกิดภัย**  **(ครั้ง)** | **พื้นที่**  **ประสบภัย(ตำบล)** | **ผลกระทบความเสียหาย** | | | **มูลค่า**  **ความเสียหาย**  **(บาท)** |
| **ครัวเรือน**  **ที่ประสบภัย (หลัง)** | **พื้นที่การเกษตรเสียหาย**  **(ไร่)** | **จำนวนสัตว์**  **ที่รับผลกระทบ**  **(ตัว)** |
| 2564 | - | - | - | - | - | - |
| 2565 | - | - | - | - | - | - |
| 2566 | - | - | - | - | - | - |
| **รวม** | - | - | - | - | - | - |

ที่มา ที่ทำการปกครองอำเภอ (ฝ่ายความมั่นคง) ข้อมูล ณ เดือน มกราคม พ.ศ. 2567

**1.3.4 วาตภัย (Storm)**

วาตภัย เป็นสาธารณภัยที่มีสาเหตุจากพายุลมแรง จนทำให้เกิดความเสียหายแก่อาคาร บ้านเรือน ต้นไม้ และสิ่งก่อสร้าง รวมถึงชีวิตของประชาชน โดยมีสาเหตุจากปรากฏการณ์ทางธรรมชาติ คือ พายุฝนฟ้าคะนอง พายุฤดูร้อน และพายุหมุนเขตร้อน (ดีเปรสชั่น โซนร้อน และไต้ฝุ่น) โดยเฉพาะพายุหมุนเขตร้อนจะส่งผลกระทบต่อพื้นที่เป็นบริเวณกว้างนับร้อยตารางกิโลเมตร (บริเวณที่ศูนย์กลางของพายุเคลื่อนที่ผ่าน จะได้รับผลกระทบมากที่สุด) เมื่อพายุมีกําลังแรงในชั้นดีเปรสชั่น จะทำให้เกิดฝนตกหนักและมักมีอุทกภัยตามมา หากพายุมีกําลังแรงขึ้นเป็นพายุโซนร้อนหรือพายุไต้ฝุ่นจะก่อให้เกิดภัยหลายอย่างพร้อมกันทั้งวาตภัย อุทกภัย และคลื่นพายุชายฝั่งทะเล (Storm Surge) ซึ่งเป็นอันตรายและอาจก่อให้เกิดความเสียหาย อย่างร้ายแรง ทำให้มีผู้เสียชีวิตเป็นจำนวนมากได้

**5**

|  |  |  |  |  |  |  |  |
| --- | --- | --- | --- | --- | --- | --- | --- |
| **พ.ศ.** | **จำนวนครั้งที่เกิดภัย (ครั้ง)** | **พื้นที่**  **ประสบภัย(ตำบล)** | **ผลกระทบความเสียหาย** | | | | **มูลค่า**  **ความเสียหาย**  **(บาท)** |
| บ้านเรือนเสียหายทั้งหลัง  (หลัง) | บ้านเรือนเสียหายบางส่วน (หลัง) | บาดเจ็บ  (คน) | เสียชีวิต  (คน) |
| 2564 | 4 | ยางคำ (2)  สามขา  โพนทราย  ศรีสว่าง | - | 4 | - | - | - |
| 2565 | 2 | ศรีสว่าง  ท่าหาดยา  สามขา  โพนทราย | - | 2 | - | - | - |
| 2566 | 3 | ยางคำ  โพนทราย | - | 3 | - | - | - |
| **รวม** | **9** | **5** | **-** | **9** | **-** | **-** | **-** |

ที่มา ที่ทำการปกครองอำเภอ (ฝ่ายความมั่นคง) ข้อมูล ณ เดือน มกราคม พ.ศ. 2567

**1.3.4 อัคคีภัย (Fire)**

อัคคีภัย เป็นสาธารณภัยประเภทหนึ่งที่เกิดจากไฟ ไฟเป็นพลังงานอย่างหนึ่งที่ให้ความร้อน โดยความร้อนของไฟที่ขาดการควบคุม ดูแล จะทำให้เกิดการติดต่อลุกลามไปตามบริเวณที่มีเชื้อเพลิง เกิดการลุกไหม้ต่อเนื่อง หากปล่อยเวลาของการลุกไหม้นานเกินไป จะทำให้เกิดการลุกลามมากยิ่งขึ้น สภาวะของไฟจะรุนแรงมากขึ้น ถ้าการลุกไหม้มีเชื้อเพลิงหนุนหรือมีไอของเชื้อเพลิงถูกขับออกมามาก ความร้อนแรงก็จะมากยิ่งขึ้น สิ่งที่ทำให้เกิดอัคคีภัยได้ง่าย ได้แก่ เชื้อเพลิง สารเคมี หรือวัตถุใดๆ ที่มีสถานะเป็นของแข็ง ของเหลว หรือก๊าซที่อยู่ในภาวะพร้อมจะเกิดการสันดาปจากการจุดติดใดๆ หรือ จากการสันดาปเอง

|  |  |  |  |  |  |  |
| --- | --- | --- | --- | --- | --- | --- |
| **พ.ศ.** | **จำนวนครั้งที่เกิดภัย (ครั้ง)** | **พื้นที่**  **ประสบภัย(ตำบล)** | **ผลกระทบความเสียหาย** | | | **มูลค่า**  **ความเสียหาย**  **(บาท)** |
| **บ้านเรือนเสียหาย**  **(หลัง)** | **เสียชีวิต**  **(คน)** | **บาดเจ็บ**  **(คน)** |
| 2564 | - | - | - | - | - | - |
| 2565 | 1 | ยางคำ | 1 | - | - | - |
| 2566 | 4 | ท่าหาดยาว  โพนทราย (2)  ศรีสว่าง (1) | 1  2  1 | -  -  - | -  -  - | -  -  - |
| **รวม** | **5** |  | **5** |  |  |  |

ที่มา ที่ทำการปกครองอำเภอ (ฝ่ายความมั่นคง) ข้อมูล ณ เดือน มกราคม พ.ศ. 2567

6

1.3.5 ภัยจากไฟป่าและหมอกควัน (Forest Fire & Smoke)

ไฟป่า คือ ไฟที่เกิดขึ้นแล้วลุกลามไปได้โดยอิสระปราศจากการควบคุม เผาผลาญเชื้อเพลิงธรรมชาติในป่า และส่งผลให้เกิดปรากฎการณ์ที่ฝุ่น ควัน และอนุภาคแขวงลอยในอากาศรวมตัวกันในสภาวะที่อากาศปิด ปัจจุบันระดับของการเกิดไฟป่าในประเทศไทยมีความรุนแรงมากจนกลายเป็นปัจจัยที่รบกวนความสมดุลของระบบนิเวศอย่างรุนแรง ส่งผลกระทบต่อพืช ดิน น้ำ สัตว์ และสิ่งมีชีวิตต่าง ๆ รวมทั้งชีวิตและทรัพย์สินของประชาชน ตลอดจนเศรษฐกิจ สังคม และการท่องเที่ยวในทุกพื้นที่ของประเทศไทย นอกจากนี้ ไฟป่ายังก่อให้เกิดวิกฤตมลพิษหมอกควันจนกลายเป็นปัญหาใหญ่ที่ส่งผลกระทบต่อสุขภาพอนามัยและการดำรงชีวิตของประชาชน

เป็นวงกว้าง ตัวอย่างกรณีสนามบินจังหวัดแม่ฮ่องสอนต้องยกเลิกเที่ยวบินเป็นจำนวนมาก เนื่องจากหมอกควันทำให้ ทัศนวิสัยไม่ดี เป็นอันตรายต่อการขึ้นลงของเครื่องบิน

|  |  |  |  |  |  |  |
| --- | --- | --- | --- | --- | --- | --- |
| **พ.ศ.** | **จำนวนครั้งที่เกิดภัย (ครั้ง)** | **พื้นที่**  **ประสบภัย(ตำบล)** | **ผลกระทบความเสียหาย** | | | **มูลค่า**  **ความเสียหาย**  **(บาท)** |
| **พื้นที่เสียหาย**  **(ไร่)** | **เสียชีวิต**  **(คน)** | **บาดเจ็บ**  **(คน)** |
| 2564 | - | - | - | - | - | - |
| 2565 | - | - | - | - | - | - |
| 2566 | - | - | - | - | - | - |
| **รวม** | **-** | **-** | **-** | **-** | **-** | **-** |

ที่มา ที่ทำการปกครองอำเภอ (ฝ่ายความมั่นคง) ข้อมูล ณ เดือน มกราคม พ.ศ. 2567

**1.3.6 ภัยจากการคมนาคม**

การพัฒนาทางด้านเศรษฐกิจและสังคมอย่างต่อเนื่องของประเทศซึ่งส่งผลให้เกิดภัยจาก การคมนาคมมากขึ้น และเป็นสาเหตุของการเสียชีวิตที่สำคัญในลำดับต้น ๆ ของประชากรของประเทศ รวมทั้งความสูญเสียด้านอื่น ๆ เช่น ความเสียหายต่อครอบครัวและสังคม การสูญเสียค่ารักษาพยาบาลจากอุบัติเหตุการสูญเสียทรัพยากรบุคคลของชาติ เป็นต้น ซึ่งร้อยละ 90 ของภัยจากการคมนาคม คือ อุบัติเหตุทางถนนโดยมีสาเหตุจากพฤติกรรมเสี่ยงในการใช้รถใช้ถนน การทำผิดกฎจราจร และการดื่มเครื่องดื่มแอลกอฮอล์แล้วขับขี่การไม่สวมหมวกนิรภัย อีกทั้งยานพาหนะ สภาพถนน และสิ่งแวดล้อมที่ไม่ปลอดภัย ซึ่งจากข้อมูลของกระทรวงสาธารณสุขในแต่ละปีมีผู้เสียชีวิตจากอุบัติเหตุทางถนนประมาณ 14,000 คน หรือคิดเป็น 21.96 คนต่อประชากรหนึ่งแสนคน หรือเฉลี่ยเดือนละประมาณ 1,166 คน โดยมีทั้งความสูญเสียชีวิตและทรัพย์สิน

|  |  |  |  |  |  |
| --- | --- | --- | --- | --- | --- |
| **พ.ศ.** | **จำนวนครั้ง**  **ที่เกิดเหตุ (ครั้ง)** | **สถานที่เกิดเหตุ** | **ผลกระทบความเสียหาย** | | **มูลค่า**  **ความเสียหาย**  **(บาท)** |
| **เสียชีวิต**  **(คน)** | **บาดเจ็บ**  **(คน)** |
| 2564 | 1 | ถนนทางหลวง  และถนนในหมู่บ้าน | 1 | - | - |
| 2565 | - | - | - | - | - |
| 2566 | 1 | ถนนทางหลวง  และถนนในหมู่บ้าน | - | 1 | - |
| **รวม** |  |  | **-** |  | **-** |

ที่มา ที่ทำการปกครองอำเภอ (ฝ่ายความมั่นคง) ข้อมูล ณ เดือน มกราคม พ.ศ. 2567

7

1.4 **การจัดลำดับความเสี่ยงจากสาธารณภัยในพื้นที่อำเภอ**

จากการวิเคราะห์และประเมินความเสี่ยงจากสาธารณภัยโดยพิจารณาจากข้อมูลสถิติความถี่ของการเกิดภัยพื้นที่เสี่ยงและปัจจัยที่ทำให้เกิดความเสี่ยงจากสาธารณภัยจึงจัดลำดับความเสี่ยงสาธารณภัยในพื้นที่อำเภอ ดังนี้

| **ลำดับ**  **ความเสี่ยงภัย** | **ประเภทของภัย** | **ลักษณะของการเกิดภัย** |
| --- | --- | --- |
| 1 | วาตภัย | ลมพายุฤดูร้อน |
| 2 | อุทกภัย | น้ำท่วมพื้นที่ทางการเกษตร |
| 3 | ภัยแล้ง | แหล่งกักเก็บน้ำในพื้นที่ตื้นเขิน น้ำแห้งขอด ฝนทิ้งช่วง |
| 4 | อัคคีภัย | เพลิงไหม้บ้านเรือนราษฎร |

8

**1.5 ปฏิทินสาธารณภัยประจำปี**(สาธารณภัยที่เกิดขึ้นในพื้นที่)

เพื่อเป็นแนวทางในการเตรียมการป้องกันและบรรเทาสาธารณภัยไว้ล่วงหน้า อำเภอจึงจัดทำปฏิทินสาธารณภัยที่เกิดขึ้นในพื้นที่ ดังนี้

| **ประเภท**  **ของภัย** | **ภัย** | **ระยะเวลาที่เกิดภัย**  **(เดือน)** | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- |
| **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** | **ต.ค.** | **พ.ย.** | **ธ.ค.** |
| ภัยที่เกิดจากธรรมชาติและการกระทำของมนุษย์ | อุทกภัย |  |  |  |  |  |  |  |  |  |  |  |  |
| ดินโคลนถล่ม |  |  |  |  |  |  |  |  |  |  |  |  |
| น้ำป่าไหลหลาก |  |  |  |  |  |  |  |  |  |  |  |  |
| ภัยแล้ง |  |  |  |  |  |  |  |  |  |  |  |  |
| แผ่นดินไหว |  |  |  |  |  |  |  |  |  |  |  |  |
| สึนามิ |  |  |  |  |  |  |  |  |  |  |  |  |
| วาตภัย |  |  |  |  |  |  |  |  |  |  |  |  |
| อัคคีภัย |  |  |  |  |  |  |  |  |  |  |  |  |
| ไฟป่าและหมอกควัน |  |  |  |  |  |  |  |  |  |  |  |  |
| อุบัติเหตุทางถนน |  |  |  |  |  |  |  |  |  |  |  |  |
| สารเคมีและวัตถุอันตราย |  |  |  |  |  |  |  |  |  |  |  |  |
| ภัยที่เกิดในช่วงเวลาหรือเทศกาล | ภัยในช่วงเทศกาลปีใหม่ |  |  |  |  |  |  |  |  |  |  |  |  |
| ภัยในช่วงเทศกาลตรุษจีน |  |  |  |  |  |  |  |  |  |  |  |  |
|  | ภัยในช่วงเทศกาลสงกรานต์ |  |  |  |  |  |  |  |  |  |  |  |  |
|  | ภัยในช่วงวันลอยกระทง |  |  |  |  |  |  |  |  |  |  |  |  |

ที่มา ที่ทำการปกครองอำเภอ (ฝ่ายความมั่นคง) ข้อมูล ณ เดือน มกราคม พ.ศ. 2567

**9**

**บทที่ ๒**

**แนวคิดการจัดการความเสี่ยงจากสาธารณภัย**

จากแนวคิดในอดีตที่มุ่งเน้น “การจัดการสาธารณภัย (Disaster Management: DM)” ในเชิงรับ กล่าวคือเมื่อเกิดภัยขึ้นแล้ว มุ่งเน้นการจัดการเหตุการณ์ในภาวะฉุกเฉินการให้ความช่วยเหลือบรรเทาทุกข์ผู้ประสบภัยหรือการฟื้นฟูสภาพหลังจากภัยผ่านพ้นไป

ปัจจุบันทั่วโลกให้การยอมรับว่าสาธารณภัยเป็นเรื่องที่จัดการเชิงรุกได้โดยไม่จำเป็นต้องรอให้ภัยเกิดขึ้นก่อนดังนั้น จึงให้ความสำคัญมากเพื่อมุ่งเข้าสู่ “การรู้รับ – ปรับตัว – ฟื้นเร็วทั่ว – อย่างยั่งยืน” (Resilience) โดยการวางแนวทางเพื่อ “การจัดการความเสี่ยงจากสาธารณภัย (Disaster Risk Management: DRM)”ซึ่งเป็นการจัดการปัจจัยที่ทำให้เกิดความเสี่ยงผ่านมาตรการต่างๆ ที่จะช่วยทำให้ผลกระทบที่อาจเกิดจากสาธารณภัยให้ลดน้อยลงที่สุดเท่าที่จะเป็นไปได้ทั้งนี้เป้าหมายของการจัดการความเสี่ยงจากสาธารณภัยก็คือการลดความเสี่ยงจากสาธารณภัย (Disaster Risk Reduction Management: DRR) โดยให้ความสำคัญกับการดำเนินงาน ดังนี้

**ระยะก่อนเกิดภัย**

●**การประเมินความเสี่ยง (Risk Assessment)** เพื่อให้ทราบและมีความเข้าใจในต้นเหตุของความเสี่ยงจากสาธารณภัย ซึ่งจะช่วยให้มีข้อมูลในการวางแผนดำเนินงานใช้ทรัพยากรต่างๆ เพื่อการป้องกัน ลดผลกระทบ และเตรียมพร้อมรับมือกับสถานการณ์สาธารณภัย

●**การป้องกัน (Prevention) และการลดผลกระทบ (Mitigation)** ซึ่งเป็นการดำเนินการเพื่อขจัดหรือลดโอกาสที่สาธารณภัยจะสร้างผลกระทบต่อบุคคล ชุมชน หรือสังคม โดยการวางแผนงาน โครงการ แก้ไขปัญหา ที่ต้นเหตุปัจจัยที่ทำให้เกิดความเสี่ยงตามที่ได้มีการประเมินความเสี่ยงไว้ เช่น การสร้างกำแพงกั้นน้ำริมตลิ่ง การสร้างระบบระบายน้ำ การสร้างอาคารที่คงทนถาวรต่อการสั่นสะเทือนของแผ่นดินไหว การขุดลอกคูคลอง เป็นต้น

●**การเตรียมความพร้อม (Preparedness)** เป็นการดำเนินงานเพื่อให้ประชาชนหรือชุมชนมีความรู้และทักษะต่างๆ พร้อมที่จะเผชิญกับภัย เช่น การพัฒนาระบบแจ้งเตือนภัยและการกระจายข่าวสาร การวางแผนการป้องกันและบรรเทาสาธารณภัย การวางแผนปฏิบัติ การวางแผนเผชิญเหตุ การฝึกการป้องกัน และบรรเทาสาธารณภัย การเตรียมพร้อมบุคลากร เครื่องมือ เครื่องจักรกล งบประมาณ ในการป้องกัน และบรรเทาสาธารณภัย เป็นต้น ทั้งนี้ ควรดำเนินการควบคู่กับการจัดการในภาวะฉุกเฉิน

**ระยะระหว่างเกิดภัย**

●**การจัดการในภาวะฉุกเฉิน (Emergency Management)** ได้แก่ การเผชิญเหตุ (Respone) และการบรรเทาทุกข์ (Relief) เป็นการดำเนินงานในระยะระหว่างเกิดภัยที่ให้ความสำคัญกับการรักษาชีวิต ของผู้ประสบภัยเมื่อเกิดเหตุการณ์ฉุกเฉินหรือเกิดสาธารณภัยเป็นหลักโดยเน้นการให้ความช่วยเหลือ การกู้ชีพ กู้ภัย การพยาบาลและสาธารณสุข การบรรเทาทุกข์และแจกจ่ายสิ่งของยังชีพ การดูแลช่วยเหลืออพยพ และการบริหารจัดการศูนย์พักพิงชั่วคราว รวมทั้งการจัดระบบการบัญชาการเหตุการณ์ฉุกเฉิน การสั่งการ การประสานงาน การสื่อสารและการประชาสัมพันธ์

10

**ระยะหลังเกิดภัย**

●**การฟื้นฟู (Recovery)** ที่มุ่งเน้นการฟื้นสภาพและการซ่อมสร้าง (Rehabilitation and Reconstruction) การสร้างให้ดีกว่าและปลอดภัยกว่าเดิม (Build Back Better and safer) ที่มุ่งเน้นการจัดการสถานการณ์ภายหลังการเกิดสาธารณภัยให้บุคคล ชุมชน หรือสังคมได้ฟื้นสภาพกลับมาเป็นปกติ เพื่อป้องกันไม่ให้เกิดความเสี่ยงใหม่ และลดความเสี่ยงที่มีอยู่เดิม เช่น การฟื้นฟูสภาพจิตใจและการเยียวยาผู้ประสบภัย การซ่อมแซมอาคารบ้านเรือน โครงสร้างพื้นฐาน การดูแลสภาพแวดล้อมและสุขอนามัย เป็นต้น ทั้งนี้ เพื่อให้การฟื้นฟูเป็นไปอย่างยั่งยืนโดยภายหลังเกิดสาธารณภัยให้ประเมินความสูญเสียและความเสียหายที่เกิดขึ้น และนำมาวิเคราะห์เพื่อจัดทำแผนการฟื้นฟูอย่างเป็นระบบและกำหนดแนวทางการฟื้นฟูทั้งในระยะสั้น ระยะกลาง และระยะยาวอย่างต่อเนื่อง

**2.1 ขอบเขตสาธารณภัย**

ขอบเขตสาธารณภัยตามแผนการป้องกันและบรรเทาสาธารณภัยแห่งชาติฉบับนี้ ให้เป็นไปตามความหมาย “สาธารณภัย” ตามมาตรา 4 แห่งพระราชบัญญัติป้องกันและบรรเทาสาธารณภัย พ.ศ. 2550ดังนี้ “อัคคีภัย วาตภัย อุทกภัย ภัยแล้ง โรคระบาดในมนุษย์ โรคระบาดสัตว์ โรคระบาดสัตว์น้ำ การระบาดของศัตรูพืช ตลอดจนภัยอื่นๆอันมีผลกระทบต่อสาธารณชน ไม่ว่าเกิดจากธรรมชาติ มีผู้ทำให้เกิดขึ้น อุบัติเหตุ หรือ เหตุอื่นใด ซึ่งก่อให้เกิดอันตรายแก่ชีวิต ร่างกายของประชาชนหรือความเสียหายแก่ทรัพย์สินของประชาชนหรือของรัฐ และให้หมายความรวมถึงภัยทางอากาศ และการก่อวินาศกรรมด้วย”

**2.2 ระดับการจัดการสาธารณภัย**

ระดับการจัดการสาธารณภัยแบ่งเป็น ๔ ระดับ ทั้งนี้ ขึ้นกับพื้นที่ ประชากร ความซับซ้อน หรือความสามารถในการจัดการสาธารณภัย ตลอดจนศักยภาพด้านทรัพยากร ที่ผู้มีอำนาจตามกฎหมายใช้ดุลยพินิจในการตัดสินใจเกี่ยวกับความสามารถในการเข้าควบคุมสถานการณ์เป็นหลัก ดังนี้

|  |  |  |
| --- | --- | --- |
| **ระดับ** | **การจัดการ** | **ผู้มีอำนาจตามกฎหมาย** |
| ๑ | สาธารณภัยขนาดเล็ก | ผู้อำนวยการอำเภอ ผู้อำนวยการท้องถิ่น และ/หรือ  ผู้ช่วยผู้อำนวยการกรุงเทพมหานคร ควบคุมและสั่งการ |
| ๒ | สาธารณภัยขนาดกลาง | ผู้อำนวยการจังหวัด หรือผู้อำนวยการกรุงเทพมหานคร  ควบคุม สั่งการและบัญชาการ |
| ๓ | สาธารณภัยขนาดใหญ่ | ผู้บัญชาการป้องกันและบรรเทาสาธารณภัยแห่งชาติ  ควบคุม สั่งการและบัญชาการ |
| ๔ | สาธารณภัยร้ายแรงอย่างยิ่ง | นายกรัฐมนตรีหรือรองนายกรัฐมนตรีซึ่งนายกรัฐมนตรีมอบหมาย ควบคุม สั่งการและบัญชาการ |

11

**การจัดการสาธารณภัยขนาดเล็กปฏิบัติดังนี้**

**2.2.1 ระดับองค์กรปกครองส่วนท้องถิ่น**

เมื่อเกิดหรือคาดว่าจะเกิดสาธารณภัยขึ้นในพื้นที่องค์กรปกครองส่วนท้องถิ่น ให้กองอำนวยการป้องกันและบรรเทาสาธารณภัยองค์กรปกครองส่วนท้องถิ่นแห่งพื้นที่ (เมืองพัทยา /เทศบาล/องค์การบริหารส่วนตำบล) จัดตั้ง**ศูนย์ปฏิบัติการฉุกเฉินท้องถิ่น**ขึ้นโดยมีผู้อำนวยการท้องถิ่นเป็นผู้ควบคุมและสั่งการเพื่อทำหน้าที่จัดการสาธารณภัยที่เกิดขึ้นจนกว่าสถานการณ์จะกลับเข้าสู่ภาวะปกติพร้อมทั้งประสานกับส่วนราชการและหน่วยงานที่เกี่ยวข้องในพื้นที่ที่รับผิดชอบในการจัดการสาธารณภัยโดยมีแผนปฏิบัติการในการป้องกัน และบรรเทาสาธารณภัยขององค์กรปกครองส่วนท้องถิ่นและแผนเผชิญเหตุเป็นกรอบแนวทางในการจัดการ สาธารณภัยในพื้นที่และรายงานให้ผู้อำนวยการอำเภอในเขตพื้นที่ทราบทันทีหากในกรณีไม่สามารถควบคุมสถานการณ์สาธารณภัยตามขีดความสามารถโดยลำพังให้แจ้งผู้อำนวยการอำเภอ และขอรับการสนับสนุนจากกองอำนวยการป้องกันและบรรเทาสาธารณภัยองค์กรปกครองส่วนท้องถิ่นแห่งพื้นที่ติดต่อหรือใกล้เคียง

2.2.2 **กรณีการจัดการสาธารณภัยขนาดเล็กขยายเป็นวงกว้างยากต่อการควบคุมสถานการณ์ ให้ยุติโดยเร็ว** ให้ผู้อำนวยการอำเภอเข้าควบคุมและสั่งการให้กองอำนวยการป้องกันและบรรเทาสาธารณภัยองค์กรปกครองส่วนท้องถิ่นแห่งพื้นที่ติดต่อหรือใกล้เคียงเข้าสนับสนุนในการจัดการสาธารณภัยในเขตพื้นที่ขององค์กรปกครองส่วนท้องถิ่นที่เกิดภัย และรายงานผู้อำนวยการจังหวัดทราบโดยมีแผนการป้องกันและบรรเทา  
สาธารณภัยอำเภอและแผนปฏิบัติการฯประเภทภัยที่เกิด เป็นกรอบแนวทางในการจัดการสาธารณภัย

**2.3 ยุทธศาสตร์การจัดการความเสี่ยงจากสาธารณภัย**

แผนการป้องกันและบรรเทาสาธารณภัยแห่งชาติ พ.ศ. 2558 ได้กำหนดยุทธศาสตร์การจัดการความเสี่ยงจากสาธารณภัยไว้ 4 ยุทธศาสตร์เพื่อเป็นกรอบในการดำเนินงานด้านการป้องกันและบรรเทาสาธารณภัยในพื้นที่ให้มีความชัดเจน และมีประสิทธิภาพประกอบด้วย

ยุทธศาสตร์ที่ 1 การมุ่งเน้นการลดความเสี่ยงจากสาธารณภัย

ยุทธศาสตร์ที่ 2 การบูรณาการการจัดการในภาวะฉุกเฉิน

ยุทธศาสตร์ที่ 3 การเพิ่มประสิทธิภาพการฟื้นฟูอย่างยั่งยืน

ยุทธศาสตร์ที่ 4 การส่งเสริมความร่วมมือระหว่างประเทศในการจัดการความเสี่ยงจากสาธารณภัย

**ยุทธศาสตร์ที่ 1 การมุ่งเน้นการลดความเสี่ยงจากสาธารณภัย**

เป็นการลดโอกาสที่จะได้รับผลกระทบจากสาธารณภัยอย่างเป็นระบบ โดยการวิเคราะห์และจัดการกับปัจจัยที่เป็นสาเหตุและผลกระทบของสาธารณภัยเพื่อลดความล่อแหลม ลดปัจจัยที่ทำให้เกิดความเปราะบาง และเพิ่มศักยภาพของบุคคล ชุมชน และสังคมให้เข้มแข็งในการจัดการปัญหาในปัจจุบัน รวมถึงป้องกันความเสียหายที่อาจเกิดขึ้นในอนาคต

**ยุทธศาสตร์ที่ 2 การบูรณาการการจัดการในภาวะฉุกเฉิน**

เป็นการเผชิญเหตุและจัดการสาธารณภัยในภาวะฉุกเฉินให้เป็นไปอย่างมีมาตรฐาน โดยการจัดระบบ การจัดการทรัพยากรและภารกิจความรับผิดชอบเพื่อเผชิญเหตุการณ์ฉุกเฉินที่เกิดขึ้นทุกรูปแบบ ได้อย่างมีประสิทธิภาพ รวมถึงลดความสูญเสียที่จะมีต่อชีวิตและทรัพย์สินของประชาชน ทรัพยากรสภาพแวดล้อม สังคม และประเทศให้มีผลกระทบน้อยที่สุด

12

**ยุทธศาสตร์ที่ 3 การเพิ่มประสิทธิภาพการฟื้นฟูอย่างยั่งยืน**

เป็นการปรับสภาพระบบสาธารณูปโภค การดำรงชีวิต และสภาวะวิถีความเป็นอยู่ของชุมชนที่ประสบภัยให้กลับสู่สภาวะปกติ หรือพัฒนาให้ดียิ่งขึ้นและปลอดภัยกว่าเดิม (Build Back Better and Safer) ตามความเหมาะสมโดยการนำปัจจัยในการลดความเสี่ยงจากสาธารณภัยมาดำเนินการฟื้นฟู ซึ่งหมายรวมถึงการซ่อมสร้าง (reconstruction) และการฟื้นสภาพ (rehabilitation)

**ยุทธศาสตร์ที่ 4 การส่งเสริมความร่วมมือระหว่างประเทศในการจัดการความเสี่ยงจากสาธารณภัย**

เป็นการพัฒนาศักยภาพการจัดการความเสี่ยงจากสาธารณภัยของประเทศให้ได้มาตรฐานตามหลักสากล โดยการจัดระบบและกลไกในการประสานความร่วมมือระหว่างประเทศให้มีประสิทธิภาพ ซึ่งการจัดการความเสี่ยงจากสาธารณภัยของประเทศจำเป็นต้องได้รับความร่วมมือจากทุกภาคส่วนทั้งในประเทศและต่างประเทศโดยคำนึงถึงระเบียบ กฎหมาย แนวทางปฏิบัติ การให้ความช่วยเหลือด้านมนุษยธรรม และประเพณีปฏิบัติให้สอดคล้องกับกรอบความร่วมมือระหว่างประเทศเป็นสำคัญ

การจัดการความเสี่ยงจากสาธารณภัยให้บรรลุผลสำเร็จในทางปฏิบัติได้ ควรให้ความสำคัญกับการกำหนดแนวทาง ขั้นตอนและวิธีการปฏิบัติ การกำหนดแผนงบประมาณ ไว้ในแผนการป้องกันและบรรเทา สาธารณภัยอำเภอให้ขับเคลื่อนสู่การปฏิบัติเพื่อมุ่งตอบสนองต่อยุทธศาสตร์การจัดการความเสี่ยงจากสาธารณภัย ตามแผนการป้องกันและบรรเทาสาธารณภัยแห่งชาติ พ.ศ. 2558

**2.4 งบประมาณในการจัดการความเสี่ยงจากสาธารณภัย**

อำเภอมีงบประมาณจำกัดในการบริหารจัดการความเสี่ยงจากสาธารณภัยในพื้นที่ ดังนั้น ควรให้ความสำคัญกับการวางแผนงบประมาณให้มีความเชื่อมโยงกันทั้งระบบตั้งแต่ระดับจังหวัด อำเภอ องค์กรปกครองส่วนท้องถิ่น หมู่บ้านและชุมชนในระดับพื้นที่และให้อำเภอพิจารณาผลักดันมาตรการ แผนงาน โครงการ ในการลดความเสี่ยง จากสาธารณภัยที่กำหนดไว้ในแผนการป้องกันและบรรเทาสาธารณภัยอำเภอบรรจุไว้ในแผนพัฒนาอำเภอสี่ปี เพื่อขับเคลื่อนงานด้านสาธารณภัยในพื้นที่ให้เกิดผลในทางปฏิบัติอย่างเป็นรูปธรรมโดยอำเภอมีแหล่งงบประมาณ ในการจัดการความเสี่ยงจากสาธารณภัย 2 แหล่งงบประมาณ (ตามแผนภาพที่ 2 - 3 ) ได้แก่

● **งบประมาณรายจ่ายประจำปี** เช่น โครงการที่ใช้งบประมาณของจังหวัด และกลุ่มจังหวัดโครงการที่ใช้งบประมาณของหน่วยงาน (งบ Function) ที่ดำเนินการในภูมิภาคและโครงการที่ใช้งบประมาณขององค์กรปกครองส่วนท้องถิ่นเป็นต้น

● **งบประมาณอื่นๆ** เช่น โครงการที่ใช้งบกลางตามนโยบายรัฐบาลงบกลางขององค์กรปกครองส่วนท้องถิ่น เงินทดรองราชการตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติ กรณีฉุกเฉินเป็นต้น

13

**แผนภาพ 2-3 : แหล่งงบประมาณในการจัดการความเสี่ยงจากสาธารณภัยในพื้นที่อำเภอ**

งบกลาง

งบประมาณอื่น ๆ

เงินทดรองราชการตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน

งบประมาณตามนโยบายรัฐบาล

งบประมาณขององค์กรปกครองส่วนท้องถิ่น (Local)

งบประมาณรายจ่ายประจำปี

งบประมาณขององค์กรปกครองส่วนท้องถิ่น (Local)

งบประมาณของจังหวัดและกลุ่มจังหวัด (Area)

งบประมาณของหน่วยงาน (งบ Function)

ที่ได้ดำเนินการในภูมิภาค

**แหล่งงบประมาณ**

**อำเภอ**

14

**2.4.1 การปฏิบัติ**

(1) ให้อำเภอตั้งงบประมาณในการป้องกันและบรรเทาสาธารณภัย การป้องกันและลดผลกระทบการเตรียมความพร้อมและการฟื้นฟูอย่างยั่งยืนตามระเบียบกฎหมายที่เกี่ยวข้อง

(2)ให้อำเภอพิจารณาผลักดันแผนงาน โครงการ ในการป้องกันและบรรเทาสาธารณภัย เพื่อการลดความเสี่ยงจากสาธารณภัย ตามแผนการป้องกันและบรรเทาสาธารณภัยอำเภอบรรจุไว้ในแผนพัฒนาอำเภอสี่ปี

**2.4.2 แหล่งงบประมาณในการจัดการความเสี่ยงจากสาธารณภัย**

อำเภอมีแหล่งงบประมาณในการจัดการความเสี่ยงจากสาธารณภัยจาก 2 แหล่งงบประมาณ ได้แก่ งบประมาณรายจ่ายประจำปี และงบประมาณอื่นๆ

1. **งบประมาณรายจ่ายประจำปี**

| **งบประมาณ** | **สาระสำคัญ** |
| --- | --- |
| (1.1) งบประมาณ ของจังหวัดและกลุ่มจังหวัด (Area) | ●การตั้งงบประมาณสำหรับการป้องกันและบรรเทาสาธารณภัยจากสำนักงบประมาณตามพระราชกฤษฎีกาว่าด้วยการบริหารงานจังหวัดและกลุ่มจังหวัดแบบบูรณาการ พ.ศ. 2551 โดยการจัดทำแผนพัฒนาจังหวัด แผนพัฒนากลุ่มจังหวัด แผนปฏิบัติราชการประจำปีของจังหวัด แผนปฏิบัติราชการประจำปีของกลุ่มจังหวัด และคำของบประมาณของจังหวัดและกลุ่มจังหวัดตามกฎหมายว่าด้วยวิธีการงบประมาณ เพื่อให้จังหวัดและกลุ่มจังหวัดได้มีส่วนร่วมรับผิดชอบในการป้องกันและบรรเทาสาธารณภัยในเขตพื้นที่รับผิดชอบ  ●การขอตั้งงบประมาณและขอรับการจัดสรรงบประมาณจากรัฐบาลเพื่อการป้องกันและบรรเทาสาธารณภัยได้อีกแนวทางหนึ่ง |
| (1.2) งบประมาณ ของหน่วยงาน(Function)  ที่ดำเนินการในภูมิภาค | การขอตั้งงบประมาณรายจ่ายประจำปี เพื่อดำเนินงานด้านการป้องกันและบรรเทาสาธารณภัยตามภารกิจของหน่วยงานที่ดำเนินการรองรับยุทธศาสตร์ตามที่กำหนดไว้ในแผนการป้องกันและบรรเทาสาธารณภัยแห่งชาติ |
| (1.3)องค์กรปกครองส่วนท้องถิ่น | ● องค์กรปกครองส่วนท้องถิ่นตั้งงบประมาณรายจ่ายประจำปีในการป้องกันและบรรเทาสาธารณภัยในเขตพื้นที่ของตน เพื่อใช้ดำเนินการตั้งแต่ระยะก่อนเกิด ขณะเกิด และหลังเกิดสาธารณภัยโดยเฉพาะงบประมาณเพื่อให้ความช่วยเหลือและบรรเทาความเดือดร้อนที่เกิดขึ้นเฉพาะหน้าและระยะยาว เช่น การอพยพ การจัดการศูนย์พักพิงชั่วคราว การสงเคราะห์ช่วยเหลือผู้ประสบภัย การสาธารณสุข การสื่อสาร การรักษาความสงบเรียบร้อย และการสาธารณูปโภค เป็นต้น  ●องค์กรปกครองส่วนท้องถิ่นสนับสนุนงบประมาณเพื่อการป้องกันและบรรเทาสาธารณภัยในพื้นที่ของตนให้เป็นไปตามแผนการป้องกันและบรรเทาสาธารณภัยจังหวัด ซึ่งกำหนดให้มีแผนและขั้นตอนขององค์กรปกครองส่วนท้องถิ่นในการจัดหาวัสดุอุปกรณ์ เครื่องมือเครื่องใช้และยานพาหนะ พร้อมทั้งจัดให้มีเครื่องหมายสัญญาณหรือสิ่งอื่นใดในการแจ้งให้ประชาชนได้ทราบถึงการเกิดหรือคาดว่าจะเกิดสาธารณภัย  15  ● ให้มีการตั้งงบประมาณในการป้องกันและบรรเทาสาธารณภัยในเขตท้องถิ่นของตนตามกรอบแนวทางตามกฎหมายที่เกี่ยวข้อง ได้แก่  - พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่  แก้ไขเพิ่มเติม มาตรา ๖๗ ภายใต้บังคับแห่งกฎหมาย องค์การบริหารส่วนตำบลมีหน้าที่  ต้องทำให้เขตองค์การบริหารส่วนตำบล (๔) ป้องกันและบรรเทาสาธารณภัย  - พระราชบัญญัติเทศบาล พ.ศ.๒๔๙๖ และที่แก้ไขเพิ่มเติม  มาตรา ๕๐ ภายใต้บังคับแห่งกฎหมาย เทศบาลตำบลมีหน้าที่ต้องทำในเขตเทศบาล (๑) รักษาความสงบเรียบร้อยของประชาชน  ● พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒  มาตรา ๑๖ ให้เทศบาล เมืองพัทยา และองค์การบริหารส่วนตำบล มีอำนาจหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง (๒๙) การป้องกันและบรรเทาสาธารณภัย  ประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์การสนับสนุนขององค์การบริหารส่วนจังหวัด เทศบาล และองค์การบริหารส่วนตำบลในการให้บริการสาธารณะ  - ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ และที่แก้ไขเพิ่มเติม  อาศัยอำนาจตามข้อ ๖ จึงกำหนดหลักเกณฑ์ว่าด้วยการตั้งงบประมาณ เพื่อการช่วยเหลือประชาชนตามอำนาจหน้าที่ขององค์การบริหารส่วนจังหวัด เทศบาล และองค์การบริหารส่วนตำบล พ.ศ.๒๕๔๓ |
|  |  |

16

**(2) งบประมาณอื่น ๆ ได้แก่**

**(2.1) งบกลาง**

| **งบประมาณ** | **สาระสำคัญ** |
| --- | --- |
| (2.1.1) งบประมาณตามนโยบายพิเศษของรัฐบาล | ● กรณีส่วนราชการหรือรัฐวิสาหกิจใดมีความจำเป็นต้องใช้จ่ายงบประมาณนอกเหนือจากที่ได้รับการจัดสรรหรือได้รับการจัดสรรงบประมาณแล้วไม่เพียงพอที่จะดำเนินการและมีความจำเป็นเร่งด่วนให้ส่วนราชการฯ ขอใช้เงินงบกลาง รายการเงินสำรองจ่ายเพื่อกรณีฉุกเฉินหรือจำเป็นโดยพิจารณาเฉพาะกรณีที่มีความจำเป็นและเร่งด่วนที่จะต้องรีบดำเนินการเพื่อมิให้เกิดความเสียหายแก่ทางราชการเท่านั้นทั้งนี้ ต้องนำเสนอคณะรัฐมนตรีเพื่อพิจารณาอนุมัติ  ● ให้ส่วนราชการหรือรัฐวิสาหกิจที่ประสงค์ขอรับการสนับสนุนงบกลางให้ดำเนินการตามแนวทางปฏิบัติกรณีการขออนุมัติใช้เงินงบกลาง รายการเงินสำรองจ่ายเพื่อกรณีฉุกเฉินหรือจำเป็นที่คณะรัฐมนตรีอนุมัติ |
| (2.1.2) องค์กรปกครองส่วนท้องถิ่น | ●**ก่อนเกิดภัย**: ให้องค์กรปกครองส่วนท้องถิ่นตั้งงบกลางให้เพียงพอต่อการเผชิญเหตุ สาธารณภัยที่อาจจะเกิดขึ้น  ●**ขณะเกิดภัย**: ให้องค์กรปกครองส่วนท้องถิ่นนำเงินงบประมาณที่ได้เตรียมไว้ ไปใช้จ่ายเพื่อบรรเทา/ช่วยเหลือ ความเดือดร้อนของประชาชนที่ประสบสาธารณภัยเป็นลำดับแรก ทั้งนี้ หากงบประมาณไม่เพียงพอให้โอนเงินงบประมาณเหลือจ่าย หรืองบประมาณในแผนงาน/โครงการอื่นที่ยังไม่จำเป็นเร่งด่วนที่ต้องใช้จ่ายไปตั้งเป็นงบประมาณสำหรับจ่ายเพิ่มเติมได้ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ และที่แก้ไขเพิ่มเติม |

**(2.2) เงินทดรองราชการ ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน**เมื่อเกิดสาธารณภัยขึ้นในพื้นที่ใดให้อำเภอรายงานจังหวัดและเมื่อจังหวัดประกาศเขตการให้ความช่วยเหลือผู้ประสบภัยพิบัติกรณีฉุกเฉิน ตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินให้อำเภอขอใช้วงเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินตามหลักเกณฑ์วิธีการที่เกี่ยวข้องเพื่อดำเนินการช่วยเหลือโดยเร่งด่วนตามจำเป็นและเหมาะสมเมื่อเกิดภัยพิบัติขึ้นในท้องที่

17

**2.5 องค์กรปฏิบัติในการป้องกันและบรรเทาสาธารณภัย**

ระบบการจัดการสาธารณภัยของประเทศดำเนินการตามแผนการป้องกันและบรรเทาสาธารณภัยแห่งชาติ พ.ศ. 2558 ซึ่งได้กำหนดกลไกการจัดการความเสี่ยงจากสาธารณภัย ไว้ 2 ระดับ ได้แก่ ระดับนโยบาย และระดับปฏิบัติ เพื่อเป็นองค์กรปฏิบัติในการขับเคลื่อนงานด้านการป้องกันและบรรเทาสาธารณภัย อย่างเป็นระบบและเป็นมาตรฐานเดียวกันดังนี้

**2.5.1 ระดับนโยบาย**

(๑) คณะกรรมการป้องกันและบรรเทาสาธารณภัยแห่งชาติ (กปภ.ช.)

มีหน้าที่กำหนดนโยบายการป้องกันและบรรเทาสาธารณภัยแห่งชาติ บูรณาการพัฒนาระบบการป้องกันและบรรเทาสาธารณภัยระหว่างหน่วยงานของรัฐและหน่วยงานภาคเอกชนให้มีประสิทธิภาพ มีองค์ประกอบและอำนาจหน้าที่ตามที่ระบุในมาตรา ๖ และมาตรา ๗ แห่งพระราชบัญญัติป้องกันและบรรเทาสาธารณภัย พ.ศ.๒๕๕๐

(๒) คณะกรรมการป้องกันอุบัติภัยแห่งชาติ (กปอ.)

มีหน้าที่เสนอนโยบายเกี่ยวกับการป้องกันอุบัติภัยของประเทศและเสนอแนะแนวทางปฏิบัติและประสานงานระหว่างหน่วยงานของรัฐ โดยมีองค์ประกอบและอำนาจหน้าที่ตามระเบียบสำนักนายกรัฐมนตรีว่าด้วยการป้องกันอุบัติภัยแห่งชาติ พ.ศ.๒๕๓๘ และที่แก้ไขเพิ่มเติม

**2.6.2** **ระดับปฏิบัติ**

**(๑) กองบัญชาการป้องกันและบรรเทาสาธารณภัยแห่งชาติ (บกปภ.ช.)**

ทำหน้าที่บังคับบัญชา อำนวยการ ควบคุม กำกับ ดูแล และประสานการปฏิบัติการป้องกันและบรรเทาสาธารณภัยของกองอำนวยการป้องกันและบรรเทาสาธารณภัยแต่ละระดับ โดยมีรัฐมนตรีว่าการกระทรวงมหาดไทย เป็นผู้บัญชาการป้องกันและบรรเทาสาธารณภัยแห่งชาติ และปลัดกระทรวงมหาดไทย เป็นรองผู้บัญชาการป้องกันและบรรเทาสาธารณภัยแห่งชาติ

ในกรณีการจัดการสาธารณภัยขนาดใหญ่ (ระดับ ๓) มีรัฐมนตรีว่าการกระทรวงมหาดไทย และกรณีการจัดการสาธารณภัยร้ายแรงอย่างยิ่ง (ระดับ ๔) มีนายกรัฐมนตรีหรือรองนายกรัฐมนตรีที่ได้รับมอบหมาย เป็นผู้ควบคุม สั่งการ และบัญชาการ

18

**(๒) กองอำนวยการป้องกันและบรรเทาสาธารณภัยกลาง (กอปภ.ก.)**

ให้กรมป้องกันและบรรเทาสาธารภัย จัดตั้งกองอำนวยการป้องกันและบรรเทาสาธารณภัยกลางโดยมีผู้อำนวยการกลาง เป็นผู้อำนวยการ มีความรับผิดชอบ ดังนี้

(๒.๑) ภาวะปกติ ประสานงาน และบูรณาการข้อมูลและการปฏิบัติการของหน่วยงาน ที่เกี่ยวข้อง ทั้งในส่วนของสรรพกำลัง เครื่องมือ อุปกรณ์ แผนปฏิบัติการ เพื่อเตรียมความพร้อมในการป้องกันและแก้ไขปัญหาสาธารณภัยทั้งระบบ

(๒.๒) ภาวะใกล้เกิดภัย เตรียมการเผชิญเหตุ ติดตามและเฝ้าระวังสถานการณ์ รวมถึงวิเคราะห์ข้อมูลที่เกี่ยวข้อง ประเมินสถานการณ์ และแจ้งเตือนภัย พร้อมทั้งรายงานและเสนอความเห็น ต่อผู้บัญชาการป้องกันและบรรเทาสาธารณภัยแห่งชาติหรือนายกรัฐมนตรีตามแต่ระดับการจัดการสาธารณภัยเพื่อตัดสินใจในการรับมือกับสาธารณภัยที่จะเกิดขึ้น โดยเรียกหน่วยงานที่เกี่ยวข้องเพื่อเป็นการประกอบกำลังในการเริ่มปฏิบัติการ

(๒.๓) ภาวะเกิดภัย อำนวยการและบูรณาการประสานการปฏิบัติ ในกรณีการจัดการ สาธารณภัยขนาดเล็ก (ระดับ ๑) และขนาดกลาง (ระดับ ๒) ให้กองอำนวยการป้องกันและบรรเทาสาธารณภัยกลางรับผิดชอบในการอำนวยการ ประเมินสถานการณ์ และสนับสนุนกองอำนวยการป้องกันและบรรเทาสาธารณภัยแต่ละระดับ รวมถึงติดตามและเฝ้าระวังสถานการณ์ วิเคราะห์ประเมินสถานการณ์ รายงานสถานการณ์ และแจ้งเตือน พร้อมทั้งเสนอความคิดเห็นต่อผู้บัญชาการป้องกันและบรรเทาสาธารณภัยแห่งชาติ เพื่อตัดสินใจยกระดับในกรณีการจัดการสาธารณภัยขนาดใหญ่ (ระดับ ๓) และนายกรัฐมนตรีหรือรองนายกรัฐมนตรี ที่นายกรัฐมนตรีมอบหมายในกรณีการจัดการสาธารณภัยร้ายแรงอย่างยิ่ง (ระดับ ๔)

ทั้งนี้ ให้กองอำนวยการป้องกันและบรรเทาสาธารณภัยกลาง ทำหน้าที่เป็นส่วนหนึ่ง ในศูนย์ประสานการปฏิบัติของกองบัญชาการป้องกันและบรรเทาสาธารณภัยแห่งชาติ ในกรณียกระดับเป็นการจัดการสาธารณภัยขนาดใหญ่ (ระดับ ๓) และขนาดร้ายแรงอย่างยิ่ง (ระดับ ๔)

**(๓) กองอำนวยการป้องกันและบรรเทาสาธารณภัยจังหวัด (กอปภ.จ.)**

ทำหน้าที่อำนวยการ ควบคุม สนับสนุน และประสานการปฏิบัติการป้องกันและบรรเทาสาธารณภัยในพื้นที่จังหวัดที่รับผิดชอบ โดยมีผู้ว่าราชการจังหวัด เป็นผู้อำนวยการ รองผู้ว่าราชการจังหวัดที่ผู้ว่าราชการจังหวัดมอบหมาย และนายกองค์การบริหารส่วนจังหวัด เป็นรองผู้อำนวยการ

19

**(4) กองอำนวยการป้องกันและบรรเทาสาธารณภัยกรุงเทพมหานคร (กอปภ.กทม.)**

ทำหน้าที่อำนวยการ ควบคุม สนับสนุน ประสานการปฏิบัติในการป้องกันและบรรเทา  
สาธารณภัยในเขตกรุงเทพมหานคร และจัดทำแผนปฏิบัติการหรือแผนเผชิญเหตุตามประเภทความเสี่ยงภัย ให้สอดคล้องกับแผนการป้องกันและบรรเทาสาธารณภัยกรุงเทพมหานคร รวมทั้งดำเนินการสนับสนุนการปฏิบัติการป้องกันและบรรเทาสาธารณภัย และเป็นหน่วยเผชิญเหตุเมื่อเกิดสาธารณภัยในพื้นที่รับผิดชอบ โดยมีผู้ว่าราชการกรุงเทพมหานครในฐานะผู้อำนวยการเป็นผู้รับผิดชอบ มีอำนาจหน้าที่และแนวทางปฏิบัติตามหมวด 3 แห่งพระราชบัญญัติป้องกันและบรรเทาสาธารณภัย พ.ศ. 2550 ทั้งนี้ องค์ประกอบและอำนาจหน้าที่ ให้เป็นไปตามที่ผู้ว่าราชการกรุงเทพมหานครกำหนด

**(๕) กองอำนวยการป้องกันและบรรเทาสาธารณภัยอำเภอ (กอปภ.อ.)**

ทำหน้าที่อำนวยการ ควบคุม สนับสนุน และประสานการปฏิบัติกับองค์กรปกครองส่วนท้องถิ่นในเขตพื้นที่รับผิดชอบในการป้องกันและบรรเทาสาธารณภัย และปฏิบัติงานตามที่ผู้ว่าราชการจังหวัดหรือกองอำนวยการป้องกันและบรรเทาสาธารณภัยจังหวัดมอบหมาย โดยมีนายอำเภอเป็นผู้อำนวยการ และมีองค์ประกอบตามคำสั่งกองอำนวยการป้องกันและบรรเทาสาธารณภัยอำเภอจตุรพักตรพิมาน (ตามภาคผนวก ก)

**(6) กองอำนวยการป้องกันและบรรเทาสาธารณภัยองค์กรปกครองส่วนท้องถิ่นแห่งพื้นที่**ประกอบด้วย

(**6.1) กองอำนวยการป้องกันและบรรเทาสาธารณภัยเมืองพัทยา(กอปภ.เมืองพัทยา)**

ทำหน้าที่อำนวยการ ควบคุม ปฏิบัติการป้องกันและบรรเทาสาธารณภัย และเผชิญเหตุเมื่อเกิดสาธารณภัยขึ้น พร้อมทั้งจัดทำแผนปฏิบัติการในการป้องกันและบรรเทาสาธารณภัยของเมืองพัทยา ให้สอดคล้องกับแผนการป้องกันและบรรเทาสาธารณภัยจังหวัด และแผนการป้องกันและบรรเทาสาธารณภัยอำเภอ รวมถึงมีหน้าที่ช่วยเหลือผู้อำนวยการจังหวัดและผู้อำนวยการอำเภอตามที่ได้รับมอบหมาย พร้อมทั้งสนับสนุนการป้องกันและบรรเทาสาธารณภัยให้องค์กรปกครองส่วนท้องถิ่นซึ่งมีพื้นที่ติดต่อหรือใกล้เคียงหรือเขตพื้นที่อื่นเมื่อได้รับการร้องขอ โดยมีนายกเมืองพัทยา เป็นผู้อำนวยการ

**(6.2) กองอำนวยการป้องกันและบรรเทาสาธารณภัยเทศบาล (กอปภ.ทน./ทม./ทต.)**

ทำหน้าที่อำนวยการ ควบคุม ปฏิบัติการป้องกันและบรรเทาสาธารณภัย และเผชิญเหตุเมื่อเกิดสาธารณภัยขึ้น พร้อมทั้งจัดทำแผนปฏิบัติการในการป้องกันและบรรเทาสาธารณภัยของเทศบาล ให้สอดคล้องกับแผนการป้องกันและบรรเทาสาธารณภัยจังหวัด และแผนการป้องกันและบรรเทาสาธารณภัยอำเภอ รวมถึงมีหน้าที่ช่วยเหลือผู้อำนวยการจังหวัดและผู้อำนวยการอำเภอตามที่ได้รับมอบหมาย พร้อมทั้งสนับสนุนการป้องกันและบรรเทาสาธารณภัยให้องค์กรปกครองส่วนท้องถิ่น ซึ่งมีพื้นที่ติดต่อหรือใกล้เคียงหรือเขตพื้นที่อื่นเมื่อได้รับการร้องขอ โดยมีนายกเทศมนตรี เป็นผู้อำนวยการ

20

**(6.3) กองอำนวยการป้องกันและบรรเทาสาธารณภัยองค์การบริหารส่วนตำบล (กอปภ.อบต.)**

ทำหน้าที่อำนวยการ ควบคุม ปฏิบัติการป้องกันและบรรเทาสาธารณภัย และเผชิญเหตุเมื่อเกิดสาธารณภัยขึ้น พร้อมทั้งจัดทำแผนปฏิบัติการในการป้องกันและบรรเทาสาธารณภัยขององค์การบริหารส่วนตำบลให้สอดคล้องกับแผนการป้องกันและบรรเทาสาธารณภัยจังหวัด และแผนการป้องกันและบรรเทาสาธารณภัยอำเภอรวมถึงมีหน้าที่ช่วยเหลือผู้อำนวยการจังหวัดและผู้อำนวยการอำเภอตามที่ได้รับมอบหมาย พร้อมทั้งสนับสนุนการป้องกันและบรรเทาสาธารณภัยให้องค์กรปกครองส่วนท้องถิ่นซึ่งมีพื้นที่ติดต่อหรือใกล้เคียงหรือเขตพื้นที่อื่นเมื่อได้รับการร้องขอ โดยมีนายกองค์การบริหารส่วนตำบลเป็นผู้อำนวยการ

ทั้งนี้ เมื่อเกิดหรือคาดว่าจะเกิดสาธารณภัยในพื้นที่ให้กองอำนวยการป้องกันและบรรเทาสาธารณภัยอำเภอ (กอปภ.อ.) จัดตั้งศูนย์บัญชาการเหตุการณ์อำเภอ ขึ้น เพื่อเป็นศูนย์กลางในการระดมสรรพกำลังในการป้องกันและบรรเทาสาธารณภัยในพื้นที่ รายละเอียดการปฏิบัติปรากฏในบทที่ 4 การปฏิบัติขณะเกิดภัย

21

**แผนภาพ 2 - 4 : กลไกการจัดการการความเสี่ยงจากสาธารณภัยของประเทศไทย**

นายกรัฐมนตรี

กรณีเกิดสาธารณภัยร้ายแรงอย่างยิ่ง

|  |
| --- |
| กองบัญชาการป้องกันและบรรเทาสาธารณภัยแห่งชาติ (บกปภ.ช.) |
| ผู้บัญชาการป้องกันและบรรเทาสาธารณภัยแห่งชาติ  (รัฐมนตรีว่าการกระทรวงมหาดไทย)  รองผู้บัญชาการป้องกันและบรรเทาสาธารณภัยแห่งชาติ  (ปลัดกระทรวงมหาดไทย) |

กองอำนวยการป้องกันและบรรเทาสาธารณภัยกลาง (กอปภ.ก.)

ผู้อำนวยการกลาง

(อธิบดีกรมป้องกันและบรรเทาสาธารณภัย)

ผู้อำนวยการอำเภอ

(นายอำเภอ)

กองอำนวยการป้องกันและบรรเทาสาธารณภัยจังหวัด (กอปภ.จ.)

ผู้อำนวยการจังหวัด

(ผู้ว่าราชการจังหวัด)

รองผู้อำนวยการจังหวัด

(นายกองค์การบริหารส่วนจังหวัด)

กองอำนวยการป้องกันและบรรเทาสาธารณภัยกรุงเทพมหานคร (กอปภ.กทม.)

ผู้อำนวยการกรุงเทพมหานคร

(ผู้ว่าราชการกรุงเทพมหานคร)

รองผู้อำนวยการกรุงเทพมหานคร

(ปลัดกรุงเทพมหานคร)

ผู้ช่วยผู้อำนวยการกรุงเทพมหานคร

(ผู้อำนวยการเขต)

กองอำนวยการป้องกันและบรรเทาสาธารณภัยอำเภอ (กอปภ.อ.)

กองอำนวยการป้องกันและบรรเทาสาธารณภัยเทศบาล (กอปภ.ทน./ทม./ทต.)

ผู้อำนวยการท้องถิ่น

(นายกเทศมนตรี)

ผู้ช่วยผู้อำนวยการท้องถิ่น

(ปลัดเทศบาล)

กองอำนวยการป้องกันและบรรเทา สาธารณภัยเมืองพัทยา (กอปภ.เมืองพัทยา)

ผู้อำนวยการท้องถิ่น

(นายกเมืองพัทยา)

ผู้ช่วยผู้อำนวยการท้องถิ่น

(ปลัดเมืองพัทยา)

กองอำนวยการป้องกันและบรรเทาสาธารณภัยองค์การบริหารส่วนตำบล (กอปภ.อบต.)

ผู้อำนวยการท้องถิ่น

(นายกองค์การบริหารส่วนตำบล)

ผู้ช่วยผู้อำนวยการท้องถิ่น

(ปลัดองค์การบริหารส่วนตำบล)

22

**2.6 การปฏิบัติร่วมกับหน่วยงานที่เกี่ยวข้อง**

**2.6.1 หลักการประสานกับหน่วยงานที่เกี่ยวข้อง**

(1) **ระยะก่อนเกิดภัย**

กองอำนวยการป้องกันและบรรเทาสาธารณภัยอำเภอกำหนดกิจกรรมและแผนการดำเนินงานในการประสานการปฏิบัติร่วมกับหน่วยงานที่เกี่ยวข้อง เช่น การจัดประชุมคณะทำงานทุกเดือนหรือทุกไตรมาส เป็นต้น เพื่อหารือและผลักดันงานด้านสาธารณภัยให้หน่วยงานที่เกี่ยวข้องได้ทราบและเข้าใจถึงปัญหาอุปสรรคงานด้านสาธารณภัยและร่วมหารือแนวทางป้องกันและแก้ไขปัญหาสาธารณภัยอย่างเป็นระบบ

(2) **ระยะขณะเกิดภัย/ภายหลังเกิดภัย**

(2.1) ศูนย์บัญชาการเหตุการณ์อำเภอจัดเจ้าหน้าที่ประสานการปฏิบัติร่วมกับหน่วยงานที่เกี่ยวข้องเป็นระยะตลอด 24 ชั่วโมงเพื่อประสานการปฏิบัติให้เข้าใจตรงกันอย่างเป็นระบบ

(2.2) ดำรงการติดต่อสื่อสารระหว่างกันอย่างต่อเนื่อง ตลอด 24 ชั่วโมง เพื่อป้องกันความเข้าใจที่คลาดเคลื่อนระหว่างการปฏิบัติงาน

(2.3) กำหนดขั้นตอนหรือแนวทางการประสานงานระหว่างหน่วยงานให้ชัดเจน อาจมีการประชุมหารือและแลกเปลี่ยนข้อมูลในการจัดการสาธารณภัย รวมทั้งการบรรยายสรุปสถานการณ์ประจำวัน เพื่อทำความเข้าใจต่อสถานการณ์ให้ตรงกัน

(2.4) การปฏิบัติงานร่วมกับหน่วยงานที่เกี่ยวข้องให้ยึดกรอบแนวทางการปฏิบัติตามพระราชบัญญัติป้องกันและบรรเทาสาธารณภัย พ.ศ.2550 และหลักมาตรฐานสากล

**2.6.2 การปฏิบัติร่วมกับหน่วยทหาร**

ฝ่ายทหารมีภารกิจสนับสนุนการจัดการสาธารณภัยของกองบัญชาการป้องกันและบรรเทาสาธารณภัยแห่งชาติและศูนย์บัญชาการเหตุการณ์แต่ละระดับ ดังนั้น การปฏิบัติร่วมกับหน่วยทหารในการป้องกันและบรรเทาสาธารณภัย ฝ่ายพลเรือนต้องมีการประสานการปฏิบัติร่วมกับหน่วยทหารอย่างใกล้ชิด และพยายามเสริมสร้างความเข้าใจระหว่างกันรวมทั้งดำรงการติดต่อสื่อสารระหว่างกันอย่างต่อเนื่อง เพื่อป้องกันความเข้าใจที่คลาดเคลื่อนระหว่างการปฏิบัติงานทั้งนี้ฝ่ายทหารอาจพิจารณาจัดตั้งศูนย์ประสานงานระหว่างพลเรือนกับทหารหรือศูนย์ปฏิบัติงานร่วมระหว่างพลเรือนกับทหารขึ้นอยู่กับระดับของหน่วยและสถานการณ์สาธารณภัยเพื่อทำความเข้าใจต่อสถานการณ์ให้ตรงกันโดยยึดกรอบแนวทางการปฏิบัติตามพระราชบัญญัติป้องกันและบรรเทาสาธารณภัย พ.ศ. 2550 และหลักมาตรฐานสากล และดำเนินการ ตามแนวทางดังนี้

(๑) ดำเนินการตามมาตรา ๔๖ แห่งพระราชบัญญัติป้องกันและบรรเทาสาธารณภัย พ.ศ. ๒๕๕๐

(๒) ดำเนินการตามแนวทางการปฏิบัติงานร่วมระหว่างพลเรือนกับทหารในการบรรเทาสาธารณภัยตามแผนการป้องกันและบรรเทาสาธารณภัยอำเภอ/จังหวัด และแผนการป้องกันและบรรเทาสาธารณภัยแห่งชาติ

(๓) ดำรงการติดต่อสื่อสารและประสานการปฏิบัติอย่างใกล้ชิดระหว่างพลเรือนกับทหารในพื้นที่

(4) ศูนย์บัญชาการเหตุการณ์อำเภอจัดเจ้าหน้าที่ประสานการปฏิบัติกับหน่วยทหารในพื้นที่ เพื่อเพื่อป้องกันความเข้าใจที่คลาดเคลื่อนระหว่างการปฏิบัติงาน

(5) การประสานการปฏิบัติร่วมกับหน่วยทหารให้เป็นไปตามการแบ่งมอบพื้นที่ในการช่วยเหลือผู้ประสบสาธารณภัย ตามแผนบรรเทาสาธารณภัยกระทรวงกลาโหม พ.ศ. 2558 ตามภาคผนวก ฑ หรือแล้วแต่กรณีตามความจำเป็นต่อสถานการณ์

23

**2.6.3 แนวทางการปฏิบัติร่วมกับภาคประชาสังคม และองค์การสาธารณกุศล**

(1) ศูนย์บัญชาการเหตุการณ์อำเภอจัดเจ้าหน้าที่ประสานการปฏิบัติกับภาคประชาสังคม และองค์การสาธารณกุศล เพื่อป้องกันความเข้าใจที่คลาดเคลื่อนระหว่างการปฏิบัติงานพร้อมทั้งดำรง การติดต่อสื่อสารและประสานการปฏิบัติอย่างใกล้ชิด

(2) กรณีเมื่อเกิดสาธารณภัยขึ้น หากองค์การสาธารณกุศลไปถึงพื้นที่ประสบภัยก่อน เจ้าหน้าที่ผู้รับผิดชอบให้กั้นเขตพื้นที่อันตรายและกันไม่ให้ผู้ที่ไม่เกี่ยวข้องเข้าไปยังพื้นที่อันตราย พร้อมทั้งแจ้งหน่วยงานหรือเจ้าหน้าที่ผู้รับผิดชอบโดยทันที เพื่อดำเนินการควบคุมสถานการณ์สาธารณภัย

(3) กรณีเมื่อได้รับการประสานจากกองอำนวยการป้องกันและบรรเทาสาธารณภัยอำเภอหรือศูนย์บัญชาการเหตุการณ์อำเภอ หรือหน่วยงานที่รับผิดชอบ เช่น ตำรวจ เป็นต้น ให้องค์การสาธารณกุศลจัดชุดเคลื่อนที่เร็วออกไปยังที่เกิดเหตุ และให้รายงานตัวที่ศูนย์บัญชาการเหตุการณ์อำเภอ หรือผู้บัญชาการเหตุการณ์ เพื่อรับมอบหมายภารกิจในการปฏิบัติการ

(4) กรณีภายหลังเกิดสาธารณภัย ให้องค์การสาธารณกุศล องค์กรเอกชน ช่วยเหลือเจ้าหน้าที่หรือหน่วยงานที่เกี่ยวข้องในการรักษาความปลอดภัยในสถานที่เกิดเหตุ และพื้นที่รองรับการอพยพ ประสานหน่วยแพทย์และพยาบาล อีกทั้งให้การรักษาพยาบาลเบื้องต้นแก่ผู้ประสบสาธารณภัย พร้อมทั้งลำเลียงผู้ที่ได้รับบาดเจ็บส่งโรงพยาบาล รวมทั้งอพยพช่วยเหลือผู้ประสบสาธารณภัยไปยังที่ปลอดภัย หรือพื้นที่รองรับการอพยพ

(5) รายงานผลการปฏิบัติงานให้ศูนย์บัญชาการเหตุการณ์อำเภอทราบเป็นระยะๆ ทุกครั้ง เมื่อองค์การสาธารณกุศล องค์กรเอกชน ได้รับมอบภารกิจให้ปฏิบัติงานในพื้นที่

24

**บทที่ 3**

**การปฏิบัติก่อนเกิดภัย**

**3.1 การลดความเสี่ยงจากสาธารณภัย**

การลดความเสี่ยงจากสาธารณภัยเป็นเป้าหมายของการจัดการความเสี่ยงจากสาธารณภัย ซึ่งจะช่วยลดความรุนแรงของผลกระทบจากสาธารณภัย และช่วยลดโอกาสการสูญเสียชีวิตและทรัพย์สินได้อย่างมีประสิทธิภาพ จึงมีการดำเนินกิจกรรมที่เกี่ยวข้องกับการลดความเสี่ยงซึ่งจำเป็นต้องมีการประเมินความเสี่ยง (Risk Assessment) เพื่อให้ทราบและมีความเข้าใจในสาเหตุของความเสี่ยงภัยดังกล่าว ซึ่งจะทำให้มีข้อมูลในการวางแผนดำเนินการใช้ทรัพยากรต่างๆ เพื่อการป้องกัน ลดผลกระทบ และเตรียมพร้อมรับมือ รวมทั้งเพื่อจัดการและฟื้นฟูสภาพหลังสาธารณภัยสิ้นสุดลงได้อย่างเหมาะสมกับพื้นที่เป้าหมาย ดังนั้น เมื่อประเมินความเสี่ยง และหาปัจจัยที่เป็นสาเหตุที่ทำให้เกิดความเสี่ยงจากสาธารณภัยแล้ว จะนำมาซึ่งการบริหารจัดการปัจจัยที่เป็นสาเหตุและผลกระทบจากสาธารณภัย เพื่อจัดทำมาตรการ หรือกิจกรรมต่างๆ เช่น การกำหนดแผนงาน/โครงการในการลดความเสี่ยงจากสาธารณภัย เป็นต้น โดยลดความล่อแหลม ลดปัจจัยที่ทำให้เกิดความเปราะบาง และเพิ่มศักยภาพในการจัดการปัญหา อันเป็นสาเหตุของสาธารณภัย โดยไม่ต้องรอให้สาธารณภัยมาถึงก่อน

**3.1.1 พื้นที่เสี่ยงภัย ระดับความเสี่ยงและปัจจัยที่ทำให้เกิดความเสี่ยงจากสาธารณภัย**

อำเภอโพนทราย มีพื้นที่เสี่ยงภัย และปัจจัยที่เป็นสาเหตุทำให้เกิดความเสี่ยง จากภัยต่างๆ ดังต่อไปนี้

| **ประเภทของภัย** | **ระดับความเสี่ยงภัย** | | | **ปัจจัย/สาเหตุ ที่ทำให้เกิดความเสี่ยงจากสาธารณภัย** | **แผนงาน/โครงการ**  **ลดความเสี่ยง**  **จากสาธารณภัย** |
| --- | --- | --- | --- | --- | --- |
| **เสี่ยงสูง** | **เสี่ยงปานกลาง** | **เสี่ยงต่ำ** |
| อุทกภัย | ตำบล  ท่าหาดยาว,สามขา,ยางคำ | ตำบล  ศรีสว่าง | ตำบล  โพนทราย | - เป็นพื้นที่ราบลุ่ม มีแม่น้ำหลายสายแม่น้ำตื้นเขิน พื้นที่เสี่ยง บางจุดไม่มีพนังหรือเขื่อนกั้นตลิ่ง | - ขุดลอกแหล่งน้ำ ในพื้นที่เสี่ยงภัย  - จัดทำพนังหรือเขื่อนกั้นตลิ่งในจุดเสี่ยงภัย |
| ภัยแล้ง | ตำบล  ศรีสว่าง | ตำบล  โพนทราย | ตำบล  ท่หาดยาว,สามขา,ยางคำ | - เป็นพื้นที่ราบลุ่ม  - แม่น้ำน้ำตื้นเขิน  - ฝนทิ้งช่วง  - อากาศแห้งแล้ง | - ขุดลอกแหล่งน้ำ ในพื้นที่เสี่ยงภัย  - ขุดเจาะบ่อบาดาล  - จัดหาถังน้ำ  เพื่อกักเก็บน้ำ  อุปโภคบริโภค |
| วาตภัย | ตำบล  ท่าหาดยาว,สามขา, โพนทราย | ตำบล  ศรีสว่าง | ตำบล  ยางคำ | - เป็นที่ราบลุ่ม มีลมพายุฤดูร้อน | - ประชาสัมพันธ์ติดตามสภาพอากาศ  - การแจ้งเตือน ของหน่วยงาน ที่เกี่ยวข้อง |

25

3.1.2 **แนวทางปฏิบัติในการลดความเสี่ยงจากสาธารณภัย** มีการดำเนินการ ดังนี้

(1) **การป้องกันและลดผลกระทบ** เนื่องจากอำเภอมีพื้นที่เป็นพื้นที่ราบลุ่ม สาธารณภัยที่ส่งผลกระทบ ได้แก่ ภัยจาก วาตภัย ดังนั้น จึงให้ความสำคัญกับแนวทางการดำเนินงาน ดังนี้

(1.1) ด้านการบังคับใช้กฎหมาย และการมีส่วนร่วมของประชาชนในพื้นที่กับหน่วยงานภาครัฐในการป้องกันไม่ให้เกิดสาธารณภัย เช่น การให้ข้อมูลข่าวสารที่ถูกต้องแก่ประชาชนเกี่ยวกับสาธารณภัยต่างๆ ที่เกิดจากการกระทำของประชาชนเอง เป็นต้น (1.2) วิเคราะห์และจัดทำแผนที่เสี่ยงภัยให้เหมาะสมกับบริบทของพื้นที่ พร้อมทั้งจัดเก็บข้อมูลสถิติภัย และค้นหาปัจจัยที่ทำให้เกิดความเสี่ยงจากสาธารณภัยเพื่อเป็นฐานข้อมูลในการวิเคราะห์ และจัดทำแนวทางในการลดความเสี่ยงจากสาธารณภัยอย่างเป็นระบบมุ่งสู่การแก้ไขปัญหาอย่างยั่งยืน

(2) **การเตรียมความพร้อม** ให้ความสำคัญกับแนวทางการดำเนินงาน ดังนี้

(2.1) การจัดทำแผนการป้องกันและบรรเทาสาธารณสาธารณภัยอำเภอ แผนปฏิบัติการฉุกเฉินและแผนเผชิญเหตุ

(2.2) แจ้งให้องค์กรปกครองส่วนท้องถิ่นในพื้นที่จัดทำแผนปฏิบัติการในการป้องกันและบรรเทาสาธารณภัยขององค์กรปกครองส่วนท้องถิ่น และทบทวนปรับปรุงใหม่ให้สอดคล้องกับสภาวการณ์สาธารณภัยที่เปลี่ยนแปลงไปในทุกๆ ปี

(2.3) สนับสนุนและส่งเสริมการมีส่วนร่วมในการฝึกการป้องกันและบรรเทาสาธารณภัยในระดับจังหวัด/อำเภอ และระดับองค์กรปกครองส่วนท้องถิ่น

(2.4) พัฒนาศักยภาพบุคลากรผู้ปฏิบัติงานด้านการป้องกันและบรรเทาสาธารณภัยให้มีศักยภาพ มีทักษะและองค์ความรู้อย่างเป็นระบบและมีมาตรฐานตามหลักสากล

(3) **การจัดทำแผนการป้องกันและบรรเทาสาธารณภัยอำเภอ**

เป็นการจัดทำกรอบทิศทางการป้องกันและบรรเทาสาธารณภัยเพื่อเตรียมความพร้อมในการจัดการความเสี่ยงจากสาธารณภัยในพื้นที่ การเตรียมความพร้อมทรัพยากรของหน่วยงานในระดับอำเภอ เพื่อการจัดการสาธารณภัยในภาวะฉุกเฉิน โดยเน้นการสนับสนุนและประสานการปฏิบัติกับหน่วยงานเครือข่าย ในพื้นที่ให้เป็นระบบ มีประสิทธิภาพ ภายใต้การบูรณาการการปฏิบัติงานร่วมกัน เพื่อสนับสนุนการจัดการ สาธารณภัยขององค์กรปกครองส่วนท้องถิ่นหมู่บ้าน และชุมชน

26

(4) **แผนการบริหารความต่อเนื่อง (Business Continuity Plan : BCP)**

แผนการบริหารความต่อเนื่อง เป็นแผนปฏิบัติงานในสภาวะวิกฤติฉุกเฉินในสถานการณ์เมื่อเกิดภัยต่างๆ เช่น ภัยที่เกิดจากธรรมชาติ อุบัติเหตุ หรือการมุ่งร้ายต่อองค์กร ฯลฯ ซึ่งจากสภาวะวิกฤตหรือเหตุการณ์ฉุกเฉินดังกล่าวส่งผลให้หน่วยงานหรือองค์กรต้องหยุดชะงักการดำเนินงานหรือไม่สามารถให้บริการประชาชนได้อย่างต่อเนื่อง ดังนั้น หน่วยงานส่วนราชการหรือองค์กรต่างๆ จึงต้องจัดทำแผนการบริหารความต่อเนื่อง(Business Continuity Plan : BCP) ขึ้น เพื่อเป็นแผนรองรับการดำเนินภารกิจของหน่วยงานหรือองค์กรในช่วงสภาวะวิกฤตหรือเหตุการณ์ฉุกเฉิน เพื่อให้บริการประชาชนได้อย่างต่อเนื่องเช่นเดียวกับในช่วงภาวะปกติ หากหน่วยงาน หรือองค์กรไม่จัดทำแผนการบริหารความต่อเนื่องรองรับไว้ตั้งแต่ในภาวะปกติอาจส่งผลกระทบต่อหน่วยงานหรือองค์กรในด้านต่างๆ เช่น ด้านเศรษฐกิจ การเงิน การให้บริการ สังคม ชุมชน สิ่งแวดล้อม ตลอดจนชีวิตและทรัพย์สินของประชาชน เป็นต้น การจัดทำแผนการบริหารความต่อเนื่อง จึงเป็นสิ่งสําคัญที่จะช่วยให้สามารถรับมือกับเหตุการณ์ฉุกเฉินและให้บริการได้เมื่อเกิดภัยขั้นวิกฤต ซึ่งแผนดังกล่าวได้กำหนดสถานที่ปฏิบัติงานสํารองและขั้นตอนการปฏิบัติงานฉุกเฉินในการอพยพเคลื่อนย้ายทรัพยากรที่จำเป็นและเหมาะสมต่อการดดำเนินงานและให้บริการตามปกติตามระดับการให้บริการที่กำหนดไว้ซึ่งจะช่วยให้สามารถลดระดับความรุนแรงของผลกระทบที่เกิดขึ้นต่อหน่วยงานหรือองค์กรได้

(5) **การฝึกการป้องกันและบรรเทาสาธารณภัยระดับอำเภอ**

เป็นเครื่องมือและกิจกรรมในการสร้างความพร้อมและเพิ่มศักยภาพของหน่วยงาน และบุคลากร รวมทั้งเป็นการทดสอบการประสานงานและการบูรณาการความร่วมมือ ทำให้ทราบจุดบกพร่องและช่องว่างในการปฏิบัติงานในภาวะฉุกเฉิน เพื่อนำไปสู่การปรับปรุงแผนการป้องกันและบรรเทาสาธารณภัยระดับอำเภอ แผนปฏิบัติการฉุกเฉิน และแผนเผชิญเหตุให้มีความสมบูรณ์มากยิ่งขึ้น ทั้งนี้ การฝึกการป้องกันและบรรเทาสาธารณภัยให้หมายรวมถึงการฝึก การซักซ้อม และการฝึกปฏิบัติตามความเหมาะสมและความจำเป็นของ แต่ละหน่วยงานในทุกระดับ โดยกองอำนวยการป้องกันและบรรเทาสาธารณภัยอำเภอ จะมีการประสาน และสั่งการ อำนวยการให้อำเภอและองค์กรปกครองส่วนท้องถิ่น ดำเนินการฝึกการป้องกันและบรรเทา สาธารณภัยแบบบูรณาการอย่างสม่ำเสมอ

(6) **การเตรียมการในการบูรณาการการจัดการในภาวะฉุกเฉิน**

อำเภอมีแนวทางในการดำเนินงาน ดังนี้

(6.1) พัฒนาระบบและสร้างมาตรฐานในการจัดการสาธารณภัยในพื้นที่ เพื่อเพิ่มขีดความสามารถการจัดการในภาวะฉุกเฉิน เช่น การสนับสนุน และส่งเสริมให้ อำเภอ และองค์กรปกครองส่วนท้องถิ่นจัดหาและจัดเตรียมอุปกรณ์เครื่องมือในการป้องกันและบรรเทาสาธารณภัยให้พร้อมใช้ตลอด 24 ชั่วโมง เป็นต้น เพื่อเตรียมพร้อมในการเผชิญเหตุสาธารณภัย

27

(6.2) จัดระบบการบัญชาการเหตุการณ์ จัดโครงสร้างองค์กรปฏิบัติในภาวะฉุกเฉิน ระบบการควบคุม การสั่งการในพื้นที่อำเภอและองค์กรปกครองส่วนท้องถิ่นให้เป็นมาตรฐานเดียวกัน ตามกรอบแนวทางการปฏิบัติของแผนการป้องกันและบรรเทาสาธารณภัยอำเภอ/องค์กรปกครองส่วนท้องถิ่น และมีความเชื่อมโยงกับระบบการบัญชาการเหตุการณ์ของผู้อำนวยการจังหวัด

(6.3) จัดระบบการจัดการทรัพยากรและแบ่งมอบภารกิจความรับผิดชอบงานด้านสาธารณภัยให้หน่วยงานในพื้นที่เพื่อเผชิญเหตุการณ์ฉุกเฉินที่เกิดขึ้นทุกรูปแบบได้อย่างมีประสิทธิภาพ

(6.4) กำหนดการดำเนินการบรรเทาทุกข์และการปฏิบัติงานเพื่อบรรเทาความเดือดร้อนเบื้องต้นแก่ผู้ประสบภัยอย่างรวดเร็ว ต่อเนื่องและมีประสิทธิภาพ เพื่อให้ผู้ประสบภัยสามารถ ดำรงชีวิตประจำวันระหว่างเกิดภัยพิบัติกรณีฉุกเฉิน

(6.5) จัดระบบการสื่อสาร การประชาสัมพันธ์ และการแถลงตอบโต้ข่าวสารในภาวะฉุกเฉินให้มีประสิทธิภาพ และมีระบบการตรวจสอบข้อมูล ข้อเท็จจริงให้ถูกต้อง

**(7) การเพิ่มประสิทธิภาพการฟื้นฟูอย่างยั่งยืน**

อำเภอมีแนวทางในการดำเนินการ ดังนี้

(7.1) สำรวจและประเมินความเสียหายภายหลังเกิดภัยทุกด้านอย่างละเอียด ทั้งด้านสาธารณูปโภคและสิ่งสาธารณประโยชน์ต่างๆ จนถึงระดับชุมชน/ครัวเรือน สังคม เศรษฐกิจ และสิ่งแวดล้อม เพื่อประโยชน์ในการช่วยเหลือและการจัดทำฐานข้อมูลความเสียหาย รวมทั้งวางแผนกำหนดแนวทางในการฟื้นฟูให้เหมาะสม

(7.2) สนับสนุนให้ชุมชนมีการวางแผนและพัฒนาศักยภาพในการฟื้นฟูความเสียหาย ที่ได้รับจากสาธารณภัยให้เชื่อมโยงกับแนวทางการลดความเสี่ยงจากสาธารณภัย เพื่อมุ่งแก้ไขปัญหาอย่างยั่งยืน

(7.3) ส่งเสริมความรู้และความเข้าใจในการจัดการความเสี่ยงจากสาธารณภัยของชุมชน การมีส่วนร่วมในการฟื้นฟูพื้นที่ประสบภัย ทั้งด้านโครงสร้างพื้นฐาน ด้านแหล่งน้ำ และด้านทรัพยากรธรรมชาติ ร่วมกับหน่วยงานที่เกี่ยวข้อง

(7.4) ส่งเสริมและสนับสนุนการปรับสภาพพื้นที่ประสบภัย ระบบสาธารณูปโภคการดำรงชีวิตและสภาวะวิถีความเป็นอยู่ของชุมชนที่ประสบภัยให้กลับสู่สภาวะปกติหรือพัฒนาให้ดียิ่งขึ้น และปลอดภัยกว่าเดิม (Build Back Better and Safer) รวมทั้งการซ่อมสร้าง (reconstruction) และการฟื้นสภาพ (rehabilitation)

28

(8) **การสนับสนุนความร่วมมือระหว่างประเทศในการจัดการความเสี่ยงจากสาธารณภัย**

อำเภอมีแนวทางในการดำเนินการ ดังนี้

(8.1) พัฒนาแนวทางการปฏิบัติ การประสาน ทั้ง “การรับ”และ”การให้”ความช่วยเหลือด้านมนุษยธรรมเมื่อเกิดเหตุสาธารณภัยในภาวะฉุกเฉินในพื้นที่ให้มีเอกภาพและได้มาตรฐานตามหลักสากล

(8.2) ส่งเสริมและสนับสนุนการพัฒนาบุคลากรภายในองค์กรให้มีความรู้ ความสามารถในการให้ความช่วยเหลือด้านมนุษยธรรมอย่างมีมาตรฐานตามหลักสากล

(8.3) ส่งเสริมและสนับสนุนการปฏิบัติงานด้านมนุษยธรรมให้เป็นมาตรฐาน สอดคล้องกับนโยบายรัฐบาล ระเบียบ กฎหมาย และกรอบความร่วมมือระหว่างประเทศ

**3.2 การเฝ้าระวัง และประเมินสถานการณ์**

3.2.1 จัดชุดเฝ้าระวังและติดตามสถานการณ์ ทำหน้าที่เฝ้าระวัง และติดตามสถานการณ์ข้อมูลความเคลื่อนไหวของเหตุการณ์สาธารณภัยที่อาจจะเกิดขึ้นตลอด ๒๔ ชั่วโมง พร้อมทั้งประสานการปฏิบัติกับกองอำนวยการป้องกันและบรรเทาสาธารณภัยขององค์กรปกครองส่วนท้องถิ่นพื้นที่ที่คาดว่าจะเกิดสาธารณภัย

3.2.2 จัดทีมประชาสัมพันธ์ เพื่อให้ข้อมูลและข่าวสารแก่ประชาชนได้รับทราบ ป้องกันความตื่นตระหนกและความสับสนในเหตุการณ์ที่จะเกิดขึ้น

3.2.3 วิเคราะห์และประเมินสถานการณ์ จากข้อมูลข่าวสารที่ได้รับ และตรวจสอบข้อเท็จจริงของข้อมูล เพื่อเตรียมพร้อมรับมือกับสถานการณ์ภัย

3.2.4 รายงานสถานการณ์ภัยและผลการปฏิบัติให้กองอำนวยการป้องกันและบรรเทาสาธารณภัยจังหวัดทราบเป็นระยะ ๆ เพื่อประสานและสนับสนุนการปฏิบัติร่วมกัน

**3.3 แจ้งเตือนภัย**

กองอำนวยการป้องกันและบรรเทาสาธารณภัยอำเภอ มีกระบวนการแจ้งเตือนภัย ดังนี้

**3.3.1 การแจ้งเตือนล่วงหน้า**

เป็นการแจ้งข้อมูลข่าวสารที่บ่งชี้ว่ามีแนวโน้มที่จะเกิดสาธารณภัยขึ้นในพื้นที่ที่มีความเสี่ยงภัยไปยังส่วนราชการ หน่วยงาน กองอำนวยการป้องกันและบรรเทาสาธารณภัยองค์กรปกครองส่วนท้องถิ่นแห่งพื้นที่และประชาชน เพื่อให้ติดตามข้อมูลข่าวสารและความเคลื่อนไหวอย่างต่อเนื่อง ทั้งนี้กองอำนวยการป้องกัน และบรรเทาสาธารณภัยอำเภอ มีการแจ้งเตือนภัยล่วงหน้าก่อนเกิดสาธารณภัยไม่ต่ำกว่า ๑๒๐ ชั่วโมง

หน่วยงานรับผิดชอบหลัก คือ กองอำนวยการป้องกันและบรรเทาสาธารณภัยอำเภอโพนทราย

29

**3.3.2 การแจ้งเตือนภัย**

(1) เมื่อมีการยืนยันข้อมูลว่ามีโอกาสเกิดสาธารณภัยขึ้นและประชาชนในพื้นที่อาจได้รับผลกระทบให้แจ้งแนวทางปฏิบัติให้กับส่วนราชการและประชาชนในพื้นที่ทราบโดยให้มีการแจ้งเตือนภัย ไม่ต่ำกว่า 72 ชั่วโมงก่อนเกิดภัย และให้มีข้อมูลการแจ้งเตือนภัย ดังนี้

(1.1) คาดการณ์ระยะเวลา และบริเวณพื้นที่ที่จะเกิดสาธารณภัย

(1.2) ผลกระทบที่อาจเกิดขึ้นและระยะเวลาหรือความยาวนานของภัย

(1.3) แนวทางการปฏิบัติตนของส่วนราชการ หน่วยงาน และประชาชน ในการป้องกันตนเองให้ปลอดภัยจากสาธารณภัยที่จะเกิดขึ้น ทั้งนี้ให้นำแนวทาง มาตรการ และขั้นตอนการปฏิบัติจากกองอำนวยการป้องกันและบรรเทาสาธารณภัยระดับเหนือขึ้นไปมาเป็นแนวทางในการปฏิบัติด้วย

(2) วิธีการแจ้งเตือนภัย

(2.1) **แจ้งเตือนผ่านหน่วยงาน**โดยใช้กลไกระบบการบริหารราชการแจ้งเตือนผ่านองค์กรปกครองส่วนท้องถิ่น ได้แก่ เทศบาล องค์กรปกครองส่วนท้องถิ่น รวมถึง การปกครองท้องที่ ได้แก่ กำนัน และผู้ใหญ่บ้าน หน่วยช่วยเหลือบรรเทาสาธารณภัยผ่านหน่วยงานระดับต่างๆ ไปสู่ระดับพื้นที่ให้กับกลุ่มผู้ได้รับผลกระทบ และประชาชนทั่วไป

(2.2) **แจ้งเตือนประชาชนโดยตรง** โดยผ่านทางสถานีโทรทัศน์ วิทยุชุมชน วิทยุสมัครเล่น โทรสาร โทรศัพท์มือถือ หอกระจายข่าว หอเตือนภัย เสียงตามสาย ไซเรนเตือนภัยแบบมือหมุน โทรโข่ง นกหวีด หรือสัญญาณเสียงที่กำหนดใช้เป็นสัญญาณเตือนภัยประจำหมู่บ้านหรือตำบล หรือ**แอพพลิเคชั่นไลน์ (Line)**

หน่วยงานรับผิดชอบหลัก คือ กองอำนวยการป้องกันและบรรเทาสาธารณภัยองค์กรปกครองส่วนท้องถิ่นแห่งพื้นที่

**แจ้งเตือนประชาชนโดยตรง**

**แจ้งเตือนผ่านหน่วยงาน**

**- สวนราชการภายในอำเภอ**

**สงวอนผ่ายงาน**าน

- กลุ่มผู้ได้รับผลกระทบ (พื้นที่เสี่ยงภัย) เช่น

กลุ่มผู้ประกอบการ

**แจ้งเตือนประชาชนโดยตรง** โดยผ่านทาง

- สถานีวิทยุกระจายเสียง /สถานีโทรทัศน์

- วิทยุสมัครเล่น  
- โทรศัพท์มือถือ /โทรสาร

- หอกระจายข่าวเสียงตามสาย

- ไซเรนเตือนภัยแบบมือหมุน

- แอพพลิเคชั่Line)

**แจ้งเตือนผ่านหน่วยงาน**

30

(2) **ระดับและความหมายของสีในการแจ้งเตือนภัย** หากมีการแจ้งเตือนภัยให้ท้องถิ่น ชุมชน ร่วมกันกำหนดสัญลักษณ์ในการแจ้งเตือนภัย โดยใช้สีเป็นองค์ประกอบในการแจ้งเตือนภัย เช่น ท้องถิ่น ชุมชน ตกลงร่วมกันใช้สีของธงเป็นสัญลักษณ์ในการแจ้งเตือนภัยในพื้นที่ เป็นต้น ตามระดับและความหมายของสี ในการแจ้งเตือนภัย ดังนี้

**สีแดง** หมายถึง สถานการณ์อยู่ในภาวะอันตรายสูงสุด ให้อาศัยอยู่แต่ในสถานที่ปลอดภัยและปฏิบัติตามข้อสั่งการ

**สีส้ม** หมายถึง สถานการณ์อยู่ในภาวะเสี่ยงอันตรายสูง เจ้าหน้าที่กำลังควบคุมสถานการณ์ให้อพยพไปยังสถานที่ปลอดภัย และปฏิบัติตามแนวทางที่กำหนด

**สีเหลือง** หมายถึง สถานการณ์อยู่ในภาวะเสี่ยงอันตราย มีแนวโน้มที่สถานการณ์จะรุนแรงมากขึ้น ให้จัดเตรียมความพร้อมรับสถานการณ์ และปฏิบัติตามคำแนะนำ

**สีน้ำเงิน** หมายถึง สถานการณ์อยู่ในภาวะเฝ้าระวัง ให้ติดตามข้อมูลข่าวสารอย่างใกล้ชิดทุกๆ ๒๔ ชั่วโมง

**สีเขียว** หมายถึง สถานการณ์อยู่ในภาวะปกติ ให้ติดตามข้อมูลข่าวสารเป็นประจำ

(3) **กระบวนการแจ้งเตือนภัย**

**การแจ้งเตือนภัย**

**(ไม่ต่ำกว่า 72 ชม.)**

**การแจ้งเตือนล่วงหน้า**

**(ไม่ต่ำกว่า 120 ชม.)**

**เฝ้าระวัง ติดตาม**

**สถานการณ์**

**การรับมือและอพยพ**

* หน่วยงานเฝ้าระวัง วิเคราะห์ข้อมูล
* ประเมินความเสี่ยงภัย
* ส่งผลวิเคราะห์เข้า คลังข้อมูล
* คาดว่ามีผลกระทบให้ ข้อมูลแก่ประชาชนและหน่วยปฏิบัติ
* หน่วยปฏิบัติแจ้งเตือนภัยล่วงหน้าคู่ขนาน
* ให้กองอำนวยการ ป้องกันและบรรเทา สาธารณภัยอำเภอจัดตั้งศูนย์บัญชาการเหตุการณ์อำเภอ
* เฝ้าระวังสถานการณ์สาธารณภัย
* เฝ้าระวังการเปลี่ยนแปลงของสภาพอากาศ
* เฝ้าระวังระดับน้ำในเขื่อน การระบายน้ำ
* เฝ้าระวังระดับน้ำในแม่น้ำ
* ติดตามระดับน้ำในคลอง
* ติดตามะดับน้ำทะเล
* ส่งข้อมูลเข้าคลังข้อมูลและแลกเปลี่ยนข้อมูล
* หน่วยปฏิบัติเตรียม ความพร้อมเตรียม ประชาชน
* อพยพ
* การจัดการในภาวะ ฉุกเฉินตามแผนอพยพ
* บริหารจัดการศูนย์พักพิงชั่วคราว
* การรายงานสถานการณ์
* ปิดศูนย์พักพิงชั่วคราว
* การส่งผู้อพยพกลับ
* คาดว่าผลกระทบรุนแรง Command Center ส่งให้แจ้งเตือนภัย
* แจ้งเตือนประชาชนผ่านสื่อและเครื่องมืออุปกรณ์สื่อสารต่างๆ
* แจ้งเตือนหน่วยปฏิบัติ
* หน่วยปฏิบัติแจ้งเตือนคู่ขนาน
* ประสานภาคเครือข่ายเตรียมทรัพยากร
* ตั้งศูนย์พักพิง
* การแจ้งยกเลิกการแจ้ง เตือนภัย

**แผนภาพที่ 3-1 : กระบวนการแจ้งเตือนภัยระดับอำเภอ**

31

**(3.1) การเฝ้าระวัง ติดตามสถานการณ์**

เป็นการติดตามข้อมูลความเคลื่อนไหวของสภาพการณ์หรือเหตุการณ์ที่อาจจะส่งผลให้เกิดสาธารณภัย และทำหน้าที่ให้ข้อมูลข่าวสารแก่ประชาชน โดยมีส่วนราชการและหน่วยงานเกี่ยวข้องในพื้นที่ โดยจัดเจ้าหน้าที่เฝ้าระวังและติดตามสถานการณ์ปฏิบัติงานตลอด 24 ชั่วโมง

**(3.2) การแจ้งเตือนล่วงหน้า**

เป็นการแจ้งข้อมูลข่าวสารที่บ่งชี้ว่ามีแนวโน้มที่จะเกิดสาธารณภัยขึ้นในพื้นที่ที่มีความเสี่ยงภัยไปยังส่วนราชการ หน่วยงาน กองอำนวยการป้องกันและบรรเทาสาธารณภัยแต่ละระดับ และประชาชน เพื่อให้ติดตามข้อมูลข่าวสารอย่างต่อเนื่อง โดยให้มีการแจ้งเตือนล่วงหน้าก่อนเกิดสาธารณภัย ไม่ต่ำกว่า 120 ชั่วโมง และให้อำเภอประสานการปฏิบัติกับส่วนราชการและภาคเอกชนในพื้นที่ ให้เตรียมพร้อมรับสถานการณ์และแจ้งเตือนภัยล่วงหน้าไปยังองค์กรปกครองส่วนท้องถิ่นในพื้นที่เสี่ยงภัย เพื่อแจ้งเตือนให้ประชาชนเตรียมความพร้อมรับสถานการณ์ โดยให้กำหนดแนวทางปฏิบัติและข้อแนะนำแก่ประชาชนและผู้เกี่ยวข้องทุกครั้ง

**(3.3) การแจ้งเตือนภัย**

เป็นการยืนยันข้อมูลว่ามีโอกาสเกิดสาธารณภัยมากกว่าร้อยละ 60 และเป็นการแจ้งแนวทางปฏิบัติให้ทราบ เพื่อให้เตรียมความพร้อมรับมือกับสาธารณภัยที่จะเกิดขึ้น โดยให้มีการ แจ้งเตือนภัยไม่ต่ำกว่า 72 ชั่วโมงก่อนเกิดภัย และมีข้อมูลการแจ้งเตือนภัย

**(3.4) การรับมือและการอพยพ**

เป็นขั้นตอนการปฏิบัติหรือเผชิญเหตุเมื่อเกิดสาธารณภัย กองอำนวยการป้องกันและบรรเทาสาธารณภัยอำเภอ และ กองอำนวยการป้องกันและบรรเทาสาธารณภัยระดับพื้นที่จะพิจารณาและกำหนดแนวทางและขั้นตอนการปฏิบัติตามแผนการป้องกันและบรรเทาสาธารณภัยอำเภอ และแผนปฏิบัติการในการป้องกันและบรรเทาสาธารณภัยขององค์กรปกครองส่วนท้องถิ่น ที่กำหนดไว้แล้ว พร้อมทั้งให้รายงานกองอำนวยการป้องกันและบรรเทาสาธารณภัยจังหวัดทราบทันที และให้ประสาน ส่วนราชการ หน่วยงาน และองค์กรเอกชนในการรับมือกับสาธารณภัยที่เกิดขึ้น รวมถึงการวางแผนเตรียมการอพยพในกรณีจำเป็นโดยจะประสานหน่วยงานที่เกี่ยวข้องในพื้นที่ และกองกำลังทหารในพื้นที่เป็นหน่วยงานสนับสนุนทรัพยากร ยานพาหนะ เครื่องมือพิเศษ ทั้งนี้ หากเกินศักยภาพที่จะรับมือกับสถานการณ์ได้ให้ขอรับการสนับสนุนจากกองอำนวยการป้องกันและบรรเทาสาธารณภัยจังหวัดหรือศูนย์บัญชาการเหตุการณ์จังหวัด (กรณี กอปภ.จ.จัดตั้งศูนย์บัญชาการจังหวัดแล้ว)

32

**บทที่ 4**

**การปฏิบัติขณะเกิดภัย**

**4.1 การจัดตั้งศูนย์บัญชาการเหตุการณ์อำเภอ**

เมื่อเกิดหรือคาดว่าจะเกิดสาธารณภัยขนาดเล็ก (ความรุนแรงภัย ระดับ ๑) ให้กองอำนวยการป้องกันและบรรเทาสาธารณภัยอำเภอ จัดตั้งศูนย์บัญชาการเหตุการณ์อำเภอโพนทรายขึ้น พร้อมทั้งให้จัดเจ้าหน้าที่รับผิดชอบประจำศูนย์บัญชาเหตุการณ์อำเภอ และดำเนินการตามแนวทางการปฏิบัติของศูนย์บัญชาการเหตุการณ์อำเภอ โดยมีผู้อำนวยการอำเภอเป็นผู้ควบคุม และสั่งการเพื่อเป็นศูนย์กลางในการระดมสรรพกำลัง และทรัพยากร เพื่อจัดการสาธารณภัยที่เกิดขึ้น และเป็นศูนย์บัญชาการ สั่งการ อำนวยการประสาน การปฏิบัติระหว่างหน่วยงานต่างๆ ทั้งฝ่ายพลเรือนและฝ่ายทหาร องค์กรปกครองส่วนท้องถิ่นและองค์การสาธารณกุศล ในการควบคุมสถานการณ์ในพื้นที่เกิดเหตุได้อย่างรวดเร็ว มีมาตรฐานในการจัดการในภาวะฉุกเฉิน มีเอกภาพในการบังคับบัญชาที่ชัดเจน มีลักษณะความยืดหยุ่นภายในระบบการจัดการเหตุฉุกเฉินอย่างมีประสิทธิภาพ

**4.1.1 โครงสร้างศูนย์บัญชาการเหตุการณ์อำเภอ (ศบก.อ.)** แบ่งออกเป็น ๓ ส่วน 1 คณะที่ปรึกษา 1 ศูนย์ข้อมูลประชาสัมพันธ์ร่วม และ 1 ศูนย์ประสานการปฏิบัติ ตามแผนภาพที่ 4-1

**ศูนย์บัญชาการเหตุการณ์อำเภอ**

**โพนทราย**

**ผู้อำนวยจการอำเภอจตจต**

**ที่ปรึกษา/ผู้เชี่ยวชาญ**

กองอำนวยการป้องกันและบรรเทาสาธารณภัย

อำเภอจตุรพักตรพิมาน

ที่ทำการปกครองอำเภอโพนทราย

(ฝ่ายความมั่นคง)

**ศูนย์ข้แสสอมูลประชาสัมพันธ์ร่วม**

**ศูนย์ประสานทการปฏิบัติ**

**ส่วนอำนวยการ**

**ส่วนสนับสนุน**

**ส่วนปฏิบัติการ**

* **งานสงเคราะห์ช่วยเหลือผู้ประสบภัย**
* **งานเสบียงและจัดหาปัจจัยสี่ที่จำเป็น**
* **งานสาธารณูปโภคสาธารณูปการ**
* **การสื่อสารโทรคมนาคม**
* **การโยธาธิการและซ่อมบำรุง**
* **งานงบประมาณ การเงินและบัญชี**
* **งานรับบริจาค**
* **งานพลังงานเช่น น้ำมันเชื้อเพลิง ฯลฯ**
* **งานบริหารจัดการศูนย์พักพิงชั่วคราว**
* **งานฟื้นฟูพื้นที่ประสบภัย การฟื้นฟูเศรษฐกิจ สังคม และชุมชน**
* **งานฟื้นฟูทรัพยากรธรรมชาติสิ่งแวดล้อมและวัฒนธรรม**
* **การเกษตร**

* **งานค้นหาและกู้ภัย**
* **งานกู้ชีพงานรักษาพยาบาลการแพทย์และสาธารณสุข**
* **งานรักษาความสงบเรียบร้อย**
* **งานการจราจร**
* **งานผจญเพลิง**
* **งานโครงสร้างพื้นฐานเช่น ถนน สะพาน**
* **งานอุตสาหกรรม สารเคมี วัตถุอันตรายและกัมมันตรังสี**
* **งานการขนส่ง**
* **งานอพยพ**

* **งานศูนย์สั่งการ**
* **งานข่าวกรอง วิเคราะห์ข้อมูลสารสนเทศ และการรายงาน**
* **งานติดตามและประเมินสถานการณ์**
* **งานพยากรณ์อากาศ เฝ้าระวัง และแจ้งเตือนภัย**
* **งานประชาสัมพันธ์และตอบโต้การข่าว**
* **งานรับเรื่องราวร้องทุกข์**
* **ระเบียบ กฎหมายที่เกี่ยวข้อง**
* **งานแผนการป้องกันและบรรเทา สาธารณภัย/แผนปฏิบัติการ/ แผนเผชิญเหตุ**
* **งานแจ้งเตือนภัย**
* **งานธุรการ**

**ฯลฯ**

**แผนภาพที่ 4-1 : โครงสร้างศูนย์บัญชาการเหตุการณ์อำเภอ (ศบก.อ.)**

33

**4.1.2 บทบาทหน้าที่โครงสร้างศูนย์บัญชาการเหตุการณ์อำเภอ (ศบก.อ.)**

**(1) ที่ปรึกษา/ผู้เชี่ยวชาญ**ประกอบด้วย ผู้เชี่ยวชาญ ผู้ทรงคุณวุฒิ หรือผู้แทนสถาบันการศึกษาในพื้นที่ ฯลฯ

มีหน้าที่ให้ข้อเสนอแนะ คำแนะนำ ข้อมูลทางวิชาการ การสังเคราะห์แนวโน้มสถานการณ์ และเทคนิคการปฏิบัติที่เกี่ยวข้องกับเหตุการณ์สาธารณภัยที่เกิดขึ้น โดยให้คำนึงถึงความปลอดภัย ในการปฏิบัติงานเป็นสำคัญ พร้อมทั้งปฏิบัติหน้าที่อื่นใดตามที่ผู้บัญชาการป้องกันและบรรเทาสาธารณภัยแห่งชาติ/ผู้อำนวยการ เห็นสมควร ทั้งนี้ จำนวนของคณะที่ปรึกษา/ผู้เชี่ยวชาญในระดับอำเภอให้เป็นไปตามที่เห็นสมควรต่อสถานการณ์ ในการจัดการสาธารณภัย

**(2) ศูนย์ข้อมูลประชาสัมพันธ์ร่วม** มีหน้าที่ประสานข้อมูลเหตุการณ์กับส่วนต่างๆ เพื่อสื่อสารและประชาสัมพันธ์ข้อมูลข่าวสารให้กับประชาชนและสื่อมวลชน รวมทั้งปฏิบัติการทางจิตวิทยามวลชน

**หน่วยงานหลัก ได้แก่** ที่ทำการปกครองอำเภอโพนทราย (ฝ่ายความมั่นคง) เป็นหน่วยงานรับผิดชอบหลักในการจัดทำขอบเขต แผนงาน ภารกิจและโครงสร้างภายในศูนย์ข้อมูลฯ

**(3) ศูนย์ประสานการปฏิบัติ**มีหน้าที่ประสานงานกับหน่วยงานภาคเอกชนและภาคประชาสังคมด้านกฎหมาย ธุรการและกำลังพล

**(4) ส่วนปฏิบัติการ**มีหน้าที่ปฏิบัติการลดอันตรายที่เกิดขึ้นโดยเร็ว โดยรักษาชีวิต และปกป้องทรัพย์สินเข้าควบคุมสถานการณ์ ฟื้นฟูสู่สภาวะปกติ ดับเพลิง ค้นหาและกู้ภัยสารเคมีและวัตถุอันตราย บริการทางการแพทย์และสาธารณสุข คมนาคม รักษาความสงบเรียบร้อย ประสานทรัพยากรและทางทหาร

**หน่วยงานหลัก ได้แก่** ที่ทำการปกครองอำเภอโพนทราย (ฝ่ายความมั่นคง) เป็นหน่วยงานหลักในการจัดทำขอบเขต แผนงาน ภารกิจ และโครงสร้างภายในของส่วนปฏิบัติการตลอดจน การอำนวยการ การประสานการปฏิบัติภายในส่วน

**หน่วยงานสนับสนุน ได้แก่** องค์กรปกครองส่วนท้องถิ่นแห่งพื้นที่

**(5) ส่วนอำนวยการ** มีหน้าที่ติดตามสถานการณ์ วิเคราะห์แนวโน้มสถานการณ์ แจ้งเตือนภัย รวบรวมประสานข้อมูล และประเมินความต้องการและความจำเป็นในการสนับสนุนทรัพยากรในภาวะฉุกเฉิน รวมถึงจัดเตรียมเอกสารและวางแผนเผชิญเหตุโดยใช้ข้อมูลที่ได้รับจากส่วนปฏิบัติการ เป็นฐานดำเนินการ พร้อมทั้งให้การสนับสนุนสถานที่ปฏิบัติงานแก่กองบัญชาการป้องกันและบรรเทา สาธารณภัยแห่งชาติ/ศูนย์บัญชาการเหตุการณ์จังหวัด

**หน่วยงานหลัก ได้แก่** ที่ทำการปกครองอำเภอโพนทราย (ฝ่ายความมั่นคง) เป็นหน่วยงานหลักในการจัดทำขอบเขต แผนงาน ภารกิจ และโครงสร้างภายในของส่วนอำนวยการตลอดจน การอำนวยการ การประสานการปฏิบัติภายในส่วน

**หน่วยงานสนับสนุน ได้แก่** องค์กรปกครองส่วนท้องถิ่นแห่งพื้นที่ **(6) ส่วนสนับสนุน** มีหน้าที่ดังนี้

(6.1) ตอบสนองการร้องขอรับการสนับสนุนในทุกๆ ด้านที่จำเป็น เพื่อให้การจัดการในภาวะฉุกเฉินดำเนินไปอย่างมีประสิทธิภาพและประสิทธิผล ได้แก่ ด้านการสื่อสารโทรคมนาคม เทคโนโลยีสารสนเทศ การพลังงาน การเกษตร ทรัพยากรธรรมชาติสิ่งแวดล้อมและวัฒนธรรม การสาธารณูปโภค การโยธาธิการและซ่อมบำรุง การฟื้นฟูเศรษฐกิจ สังคมและชุมชน

34

(6.2) ตอบสนองการร้องขอรับการสนับสนุนในด้านงบประมาณ การเงิน การคลัง และการรับบริจาค

**หน่วยงานหลัก ได้แก่** ที่ทำการปกครองอำเภอโพนทราย (ฝ่ายความมั่นคง) เป็นหน่วยงานหลักในการจัดทำขอบเขต แผนงาน ภารกิจ และโครงสร้างภายในของส่วนสนับสนุนตลอดจน การอำนวยการ การประสานการปฏิบัติภายในส่วน

**หน่วยงานสนับสนุน ได้แก่** องค์กรปกครองส่วนท้องถิ่นแห่งพื้นที่

**๔.2 การประกาศสาธารณภัยในภาวะฉุกเฉิน**

**4.2.1 การประกาศเขตพื้นที่ประสบสาธารณภัย**

เพื่อประโยชน์ในการจัดการสาธารณภัยในเขตพื้นที่ให้ยุติโดยเร็ว แผนการป้องกันและบรรเทาสาธารณภัยแห่งชาติ พ.ศ. ๒๕๕๘ กำหนดให้ผู้อำนวยการจังหวัดเป็นผู้ออกประกาศเขตพื้นที่ประสบสาธารณภัยขนาดเล็ก (เขตพื้นที่ อปท.และอำเภอ) และพื้นที่ประสบสาธารณภัยขนาดกลาง (เขตพื้นที่จังหวัด) ดังนั้น เมื่อผู้อำนวยการจังหวัดประกาศเขตพื้นที่ประสบสาธารณภัยให้อำเภอปฏิบัติ ดังนี้

(1) ให้นายอำเภอในฐานะผู้อำนวยการอำเภอตามพระราชบัญญัติป้องกันและบรรเทาสาธารณภัย พ.ศ. 2550 รับผิดชอบและปฏิบัติหน้าที่ในการป้องกันและบรรเทาสาธารณภัยในเขตอำเภอของตน และมีหน้าที่ช่วยเหลือผู้อำนวยการจังหวัดตามที่ได้รับมอบหมาย

(2) ให้ผู้อำนวยการอำเภอ มีอำนาจสั่งการหน่วยงานของรัฐและองค์กรปกครองส่วนท้องถิ่น ที่เกี่ยวข้อง ซึ่งอยู่ในเขตอำเภอให้ดำเนินการในการป้องกันและบรรเทาสาธารณภัยตามแผนการป้องกัน และบรรเทาสาธารณภัยอำเภอ และแผนการป้องกันและบรรเทาสาธารณภัยจังหวัด และมีอำนาจสั่งการ ควบคุม และกำกับดูแลการปฏิบัติหน้าที่ของเจ้าพนักงานและอาสาสมัครให้เป็นไปตามพระราชบัญญัติป้องกันและบรรเทาสาธารณภัย พ.ศ. 2550

(3) เมื่อเกิดสาธารณภัยในพื้นที่ขององค์กรปกครองส่วนท้องถิ่นใด ให้ผู้อำนวยการท้องถิ่น แห่งพื้นที่นั้นเข้าดำเนินการป้องกันและบรรเทาสาธารณภัยในพื้นที่โดยเร็วเป็นลำดับแรก ในกรณีที่ผู้อำนวยการท้องถิ่นมีความจำเป็นต้องได้รับความช่วยเหลือจากเจ้าหน้าที่ของรัฐหรือหน่วยงานของรัฐที่อยู่นอกเขตขององค์กรปกครองส่วนท้องถิ่นแห่งพื้นที่ของตน ให้แจ้งให้ผู้อำนวยการอำเภอ หรือผู้อำนวยการจังหวัด เพื่อสั่งการโดยเร็วต่อไปทั้งนี้ ผู้อำนวยการอำเภอจะเป็นผู้รับรายงานสถานการณ์จากผู้อำนวยการท้องถิ่นและรายงานให้ผู้อำนวยการจังหวัดทราบอย่างต่อเนื่อง

(4) ในกรณีที่พื้นที่ที่เกิดหรือจะเกิดสาธารณภัยอยู่ในความรับผิดชอบของผู้อำนวยการท้องถิ่นหลายคน ผู้อำนวยการท้องถิ่นคนหนึ่งคนใด จะใช้อำนาจหรือปฏิบัติหน้าที่เข้าดำเนินการป้องกันและบรรเทาสาธารณภัยโดยเร็วไปพลางก่อนแล้วให้แจ้งผู้อำนวยการท้องถิ่นอื่นทราบโดยเร็ว (5) เมื่อเกิดสาธารณภัยขึ้นในเขตพื้นที่ขององค์กรปกครองส่วนท้องถิ่นแห่งพื้นที่ใด ให้เป็นหน้าที่ของผู้อำนวยการท้องถิ่นซึ่งมีพื้นที่ติดต่อหรือใกล้เคียงกับองค์กรปกครองส่วนท้องถิ่นแห่งพื้นที่นั้น ที่จะสนับสนุนการป้องกันและบรรเทาสาธารณภัยที่เกิดขึ้น

(6) ให้ส่วนราชการ หน่วยงาน องค์กรปกครองส่วนท้องถิ่น ภาคเอกชน ในพื้นที่อำเภอให้ความช่วยเหลือผู้ประสบภัยโดยเร็ว และให้นำแผนการป้องกันและบรรเทาสาธารณภัย แผนปฏิบัติการ และแผนเผชิญเหตุ ที่มีอยู่มาเป็นแนวทางในการปฏิบัติงาน

(7) ให้ส่วนราชการ หน่วยงาน องค์กรปกครองส่วนท้องถิ่น ภาคเอกชน ในพื้นที่พิจารณาระเบียบงบประมาณและกฎหมายที่เกี่ยวข้องในการช่วยเหลือผู้ประสบภัยมุ่งประโยชน์ความปลอดภัยในชีวิตและทรัพย์สินของประชาชนเป็นลำดับแรก ๆ

35

(8) หากเหตุการณ์สาธารณภัยนั้นเกินขีดความสามารถและศักยภาพของท้องถิ่นนั้นๆ จะรับมือกับสาธารณภัยนั้น ๆ ได้ และผู้อำนวยการท้องถิ่นร้องขอรับการสนับสนุนให้แจ้งผู้อำนวยการอำเภอเพื่อสั่งการให้องค์กรปกครองส่วนท้องถิ่นอื่นในเขตพื้นที่อำเภอให้การสนับสนุนการป้องกันและบรรเทาสาธารณภัย ในพื้นที่ประสบสาธารณภัย เพื่อป้องกัน บรรเทา และลดผลกระทบจากสาธารณภัยให้ยุติโดยเร็ว

(9) การป้องกันและบรรเทาสาธารณภัยดังกล่าวให้อำเภอรายงานสถานการณ์ และการให้ความช่วยเหลือให้ผู้อำนวยการจังหวัดทราบเป็นระยะๆ อย่างต่อเนื่อง

ทั้งนี้แนวทางการประกาศเขตพื้นที่ประสบสาธารณภัยของจังหวัดตามภาคผนวก ฒ

**4.2.2 การประกาศเขตการให้ความช่วยเหลือผู้ประสบภัยพิบัติกรณีฉุกเฉิน**

เมื่อภัยพิบัติกรณีฉุกเฉินเกิดขึ้นในพื้นที่จังหวัดให้เป็นอำนาจของผู้ว่าราชการจังหวัดร่วมกับคณะกรรมการให้ความช่วยเหลือผู้ประสบภัยพิบัติจังหวัด (ก.ช.ภ.จ.) ดำเนินการประกาศเขตให้ความช่วยเหลือผู้ประสบภัยพิบัติกรณีฉุกเฉินและให้ส่วนราชการหรือหน่วยงานที่เกี่ยวข้องดำเนินการตามหลักเกณฑ์และวิธีการที่กำหนดตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. ๒๕๕๖ และที่แก้ไขเพิ่มเติมและการช่วยเหลือผู้ประสบภัยตามระเบียบกระทรวงการคลังดังกล่าว มีวัตถุประสงค์เพื่อวางหลักเกณฑ์สำหรับส่วนราชการในการดำเนินการช่วยเหลือโดยเร่งด่วนตามความจำเป็นและเหมาะสมเมื่อเกิดภัยพิบัติขึ้นในท้องที่หนึ่งท้องที่ใด โดยมุ่งหมายที่จะบรรเทาความเดือดร้อนเฉพาะหน้าของผู้ประสบภัยพิบัติ แต่มิได้มุ่งหมายที่จะชดใช้ความเสียหายให้แก่ผู้ใดและให้จังหวัดแต่งตั้งคณะกรรมการ ให้ความช่วยเหลือผู้ประสบภัยพิบัติระดับอำเภอคณะหนึ่ง เรียกว่า “คณะกรรมการให้ความช่วยเหลือผู้ประสบภัยพิบัติอำเภอ” (ก.ช.ภ.อ.) ประกอบด้วย

- นายอำเภอเป็นประธานกรรมการ

- หัวหน้าส่วนราชการประจำอำเภอที่เกี่ยวข้องหรือผู้แทนไม่เกินสี่คน เป็นกรรมการ

- ผู้แทนกระทรวงกลาโหมหนึ่งคนเป็นกรรมการ

- ผู้แทนกรมป้องกันและบรรเทาสาธารณภัย หนึ่งคนเป็นกรรมการ

- ผู้แทนองค์กรปกครองส่วนท้องถิ่นในเขตอำเภอหนึ่งคน เป็นกรรมการ

- ปลัดอำเภอหัวหน้าฝ่ายความมั่นคง เป็นกรรมการและเลขานุการ

ดังนั้น เมื่อมีการประกาศเขตการให้ความช่วยเหลือผู้ประสบภัยพิบัติกรณีฉุกเฉินให้อำเภอดำเนินการ ดังนี้

(1) สำรวจความเสียหายจากภัยพิบัติกรณีฉุกเฉินที่เกิดขึ้นในอำเภอ แล้วแต่กรณีและความต้องการรับความช่วยเหลือด้านต่างๆของผู้ประสบภัยพิบัติโดยจัดทำบัญชีเป็นประเภทไว้

(2) ตรวจสอบและกลั่นกรองการให้ความช่วยเหลือผู้ประสบภัยพิบัติในด้านต่างๆ ตามที่องค์กร

ปกครองส่วนท้องถิ่นได้สำรวจความเสียหายจากภัยพิบัติกรณีฉุกเฉินที่เกิดขึ้นในแต่ละพื้นที่ที่รับผิดชอบตามอำนาจหน้าที่ที่กำหนด

(3) พิจารณาช่วยเหลือผู้ประสบภัยพิบัติตามหลักเกณฑ์และวิธีการที่กระทรวงการคลังกำหนด

(4) ประสานงานและร่วมดำเนินการช่วยเหลือผู้ประสบภัยพิบัติกับ ก.ช.ภ.อ. อื่นในกรณีที่เกิดภัยพิบัติกรณีฉุกเฉินขึ้นในหลายอำเภอ

(5) รายงานผลการสำรวจตาม (1) และการแก้ไขความเดือดร้อนเฉพาะหน้าที่ได้ดำเนินการไปแล้วให้ ก.ช.ภ.จ. ทราบหรือเพื่อพิจารณาดำเนินการช่วยเหลือผู้ประสบภัยพิบัติต่อไป

(๖) แต่งตั้งคณะอนุกรรมการให้ความช่วยเหลือผู้ประสบภัยพิบัติเพื่อสนับสนุนการปฏิบัติงานและให้ความช่วยเหลือผู้ประสบภัยพิบัติตามที่ ก.ช.ภ.อ. มอบหมาย แล้วแต่กรณี

36

เมื่อได้มีการประกาศเขตพื้นที่ประสบสาธารณภัยตามข้อ 4.2.1 แล้ว หากสาธารณภัยที่เกิดขึ้นนั้นเป็นภัยตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 และแก้ไขเพิ่มเติม และมีความจำเป็นต้องใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินเพื่อบรรเทาความเดือดร้อนเฉพาะหน้าของผู้ประสบภัย ก็ให้ดำเนินการประกาศเขตการให้ความช่วยเหลือผู้ประสบภัยพิบัติกรณีฉุกเฉินตามหลักเกณฑ์และวิธีการที่กระทรวงการคลังกำหนดต่อไป

**4.3 การจัดการในภาวะฉุกเฉิน**

**4.3.1 หลักการปฏิบัติ**

(1) **การรายงานตัวและทรัพยากรในการป้องกันและบรรเทาสาธารณภัย** ให้เจ้าหน้าที่เจ้าพนักงาน และอาสาสมัครต่างๆ ที่มาร่วมปฏิบัติงานเข้ารายงานตัวที่ศูนย์บัญชาการเหตุการณ์อำเภอในพื้นที่ที่เกิดภัย ก่อนรับมอบภารกิจและพื้นที่รับผิดชอบ ไปปฏิบัติ

(2) **การเข้าควบคุมสถานการณ์คำนึงถึงหลักการ ดังนี้**

(2.1) **การปฏิบัติการระยะ ๒๔ ชั่วโมงแรก** เน้นการค้นหาผู้รอดชีวิต การรักษาพยาบาลผู้บาดเจ็บ น้ำดื่ม อาหารปรุงสำเร็จ เสื้อผ้าฯลฯ

(2.2) **การปฏิบัติการระยะ ๒๔-๔๘ ชั่วโมง (1-2 วัน)** เน้นการค้นหาผู้รอดชีวิต และทรัพย์สิน สืบหาญาติ จัดตั้งศูนย์พักพิงชั่วคราว การรักษาพยาบาล การจัดการศพ อาหาร น้ำดื่ม ยารักษาโรค เครื่องครัว

(2.๓) **การปฏิบัติการระยะ ๔๘-๗๒ ชั่วโมง (๒-๓ วัน)** เน้นการค้นหาผู้รอดชีวิต การสืบหาญาติ การรักษาพยาบาล การจัดการศพ การสงเคราะห์เบื้องต้น เงินชดเชย การค้นหาทรัพย์สินและข้อมูลการให้ความช่วยเหลือฯลฯ

(2.4) **การปฏิบัติการค้นหาหลังระยะ ๗๒ ชั่วโมงขึ้นไป (หลัง ๓ วัน ขึ้นไป)** ให้พิจารณาสนับสนุนการปฏิบัติการค้นหาระยะ 1-3 วันแรก โดยเน้นการช่วยเหลือชีวิตคนก่อน ตามด้วยทรัพย์สิน พร้อมทั้งสนับสนุนการปฏิบัติงานให้ครอบคลุมและทั่วถึง ตลอดจนการสับเปลี่ยนกำลังพลเพื่อให้สามารถปฏิบัติงาน ได้อย่างต่อเนื่อง ฯลฯ

**4.3.2 กรณีเกิดสาธารณภัยในพื้นที่องค์กรปกครองส่วนท้องถิ่น 1 แห่ง**

| **ลำดับที่** | **การปฏิบัติ** | **หน่วยรับผิดชอบหลัก** |
| --- | --- | --- |
| 1 | จัดตั้งศูนย์บัญชาการเหตุการณ์อำเภอ (ตามข้อ 4.1) | ที่ทำการปกครองอำเภอ  โพนทราย  (ฝ่ายความมั่นคง) |
| 2 | รับแจ้งเหตุสถานการณ์และรายงานผู้อำนวยการอำเภอทราบ | อปท./กำนัน/ผู้ใหญ่บ้าน |
| 3 | ประสานแนวทางการปฏิบัติร่วมกับศูนย์ปฏิบัติการฉุกเฉินท้องถิ่นในพื้นที่ที่เกิดภัย | ที่ทำการปกครองอำเภอ  โพนทราย  (ฝ่ายความมั่นคง) |
| 4 | จัดชุดเคลื่อนที่เร็วเข้าสำรวจพื้นที่และประเมินสถานการณ์ เพื่อวางแผนรับมือกับสถานการณ์ภัย | ที่ทำการปกครองอำเภอ  โพนทราย  (ฝ่ายความมั่นคง) |
| 5 | บริหารจัดการข้อมูลข่าวสารในภาวะฉุกเฉินอย่างถูกต้อง ชัดเจน และเป็นระบบ | ที่ทำการปกครองอำเภอ  โพนทราย  (ฝ่ายความมั่นคง)/อปท. |
| 6 | แจ้งเตือนประชาชนและนักท่องเที่ยวให้ทราบถึงสถานการณ์ภัย เพื่อไม่ให้เกิดความสับสนและความตื่นตระหนกของประชาชน | ที่ทำการปกครองอำเภอ  โพนทราย  (ฝ่ายความมั่นคง)/อปท. |
| 7 | อพยพผู้ประสบภัย กรณีเมื่อเกิดหรือใกล้จะเกิดสาธารณภัยในพื้นที่ และมีผู้อยู่อาศัยในพื้นที่นั้นจะเกิดอันตราย โดยอพยพเฉพาะเท่าที่จำเป็นแก่การป้องกันและบรรเทาสาธารณภัย พร้อมทั้งรายงานผู้อำนวยการท้องถิ่น ผู้อำนวยการอำเภอ ตามลำดับ | อปท. แห่งพื้นที่ |
| 8 | สงเคราะห์ช่วยเหลือผู้ประสบภัยและจัดส่งปัจจัยสี่ที่จำเป็นต่อการดำรงชีวิต เช่น อาหาร น้ำดื่ม และเครื่องนุ่งห่ม เป็นต้น ไปยังพื้นที่ประสบภัย | อปท. แห่งพื้นที่ |
| 9 | - จัดตั้งและบริหารจัดการศูนย์พักพิงชั่วคราว (กรณีทีมีการอพยพ)  - สนับสนุนทรัพยากรที่จำเป็นในการบริหารจัดการศูนย์พักพิงชั่วคราว  การบริหารจัดการศูนย์พักพิงชั่วคราวรายละเอียดตามข้อ 4.9 | อปท. แห่งพื้นที่ |
| 10 | ติดตามและประเมินสถานการณ์อย่างต่อเนื่อง พร้อมสรุปสถานการณ์และรายงานให้ผู้อำนวยการจังหวัดทราบเป็นระยะๆ | ที่ทำการปกครองอำเภอ  โพนทราย  (ฝ่ายความมั่นคง) |
| 11 | กำหนดพื้นที่เตรียมปฏิบัติการ (Staging Area)ซึ่งเป็นพื้นที่เตรียมปฏิบัติการจัดตั้งขึ้นเพื่อใช้เป็นสถานที่จัดเก็บและพักรอชั่วคราวของทรัพยากร (วัสดุอุปกรณ์ เครื่องมือ เครื่องจักกล ยานพาหนะ) ที่ได้มาและพร้อมใช้ เพื่อรอการสั่งใช้ทรัพยากร | ที่ทำการปกครองอำเภอ  โพนทราย  (ฝ่ายความมั่นคง) |
| 12 | ระดมทรัพยากรเข้าพื้นที่เตรียมปฏิบัติการ (Staging Area) พร้อมทั้งจัดเตรียมวัสดุอุปกรณ์ เครื่องมือ เครื่องจักกล ยานพาหนะ ให้พร้อมใช้ตลอด 24 ชั่วโมง เพื่อรอการสั่งใช้เข้าสนับสนุนการปฏิบัติการในพื้นที่ประสบภัย | ที่ทำการปกครองอำเภอ  โพนทราย  (ฝ่ายความมั่นคง) |
| 13 | กำหนดและแบ่งโซนพื้นที่ในการสนับสนุนการเผชิญเหตุ  ออกเป็น.....5........โซน ประกอบด้วย  โซนที่ ๑ ได้แก่ ตำบล โพนทราย  โซนที่ 2 ได้แก่ ตำบล ศรีสว่าง  โซนที่ 3 ได้แก่ ตำบล ยางคำ  โซนที่ 4 ได้แก่ ตำบล สามขา  โซนที่ 5 ได้แก่ ตำบล ท่าหาดยาว | ที่ทำการปกครองอำเภอ  โพนทราย  (ฝ่ายความมั่นคง) |
| 14 | ประสานการปฏิบัติกับองค์กรปกครองส่วนท้องถิ่นแห่งพื้นที่ที่เกิดภัย เพื่อประสาน ติดตาม และสนับสนุนการจัดการสาธารณภัยในพื้นที่ | อปท. แห่งพื้นที่ |
| 15 | - ปกป้องสถานที่สำคัญเช่น โรงพยาบาล โรงเรียน วัด เขตพระราชฐาน แหล่งโบราณสถาน (ถ้ามี) เป็นต้น  - ปกป้องระบบสาธารณูปโภคเช่น ระบบไฟฟ้า ระบบประปาเป็นต้น | สภ.โพนทราย |
| 16 | ประสานองค์กรปกครองส่วนท้องถิ่นแห่งพื้นที่ เพื่อรับทราบข้อมูลความเสียหายและความต้องการเบื้องต้นและวางแผนสนับสนุนการเผชิญเหตุตามที่องค์กรปกครองส่วนท้องถิ่นร้องขอรับการสนับสนุน ทั้งด้านกำลังพล น้ำ อาหารปัจจัยสี่ที่จำเป็น การรักษาพยาบาล และเตรียมสถานพยาบาลสำรองให้เพียงพอโดยการสนธิกำลังทั้งฝ่ายทหารและฝ่ายพลเรือนเข้าสนับสนุนปฏิบัติการช่วยเหลือผู้ประสบภัยโดยเร็ว | ที่ทำการปกครองอำเภอ  โพนทราย  (ฝ่ายความมั่นคง) |
| 17 | ให้องค์กรปกครองส่วนท้องถิ่นแห่งพื้นที่ตรวจสอบเส้นทางคมนาคมที่ได้รับความเสียหายจากสาธารณภัย พร้อมทั้งติดป้ายเตือน หรือวางแผงปิดกั้นช่องทางจราจรให้ประชาชนผู้ใช้เส้นทางได้ทราบ และให้จัดเจ้าหน้าที่ตำรวจหรืออาสาสมัคร อำนวยความสะดวกป้องกันการเกิดอุบัติเหตุซ้ำซ้อน | สภ.โพนทราย |
| 18 | การประเมินความเสียหายและความต้องการความช่วยเหลือในช่วงขณะเกิดภัยโดยให้องค์กรปกครองส่วนท้องถิ่นแห่งพื้นที่สำรวจความต้องการของผู้ประสบภัยในเบื้องต้น เพื่อกำหนดมาตรการและแนวทางในการช่วยเหลือเช่น ความช่วยเหลือ ด้านอาหาร น้ำดื่ม การรักษาพยาบาล สุขอนามัยและการกำจัดสิ่งปฏิกูล เป็นต้น | สาธารณสุขอำเภอ  โพนทราย  /โรงพยาบาลโพนทราย |
| 19 | จัดตั้งศูนย์ประสานข้อมูลร่วม (Joint Information Center : JIC) ณ พื้นที่ที่เกิดเหตุ ซึ่งอยู่ภายใต้การกำกับ ดูแล ของศูนย์ข้อมูลประชาสัมพันธ์ร่วม เพื่อทำหน้าที่ประสานข้อมูลข่าวสารสาธารณะที่เกี่ยวข้องกับการดำเนินกิจกรรมการจัดการเหตุฉุกเฉิน และเป็นศูนย์ที่อยู่ใกล้ชิดกับเหตุการณ์ สามารถเข้าถึงข้อมูลที่มีการเปลี่ยนแปลงได้ตลอดเวลา จึงเป็นศูนย์กลางของการติดต่อสำหรับสื่อข่าวสารทุกประเภทที่ได้รับการกลั่นกรองและรับรองข้อมูล เพื่อกระจายข้อมูลข่าวสารให้เกิดความถูกต้อง รวดเร็ว เป็นปัจจุบัน และต่อเนื่อง โดยให้เจ้าหน้าที่ข้อมูลข่าวสารสาธารณะเข้ามาอยู่รวมกัน ในศูนย์ประสานข้อมูลร่วม | ที่ทำการปกครองอำเภอ  โพนทราย  (ฝ่ายความมั่นคง) |
| 20 | - กรณีมีผู้เสียชีวิตจำนวนมากจัดให้มีการพิสูจน์เอกลักษณ์บุคคลให้เป็นไปตามอำนาจหน้าที่การปฏิบัติของสำนักงานตำรวจแห่งชาติ และหรือ ตามบันทึกข้อตกลงระหว่างหน่วยงานที่เกี่ยวข้อง  - กำหนดให้มีสถานที่รองรับศพ เก็บรักษาศพ (วัดและตู้แช่ศพ)และการเคลื่อนย้ายศพ หรือนำศพไปตรวจพิสูจน์เอกลักษณ์บุคคลตามระเบียบกฎหมายที่เกี่ยงข้องอย่างเป็นระบบ | ที่ทำการปกครองอำเภอ  โพนทราย  (ฝ่ายความมั่นคง)/  สภ.โพนทราย  /สาธารณสุขอำเภอ  โพนทราย  /โรงพยาบาลโพนทราย |
| 21 | เมื่อสาธารณภัยที่เกิดขึ้นในพื้นที่ยุติแล้ว ให้ผู้อำนวยการท้องถิ่นรายงานสถานการณ์สาธารณภัยให้ผู้อำนวยการอำเภอทราบ และเมื่อมีการประกาศหรือยืนยันสถานการณ์สาธารณภัยในพื้นที่ยุติลงแล้ว ให้ดำเนินการอพยพประชาชนกลับที่ตั้งอย่างปลอดภัย | ที่ทำการปกครองอำเภอ  โพนทราย  (ฝ่ายความมั่นคง) |

39

**4.3.3 กรณีเกิดสาธารณภัยในพื้นที่องค์กรปกครองส่วนท้องถิ่นมากกว่า 1 แห่ง**

**(สาธารณภัยมีความรุนแรงและขยายเป็นวงกว้าง)**

| **ลำดับที่** | **การปฏิบัติ** | **หน่วยงานรับผิดชอบ** |
| --- | --- | --- |
| 1 | ประเมินสถานการณ์สาธารณภัยอย่างต่อเนื่อง หากภัยนั้น ๆ มีโอกาสขยายเป็นวงกว้าง และหรือเกิดภัยซ้ำซ้อนให้ผู้อำนวยการอำเภอสั่งการให้องค์กรปกครองส่วนท้องถิ่นแห่งพื้นที่ข้างเคียงเข้าสนับสนุนการจัดการ สาธารณภัยในพื้นที่เกิดภัย | ที่ทำการปกครองอำเภอ  โพนทราย  (ฝ่ายความมั่นคง) |
| 2 | ประเมินภัย และประเมินศักยภาพขององค์กรปกครองส่วนท้องถิ่นแห่งพื้นที่ทั้งด้านความพร้อมของกำลังพล ทรัพยากร (วัสดุอุปกรณ์ เครื่องมือ เครื่องจักกล ยานพาหนะ) ในการรับมือกับสถานการณ์ภัย หากเกิดขีดความสามารถที่จะรับมือกับสถานการณ์ภัยให้ยุติโดยเร็ว ให้ขอรับการสนับสนุนจากกองอำนวยการป้องกันและบรรเทาสาธารณภัยจังหวัด หรือ ศูนย์บัญชาการเหตุการณ์จังหวัด (กรณีที่จังหวัดจัดตั้งศูนย์บัญชาการเหตุการณ์จังหวัดในช่วงขณะเกิดภัยแล้ว) เพื่อเข้าระงับเหตุสาธารณภัย | ที่ทำการปกครองอำเภอ  โพนทราย  (ฝ่ายความมั่นคง) |
| 3 | เกินขีดความสามารถและศักยภาพทรัพยากรในระดับอำเภอจะรับมือกับสถานการณ์ภัยให้ยุติได้โดยเร็ว ให้ขอรับการสนับสนุนจากกองอำนวยการป้องกันและบรรเทาสาธารณภัยจังหวัดให้เข้าสนับสนุนการจัดการสาธารณภัยในพื้นที่โดยเร็ว | ที่ทำการปกครองอำเภอ  โพนทราย  (ฝ่ายความมั่นคง) |

**๔.4 การสื่อสารในภาวะฉุกเฉิน**

การเตรียมความพร้อมด้านระบบและเครื่องมือสื่อสาร อำเภอโพนทรายมอบหมายให้ กองอำนวยการป้องกันและบรรเทาสาธารณภัยอำเภอโพนทรายเป็นผู้กำกับดูแลและใช้งานความถี่วิทยุ 162.850 เพื่อใช้เป็นความถี่วิทยุกลาง สำหรับติดต่อประสานงานระหว่างหน่วยงานของส่วนราชการ รัฐวิสาหกิจและภาคเอกชน สำหรับการประสานงานด้านการป้องกันและบรรเทาสาธารณภัย ตลอดจนกิจการอื่นๆ ในภาวะปกติ และในภาวะไม่ปกติ โดยกำหนดให้ทำการปกครองอำเภอโพนทราย (ฝ่ายความมั่นคง) เป็นผู้ควบคุมกำกับดูแลการใช้งานภายในอำเภอ

**4.4.1 การปฏิบัติงานด้านการสื่อสารกรณีเกิดเหตุฉุกเฉิน**

(1) จัดตั้งศูนย์สื่อสารและจัดให้มีระบบสื่อสารหลัก ระบบสื่อสารรอง และระบบสื่อสารอื่นๆ ที่จำเป็นให้ใช้งานได้ตลอด ๒๔ ชั่วโมง ให้สามารถเชื่อมโยงระบบสื่อสารดังกล่าวกับหน่วยงานอื่นได้ปกติ โดยเร็วทั่วถึงทุกพื้นที่

(2) ใช้โครงข่ายสื่อสารทางโทรศัพท์ โทรสาร และวิทยุสื่อสารเป็นหน่วยงานหลัก

หน่วยงานหลัก ที่วางระบบสื่อสารในภาวะฉุกเฉิน ได้แก่ กองอำนวยการป้องกันและบรรเทาสาธารณภัยอำเภอโพนทราย โทรศัพท์ 043561080 โทรสารหมายเลข 043561080

40

**4.4.2 หน่วยงานสนับสนุน** ได้แก่

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อหน่วยงาน** | **นาม**  **เรียกขาน** | **ความถี่วิทยุ** | **โทรศัพท์** | **โทรสาร** | **หมายเหตุ** |
| 1 | **ที่ทำการปกครองอำเภอโพนทราย** | สามเสน | 155.650 | 043-595077 | 043-595077 |  |
| 2 | สถานีตำรวจภูธรโพนทราย | โพนทราย | 155.560 | 043-595080 | 043-595080 |  |
| 3 | โรงพยาบาลโพนทราย | โรงพยาบาล | 153.875 | 043-595073 | 043-595073 |  |
| 4 | สาธารณสุขอำเภอโพนทราย | สธ. | 153.875 | 043-595076 | 043-595076 |  |
| 5 | เทศบาลตำบลโพนทราย | ทรายแก้ว | 162.650 | 043-595009 | 043-595009 |  |
| 6 | เทศบาลตำบลสามขา | สามขา | 155.650 | 043-611477 | 043-611477 |  |
| 7 | องค์การบริหารส่วนตำบลศรีสว่าง | ศรีสว่าง | 155.650 | 043-611543 | 043-611543 |  |
| 8 | องค์การบริหารส่วนตำบลท่าหาดยาว | ท่าหาดยาว | 156.425 | 043-611748 | 043-611748 |  |
| 9 | องค์การบริหารส่วนตำบลยางคำ | ยางคำ | 155.650 | 043-501973 | 043-501973 |  |

**แผนภาพที่ 4-1 : ผังสื่อสารในการป้องกันและบรรเทาสาธารณภัยอำเภอโพนทาย**

กองอำนวยการป้องกันและบรรเทาสาธารณภัยจังหวัดร้อยเอ็ด

โทรศัพท์ 0 4351 5118

โทรสาร 0 4351 3097

ความถี่วิทยุ 161.475 MHZ

กอปภ.ทต.โพนทราย

โทรศัพท์ 0 4359 5009

ความถี่วิทยุ 162.650MHZ

สภ.โพนทราย

โทรศัพท์ 0 4359 5080

ความถี่วิทยุ 155.560 MHZ

ความถี่วิทยุ 152.650 MHZ

กอปภ.ทต.สามขา

โทรศัพท์ 0 4361 1477

ความถี่วิทยุ 155.650 MHZ

โรงพยาบาลโพนทราย

โทรศัพท์0 4359 5073 ความถี่วิทยุ 153.875 MHZ

กอปภ.ต.ศรีสว่าง

โทรศัพท์ 0 4361 1543

ความถี่วิทยุ 155.650 MHZ

สาธารณสุขอำเภอโพนทราย

โทรศัพท์ 0 4359 5076

ความถี่วิทยุ 153.875 MHZ

กอปภ.ต.ท่าหาดยาว

โทรศัพท์ 0 4361 1748

ความถี่วิทยุ 156.425 MHZ

กอปภ.ต.ยางคำ

โทรศัพท์ 0 4350 1973

ความถี่วิทยุ 155.650 MHZ

41

**4.5 การประชาสัมพันธ์ในภาวะฉุกเฉิน**

4.5.1 กระจายข่าวสารที่คาดว่าจะเกิดหรือเกิดสาธารณภัยให้ส่วนราชการและประชาชนได้รับรู้ และเข้าใจสถานการณ์โดยผ่านช่องทางการสื่อสารที่กำหนดไว้ เช่น โทรทัศน์ วิทยุ หอกระจายข่าว ฯลฯ หรือวิธีการอื่น เพื่อให้ประชาชนรับทราบสถานการณ์ที่ถูกต้องให้ระมัดระวังอันตรายและลดความตื่นตระหนก

4.5.2 สรุปสถานการณ์ภัยผ่านสื่อต่างๆ ให้หน่วยงานทุกภาคส่วน สื่อมวลชนและประชาชนได้รับทราบสถานการณ์ภัยเป็นระยะๆ อย่างต่อเนื่องและผ่านช่วงทางต่าง ๆ เพื่อมิให้เกิดความสับสนและตื่นตระหนกจนกว่าสถานการณ์ภัยจะคลี่คลาย

**4.6 การอพยพ**

เมื่อได้รับแจ้งเตือนภัยให้อพยพประชาชนและสัตว์เลี้ยง ตามความจำเป็นของสถานการณ์ภัยให้อำเภอ/องค์กรปกครองส่วนท้องถิ่น เป็นหน่วยงานหลักในการอพยพ ภายใต้การสั่งการของผู้อำนวยการอำเภอ ผู้อำนวยการท้องถิ่นและเจ้าพนักงานที่ได้รับมอบหมาย ตามลำดับ หรือแล้วแต่กรณี โดยการประสานการปฏิบัติร่วมกันกับองค์กรปกครองส่วนท้องถิ่น กำนัน ผู้ใหญ่บ้าน ให้ดำเนินการอพยพตามแผนอพยพ และคำนึงถึงความปลอดภัยเป็นสำคัญในช่วงระหว่างการอพยพและปฏิบัติตามแนวทาง ดังนี้

4.6.1 จัดสถานที่อยู่อาศัยที่ปลอดภัยแก่ผู้ประสบภัยที่บ้านเรือนเสียหายอย่างเร่งด่วนเพื่อเป็นศูนย์พักพิงชั่วคราวเป็นลำดับแรก จัดระเบียบสถานที่พักพิง

4.6.2 จัดกลุ่มผู้อพยพ โดยจัดแบ่งประเภทของบุคคลตามลำดับความสำคัญเร่งด่วนที่ต้องดูแล เป็นพิเศษในช่วงระหว่างอพยพ เช่น ผู้ป่วยทุพพลภาพ คนพิการ คนชรา เด็ก และสตรีมีครรภ์ตามลำดับ ควรได้รับการพิจารณาให้อพยพไปก่อน กรณีเด็ก บิดา และมารดา ควรอพยพไปด้วยกันทั้งครอบครัว และควรอพยพเป็นกลุ่มชุมชนที่ต้องเคลื่อนย้าย เพื่อป้องกันความแออัด

ทั้งนี้ รายละเอียดปรากฏตามภาคผนวก ข

**4.7 การประเมินความเสียหายและความต้องการความช่วยเหลือ (Damage and Need Assessment : DANA)**

ให้กองอำนวยการป้องกันและบรรเทาสาธารณภัยอำเภอ (ระบุชื่อ อำเภอ) ประเมินความเสียหาย และความต้องการความช่วยเหลือภายในพื้นที่ประสบภัย โดยวิเคราะห์ผลกระทบจากความเสียหายที่เกิดขึ้น จาก สาธารณภัยเพื่อประเมินและวิเคราะห์ความสามารถของผู้ประสบภัยในการตอบโต้สถานการณ์ฉุกเฉินด้วยตนเอง รวมทั้งความต้องการความช่วยเหลือเพิ่มเติมจากหน่วยงานภายนอก เช่น ความช่วยเหลือ ด้านอาหารน้ำดื่ม การรักษาพยาบาล สุขอนามัยและการกำจัดสิ่งปฏิกูล เป็นต้นโดยมีแนวทางการประเมิน ดังนี้

4.7.1 **การประเมินแบบรวดเร็ว (rapid assessment)** ดำเนินการทันทีภายหลังมีเหตุการณ์สาธารณภัยเกิดขึ้น โดยมากภายในสัปดาห์แรกของการเกิดภัย เป็นการประเมินแบบคร่าวๆ เพื่อรวบรวมข้อมูลความต้องการ สิ่งที่ควรปฏิบัติหลังจากเกิดภัย และทรัพยากรที่จำเป็นทุกๆ ด้าน ทั้งผู้ประสบภัย โครงสร้างพื้นฐาน สิ่งแวดล้อม ลำดับความสำคัญก่อน-หลัง การให้ความช่วยเหลือเบื้องต้นเพื่อให้ทันต่อความต้องการในภาวะฉุกเฉิน

42

4.7.2 **การประเมินแบบละเอียด (detailed assessment)** ให้ดำเนินการทันทีเมื่อภาวะฉุกเฉินสิ้นสุดลง หรืออย่างน้อยภายใน ๒ สัปดาห์หลังจากเกิดสาธารณภัย ทั้งนี้ ขึ้นอยู่กับการเข้าถึงพื้นที่ประสบภัย เป็นการระบุมูลค่าความเสียหายทางกายภาพ โครงสร้างทางสังคม ประมาณการด้านการเงิน และวัสดุอุปกรณ์ที่จะต้องใช้ในการให้ความช่วยเหลือและความต่อเนื่อง ทั้งนี้จำเป็นจะต้องใช้ผู้เชี่ยวชาญในแต่ละสาขาดำเนินการประเมินความเสียหายและความต้องการในแต่ละด้าน

การประเมินความเสียหายและความต้องการความช่วยเหลือ จะต้องมีความเชื่อมโยงกับการตอบสนองความต้องการของผู้ที่ได้รับผลกระทบตามหลักมาตรฐาน โดยคำนึงถึงปัจจัยด้านต่างๆ เช่น อายุ เพศ เชื้อชาติ ศาสนา สตรีมีครรภ์ และผู้พิการ เพื่อประกอบการพิจารณา

ทั้งนี้ ตัวอย่างแนวทางการประเมินความเสียหายและความต้องการความช่วยเหลือ (Damage and Need Assessment : DANA) ตามภาคผนวก ณ แบบประเมินภัยพิบัติขั้นต้น ระยะที่ 1 (Initial Disaster Assessment Form)

**4.8 การรับบริจาค**

เมื่อเกิดสาธารณภัยและมีความจำเป็นต้องจัดให้มีการรับบริจาค เพื่อช่วยเหลือผู้ประสบภัย ให้ดำเนินการตามระเบียบสำนักนายกรัฐมนตรีว่าด้วยการรับบริจาคและการช่วยเหลือผู้ประสบภัย พ.ศ. 2542 และที่แก้ไขเพิ่มเติม กฎหมายที่เกี่ยวข้อง และปฏิบัติตามแนวทาง ดังนี้

4.8.1 จัดตั้งศูนย์รับบริจาคเพื่อช่วยเหลือผู้ประสบภัย และกำหนดสถานที่เก็บรักษาสิ่งของบริจาค

4.8.2 ให้อำเภอและหน่วยงานที่เกี่ยวข้อง หารือร่วมกันในการกำหนดระเบียบการเก็บรักษาเงินบริจาคและสิ่งของบริจาค รวมถึงสถานที่เก็บรักษาสิ่งของบริจาค และวิธีการแจกจ่ายเงินและสิ่งของบริจาค เพื่อให้เกิดเอกภาพและเป็นประโยชน์แก่ผู้ประสบภัยอย่างทันเหตุการณ์และเสมอภาค

4.8.3 จัดทำบัญชีการรับ – จ่าย สิ่งของรับบริจาคไว้เป็นหลักฐาน เพื่อควบคุมระบบข้อมูลในการบริหารจัดการสิ่งของบริจาคอย่างทั่วถึง เป็นธรรม

4.8.3 หน่วยงานที่ได้รับสิ่งของบริจาคหรือเงินบริจาค เป็นผู้ดูแลเก็บรักษาสิ่งของและเงินบริจาค และแจ้งจำนวนให้จังหวัดทราบ

**4.9 การบริหารจัดการศูนย์พักพิงชั่วคราว**

เมื่อมีการอพยพและมีการจัดตั้งศูนย์พักพิงชั่วคราวให้หน่วยงานรับผิดชอบวางระบบการบริหารจัดการศูนย์พักพิงชั่วคราวให้ครอบคลุมตั้งแต่การวางแผนและจัดตั้งศูนย์พักพิงชั่วคราว การดูแลรักษา และการปิดศูนย์ศูนย์พักพิงชั่วคราว เพื่อส่งผู้ประสบภัยกลับภูมิลำเนาอย่างปลอดภัย ทั้งนี้ ให้คำนึงถึงแหล่งงบประมาณ ในการบริหารจัดการศูนย์พักพิงชั่วคราว เพื่อดูแลและช่วยเหลือผู้พักพิงที่อยู่ในศูนย์ฯให้ได้รับการบริการพื้นฐานด้านปัจจัยสี่ที่จำเป็น เช่น อาหาร น้ำ เครื่องนุ่งห่ม และยารักษาโรค ฯลฯอย่างเท่าเทียมกัน โดยดำเนินการ ดังนี้

43

4.9.1 **การจัดตั้งศูนย์พักพิงชั่วคราว**

**(1) การวางแผนและจัดตั้งศูนย์พักพิงชั่วคราว**เพื่อพิจารณาเลือกและวางแผนสถานที่จัดตั้งศูนย์พักพิงชั่วคราวอย่างมีมาตรฐานตามหลักสากลตามภาคผนวก ญ รวมทั้งกำหนดแนวทางในการจัดวางแผนผังของศูนย์พักพิงชั่วคราว เช่น กำหนดพื้นที่ประกอบอาหาร พื้นที่ซักล้าง พื้นที่แจกจ่ายอาหารน้ำดื่ม พื้นที่รักษาพยาบาล เป็นต้น เพื่อเคารพต่อความต้องการและสิทธิขั้นพื้นฐานของผู้พักพิง

**(2) การดูแลรักษาศูนย์พักพิงชั่วคราว**เป็นการจัดการภายในศูนย์พักพิงชั่วคราวรวมทั้งการดูแลรักษาศูนย์ฯ เพราะการอาศัยอยู่ในศูนย์พักพิงชั่วคราวมีผลโดยตรงต่อคุณภาพชีวิตของผู้ที่อาศัยและศักดิ์ศรีในความเป็นมนุษย์ของผู้พักพิงซึ่งต้องได้รับการให้บริการและการคุ้มครองขั้นต่ำตามหลักสากลทั้งนี้ให้คำนึงถึงสิ่งสำคัญ ดังนี้

(2.1) การดูแลด้านความปลอดภัย คุณภาพความเป็นอยู่

(2.2) การจัดการด้านสวัสดิการ อาหาร สุขาภิบาล และความเป็นอยู่ให้มีความสะดวก

(2.3) การดูแลด้านสุขาภิบาลและการส่งเสริมสุขภาพอนามัยเช่น ห้องน้ำ พื้นที่ซักล้างจุดทิ้งขยะ ฯลฯ

(2.4) การรักษาพยาบาล และการควบคุมป้องกันโรคเป็นไปอย่างทั่วถึง

(2.5) การมีกิจกรรมฟื้นฟูสุขภาพจิตร่วมกันเพื่อทำให้มีสุขภาพจิตดี

**(3) การปิดศูนย์พักพิงชั่วคราว**เป็นประเด็นที่ต้องพิจารณาอย่างถี่ถ้วนตั้งแต่เริ่มจัดตั้งศูนย์ฯ และตลอดระยะเวลาการใช้งานเพราะรูปแบบการปิดศูนย์มีผลกระทบอย่างมากต่ออนาคตของผู้พักพิงในบางกรณี การปิดศูนย์พักพิงชั่วคราวอาจมีผลมาจากสถานการณ์ที่คลี่คลายลงส่งผลให้ผู้พักพิงสามารถเดินทางกลับบ้านของตนเพื่อรับความช่วยเหลือจากภาครัฐในการฟื้นฟูเยียวยา

4.9.2 **โครงสร้างการจัดการและการประสานในการบริหารจัดการศูนย์พักพิงชั่วคราว**

เมื่อมีการจัดตั้งศูนย์พักพิงชั่วคราวหน่วยงานที่เกี่ยวข้องควรประชุมหารือเพื่อกำหนดผู้รับผิดชอบในการบริหารจัดการศูนย์พักพิงชั่วคราวอย่างเป็นระบบ โดยมีการแบ่งมอบภารกิจให้หน่วยงานรับผิดชอบหลักหน่วยงานสนับสนุน พร้อมทั้งแต่งตั้งผู้จัดการศูนย์พักพิงชั่วคราวคณะกรรมการ (ประกอบด้วยหน่วยงานภาครัฐ และหน่วยงานภาคเอกชน) และคณะทำงานด้านต่างๆ (ประกอบด้วยหน่วยงานภายนอกและเจ้าหน้าที่ภายในศูนย์ฯ และอาจคัดเลือกจากตัวแทนของผู้พักพิงภายในศูนย์) เช่น คณะทำงาน ด้านอาหาร น้ำ สุขาภิบาล และสุขอนามัย ด้านการรักษาพยาบาล ด้านที่พักอาศัย ด้านสุขาภิบาล ด้านรักษาความสงบเรียบร้อย เพื่อจัดระบบเวรยามเพื่อรักษาความปลอดภัย ฯลฯเพื่อบริหารจัดการภายในศูนย์พักพิงชั่วคราว ดังนี้

(1) กองอำนวยการกลางศูนย์พักพิงชั่วคราว (Centre Administrator : CA) ซึ่งโดยทั่วไปก็คือภาครัฐและมีอำนาจหน้าที่ในการระบุเปิดหรือปิดศูนย์ดูแลด้านนโยบายและยุทธศาสตร์รับมือสาธารณภัย อำนวยความสะดวกเข้าสู่ศูนย์พักพิงชั่วคราวซึ่งดำเนินงานในรูปแบบคณะกรรมการ (ประกอบด้วยหน่วยงานภาครัฐ และหน่วยงานภาคเอกชน)

(2) ฝ่ายประสานงานศูนย์พักพิงชั่วคราว (Centre Coordinator : CC) อาจเป็นหน่วยงานของรัฐองค์กรปกครองส่วนท้องถิ่นซึ่งทำหน้าที่ประสานงานระหว่างศูนย์พักพิงชั่วคราวทั้งหมดและหน่วยงานที่เข้าให้ความช่วยเหลือ

(3) ผู้จัดการศูนย์พักพิงชั่วคราว (Centre Manager : CM) เป็นได้ทั้งหน่วยงานของรัฐหรือผู้อำนวยการโรงเรียน (โดยเฉพาะในกรณีที่ศูนย์เป็นโรงเรียน) เป็นผู้ดูแลการบริหารการดำเนินงานภายในศูนย์ฯและเป็นบทบาทที่มีปฏิสัมพันธ์กับผู้พักพิงโดยตรงเป็นประจำซึ่งดำเนินงานร่วมกับคณะทำงานด้านต่างๆ (ประกอบด้วยหน่วยงานภายนอกและเจ้าหน้าที่ภายในศูนย์ฯ และอาจคัดเลือกจากตัวแทนของผู้พักพิงภายในศูนย์ฯ) เช่น คณะทำงานด้านน้ำ ด้านอาหาร ด้านสุขาภิบาล ด้านความปลอดภัย ฯลฯ

44

**ภาคเอกชน /องค์การสาธารณกุศล**

**ศูนย์บัญชาการเหตุการณ์จังหวัด**

**ศูนย์บัญชาการเหตุการณ์อำเภอ**

**ศูนย์ปฏิบัติการฉุกเฉินท้องถิ่น**

ประสานและจัดหา

**ผู้ประสานงานศูนย์พักพิงชั่วคราว**

**CC**

ประสานและจัดหา

รายงาน

สั่งจัดตั้งศูนย์พักพิงชั่วคราว

**CA**

**กองอำนวยการกลางศูนย์พักพิงชั่วคราว**

แจ้ง/ประสาน

กรณีเร่งด่วน

แจ้งความต้องการทรัพยากร

แจ้งความต้องการทรัพยากร

**ผู้จัดการศูนย์พักพิงชั่วคราว**

**CM**

**พื้นที่ศูนย์พักพิงชั่วคราว**

**แผนภาพที่ 3 : โครงสร้างการจัดการและการประสานในการบริหารจัดการศูนย์พักพิงชั่วคราว**

45

4.10.1 เมื่อสาธารณภัยที่เกิดขึ้นในพื้นที่ยุติแล้ว ให้ผู้อำนวยการท้องถิ่นรายงานสถานการณ์สาธารณภัยให้ผู้อำนวยการอำเภอทราบ เพื่อประกาศยุติสถานการณ์สาธารณภัยในพื้นที่

4.10.2 เมื่อมีข้อมูลข่าวสารยืนยันอย่างชัดเจนจากผู้อำนวยการท้องถิ่น ผู้อำนวยการอำเภอ ตามลำดับว่าสถานการณ์ภัยได้สิ้นสุดลงแล้วหรือมีผู้ที่ได้รับมอบหมายประกาศยุติสถานการณ์ภัย ให้แจ้งผู้อพยพ เพื่อเตรียมพร้อมในการอพยพกลับสู่ที่ตั้ง

4.10.3 เมื่อยกเลิกหรือปิดศูนย์บัญชาการเหตุการณ์อำเภอ เพื่อความต่อเนื่องในการปฏิบัติงานให้ส่งมอบภารกิจที่ต้องดำเนินการอย่างต่อเนื่องให้หน่วยงานปกติรับผิดชอบตามภารกิจของหน่วยงานต่อไป

4.10.4 กรณีที่มีการยกเลิกสถานการณ์สาธารณภัย ควรมีการยืนยันให้ชัดเจนถึงการยกเลิกสถานการณ์สาธารณภัย พร้อมทั้งแจ้งให้ผู้อพยพเตรียมพร้อมในการอพยพกลับสู่ที่ตั้งต่อไป

**4.11 การอพยพกลับ**

4.11.1 **การอพยพประชาชน**

เมื่อประชาชนได้รับการแจ้งข่าวว่าสถานการณ์สาธารณภัยได้สิ้นสุดลงแล้วให้เตรียมความพร้อมสำหรับการอพยพกลับและรอรับแจ้งจุดอพยพกลับ ผู้นำชุมชนหรือผู้นำกลุ่มอพยพต้องจัดระเบียบ และจัดลำดับก่อนหลังของการอพยพอย่างเป็นระบบไปสู่พื้นที่อยู่อาศัยเดิม พร้อมทั้งประสานการอพยพ กับเจ้าหน้าที่ที่ดำเนินการควบคุมดูแลการอพยพ

4.11.2 **การอพยพส่วนราชการและองค์กรปกครองส่วนท้องถิ่น**

เป็นการเคลื่อนย้ายหน่วยราชการและองค์กรปกครองส่วนท้องถิ่นมาอยู่ในพื้นที่ปลอดภัย เพื่อให้สามารถให้บริการประชาชนได้ตามปกติ โดยจัดให้มีการแบ่งประเภทหน่วยราชการที่จะอพยพตามลำดับและความจำเป็นเร่งด่วนพร้อมทั้งกำหนดพื้นที่รองรับการอพยพหน่วยราชการและองค์กรปกครองส่วนท้องถิ่นไว้ล่วงหน้า รวมทั้งจัดทำแผนอพยพส่วนราชการโดยกำหนดรายละเอียด ดังนี้

(1) สำรวจและจัดทำบัญชีส่วนราชการไว้ล่วงหน้า และแยกประเภทความเร่งด่วนในการอพยพ โดยเน้นความจำเป็นของประชาชนเป็นลำดับแรก

(2) กำหนดเขตพื้นที่รองรับการอพยพ ตลอดจนพื้นที่ของแต่ละส่วนราชการให้อยู่ในพื้นที่ ที่เหมาะสม

(3) กำหนดเจ้าหน้าที่ดำเนินการอพยพไว้ล่วงหน้าโดยระบุหน้าที่ความรับผิดชอบไว้ให้ชัดเจน

(4) กำหนดรายการ จำนวนสิ่งของ พัสดุ และเอกสารราชการที่จำเป็นต้องขนย้าย

(5) สำรวจยานพาหนะและน้ำมันเชื้อเพลิง ตลอดจนระบบการสื่อสารสำหรับการอพยพ

(6) กำหนดเส้นทางอพยพหลักและเส้นทางอพยพรอง

(7) วางระเบียบปฏิบัติในการรักษาความปลอดภัยและความสงบเรียบร้อยในการอพยพ การเข้าไปอยู่ในพื้นที่อพยพ ตลอดจนการอพยพกลับ

(8) ระหว่างการอพยพให้พิจารณาจัดส่วนราชการ ณ ที่ตั้งเดิมไว้ตามความจำเป็น และที่อพยพเฉพาะส่วน เพื่อให้บริการประชาชนได้

46

**บทที่ 5**

**การปฏิบัติหลังเกิดภัย**

การปฏิบัติหลังเกิดภัย เป็นการดำเนินการภายหลังที่ภาวะฉุกเฉินจากสาธารณภัยบรรเทาลง หรือได้ผ่านพ้นไปแล้ว เพื่อปรับสภาพระบบสาธารณูปโภค การดำรงชีวิต และสภาวะวิถีความเป็นอยู่ของชุมชน ที่ประสบภัยให้กลับสู่สภาวะปกติ หรือพัฒนาให้ดีกว่าและปลอดภัยกว่าเดิม (Build Back Better and Safer) ตามความเหมาะสม โดยการนำปัจจัยต่างๆ ในการลดความเสี่ยงจากสาธารณภัยเข้ามาช่วยในการฟื้นฟู ซึ่งหมายถึง การซ่อมสร้าง (Reconstruction) และการฟื้นสภาพ (Rehabilitation) โดยคำนึงถึงหลักการฟื้นฟู ดังนี้

- **การช่วยเหลือผู้ประสบภัยให้สามารถช่วยเหลือตนเองได้** เพื่อให้การดำรงชีวิตกลับเข้าสู่ภาวะปกติ โดยไม่จำเป็นต้องพึ่งพิงความช่วยเหลือจากภายนอกแต่เพียงอย่างเดียว

- **ผู้ประสบภัยต้องมีส่วนร่วมในกระบวนการตัดสินใจ** จึงจะเกิดกระบวนการยอมรับและมีส่วนร่วมในขั้นตอนต่างๆ ที่จะดำเนินการ

- **พิจารณาความเสี่ยงต่อภัยในการฟื้นคืนสภาพและการสร้างใหม่เสมอ** เพื่อไม่ให้งบประมาณต้องสูญเสียไปโดยเปล่าประโยชน์จากการเกิดสาธารณภัยครั้งต่อไป

**5.1 การประเมินความเสียหายและความสูญเสียหลังเกิดภัย (Damage and Loss Assessment : DALA)**

5.1.1 ให้องค์กรปกครองส่วนท้องถิ่นสำรวจประเมินความเสียหายและความต้องการเบื้องต้นของผู้ประสบภัยโดยเร็ว เพื่อให้ความช่วยเหลือและกำหนดแนวทางการฟื้นฟูระยะสั้น เช่น การทำความสะอาดพื้นที่ประสบภัย การซ่อมแซมระบบสาธารณูปโภค และสิ่งสาธารณประโยชน์ เป็นต้น ให้ใช้การได้โดยเร็ว

5.1.2 แจ้งให้องค์กรปกครองส่วนท้องถิ่นสำรวจและประเมินความเสียหายของสินทรัพย์ ระบบสาธารณูปโภคและสิ่งสาธารณประโยชน์ต่างๆ ที่ได้รับผลกระทบจากสาธารณภัยและความสูญเสียทางด้านเศรษฐกิจภายหลังเกิดสาธารณภัย และให้รายงานอำเภอ เพื่อเป็นฐานข้อมูลในการประมาณการซ่อมสร้างที่เสียหายไป และวางแผนการฟื้นฟูจากความสูญเสียที่เกิดขึ้นทั้งระบบทั้งในระยะกลาง และระยะยาว ให้ต่อเนื่องจากการฟื้นฟูระยะสั้น

5.1.3 ในกรณีที่จะให้การช่วยเหลือ โดยใช้เงินทดรองราชการตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2546 ให้ประสานการปฏิบัติกับคณะกรรมการให้ความช่วยเหลือผู้ประสบภัยอำเภอ (ก.ช.ภ.อ.) ให้เร่งสำรวจความเสียหายจากภัยพิบัติกรณีฉุกเฉินโดยเร็ว เพื่อพิจารณาช่วยเหลือผู้ประสบภัยตามหลักเกณฑ์และวิธีการที่กระทรวงการคลังกำหนด และรายงานผลการสำรวจความเสียหายจากภัยพิบัติกรณีฉุกเฉิน ต่อคณะกรรมการให้ความช่วยเหลือผู้ประสบภัยพิบัติจังหวัด (ก.ช.ภ.จ.) เพื่อพิจารณาดำเนินการช่วยเหลือผู้ประสบภัย

47

5.1.4 อำเภอรายงานสรุปการประเมินความเสียหายและความสูญเสียหลังเกิดภัยให้ผู้อำนวยการจังหวัดทราบโดยเร็ว ทั้งการรายงานในเบื้องต้นในช่วงระยะสามารถเข้าสำรวจในพื้นที่ได้ และระยะในช่วงที่สามารถเข้าสำรวจเต็มพื้นที่เมื่อภัยผ่านพ้นไปแล้ว โดยรายงานให้ต่อเนื่องจากการประเมินความเสียหาย และความต้องการความช่วยเหลือ ในช่วงขณะเกิดภัย

**5.2 การฟื้นฟู**

ความสำคัญในการฟื้นฟูสภาพสาธารณภัย คือ การประเมินสาธารณภัยที่เกิดขึ้น ความเสียหายทั้งชีวิต ทรัพย์สิน สภาพแวดล้อม ระบบนิเวศ ทรัพยากรธรรมชาติที่ถูกทำลาย การสูญเสียพันธุ์พืช พันธุ์สัตว์ที่สำคัญ ในพื้นที่ประสบภัย ด้วยการรู้ต้นทุนของสภาพแวดล้อมที่เปลี่ยนแปลงจากสาธารณภัยที่เกิดขึ้น เทียบกับสภาพปกติความเป็นอยู่ที่เปลี่ยนแปลง ระบบสาธารณูปโภคที่ถูกทำลาย ต้องได้รับการฟื้นฟู การเยียวยา จากผลกระทบทั้งหมดที่เกิดขึ้นให้กลับคืนสู่สภาพเดิม ซึ่งการฟื้นฟูที่มีประสิทธิภาพประกอบด้วยสิ่งสำคัญ คือ ด้านกายภาพ ด้านชีวภาพ ด้านคุณค่าการใช้ประโยชน์มนุษย์ และด้านคุณภาพชีวิต โดยการนำผลการประเมินมาใช้กำหนดเป็นกรอบแผนการฟื้นฟูทั้งระยะสั้น ระยะกลาง และระยะยาว โดยมีแนวทางปฏิบัติ ดังนี้

**5.2.1 การฟื้นฟูระยะสั้น**

เป็นการดำเนินการต่อเนื่องจากการค้นหา การบรรเทา และการช่วยเหลือได้ยุติลง เพื่อสนองความต้องการที่จำเป็นของผู้ประสบภัย ธุรกิจ ชุมชนที่ได้รับผลกระทบจากสาธารณภัยในระยะเร่งด่วนหรือระยะสั้น รวมถึงการจัดมาตรการด้านการรักษาความปลอดภัยไม่ให้เกิดอันตรายหรือสาธารณภัยซ้ำขึ้นอีกการประเมินความเสียหายของโครงสร้างพื้นฐาน การจัดเตรียมที่พักอาศัยชั่วคราว และการให้บริการสาธารณะ โดยมีแนวทางปฏิบัติ ดังนี้

**(1) การสงเคราะห์และช่วยเหลือผู้ประสบภัยในเบื้องต้น**เช่น การตรวจรักษา ป้องกันควบคุมโรค และการฟื้นฟูความแข็งแรงทางร่างกาย เป็นต้น รวมถึงการฟื้นฟูด้านสภาพจิตใจและจิตสังคมของผู้ได้รับผลกระทบตลอดจนการกระตุ้นและช่วยเหลือให้เกิดการปรับตัวให้เข้ากับการเปลี่ยนแปลงตามความจำเป็น และปฏิบัติ ดังนี้

(1.1) รักษาพยาบาลผู้ประสบภัยตลอดจนป้องกันเฝ้าระวังและควบคุมโรคระบาดทั้งคนและสัตว์

(1.2) จัดการที่อยู่อาศัยแบบถาวรและชั่วคราว พร้อมทั้งประสานความช่วยเหลือจากหน่วยช่วยเหลือต่างๆ เพื่อให้การช่วยเหลือผู้ประสบภัยได้อย่างทั่วถึง

(1.3) เลี้ยงดูผู้ประสบภัยที่ไม่สามารถช่วยตัวเองได้ในระยะแรก เช่น ดูแลเด็กกำพร้า นักเรียน นักศึกษา คนพิการ และผู้สูงอายุที่ประสบภัยเป็นต้น

(1.4) กำหนดมาตรการช่วยเหลือผู้ประสบภัย และดูแลฟื้นฟูสัตว์เลี้ยง

(1.5) กำหนดมาตรการช่วยเหลือและฟื้นฟูผู้ประกอบการรายย่อยและผู้ประกอบการรายใหญ่

(1.6) สรุปรายงานความเสียหายจากสาธารณภัย การสงเคราะห์ และฟื้นฟูผู้ประสบภัยให้ผู้อำนวยการจังหวัดทราบ

**(2) ฟื้นฟูพื้นที่ประสบภัย** เป็นการบูรณะที่อยู่อาศัย โครงสร้างพื้นฐานต่างๆ ที่ได้รับความเสียหายจากเหตุการณ์สาธารณภัยให้กลับสู่สภาพที่สามารถใช้งานได้ดังเดิม ทั้งนี้ควรให้ความสำคัญกับการฟื้นฟูทรัพยากรธรรมชาติและสิ่งแวดล้อมด้วยตามความเหมาะสมกับสถานการณ์และการใช้งาน หากการบูรณะโครงสร้างและสิ่งก่อสร้างหรือการฟื้นฟูทรัพยากรธรรมชาติและสิ่งแวดล้อมที่ต้องฟื้นฟูให้ดีกว่าและปลอดภัยกว่าเดิม อาจต้องใช้เวลาและงบประมาณในการฟื้นฟู ควรกำหนดแผนงานไว้ในการฟื้นฟูระยะยาวต่อไป และการฟื้นฟูพื้นที่ประสบภัยในระยะเริ่มต้นให้ปฏิบัติ ดังนี้

48

(๒.๑) จัดหน่วยอาสาสมัครเพื่อสนับสนุนทำความสะอาดบ้านเรือน ชุมชน และสิ่งสาธารณประโยชน์ ในพื้นที่ประสบภัย และขนย้ายขยะมูลฝอย

(๒.๒) ให้องค์กรปกครองส่วนท้องถิ่นในพื้นที่ที่เกิดเหตุ ดำเนินการฟื้นฟูพื้นที่ประสบภัย ปรับสภาพภูมิทัศน์ และแก้ไขปัญหาสิ่งแวดล้อมและมลภาวะเป็นพิษ

(๒.3) ดำเนินการฟื้นฟูบริการด้านสุขภาพและการบริการสังคม**ให้**ครอบคลุมถึงการสาธารณสุข สุขภาพจิต และการบริการทางการแพทย์ เพื่อเสริมสร้างการบริการด้านสังคมของบุคคลและชุมชนที่ประสบภัยให้ฟื้นกลับสู่สภาวะปกติได้อย่างรวดเร็วและต่อเนื่อง

(๒.4) กรณีที่เกินขีดความสามารถขององค์กรปกครองส่วนท้องถิ่นในพื้นที่ที่เกิดเหตุ ให้หน่วยงานที่รับผิดชอบโครงสร้างพื้นฐานนั้นๆ ดำเนินการฟื้นฟู ซ่อมแซม และบูรณะโครงการที่ได้รับความเสียหายเช่น ระบบไฟฟ้าระบบประปาเป็นต้น

(๒.5) ให้รื้อถอนซากปรักหักพัง และซ่อมแซมสิ่งสาธารณูปโภค โครงสร้างพื้นฐานและอาคารบ้านเรือนของผู้ประสบภัย เพื่อซ่อมแซมให้กลับสู่ภาวะปกติ

(๒.6) ซ่อมแซมสถานที่ราชการ โรงเรียน สถานศึกษา วัด โบราณสถาน สถานที่ราชการ สถานที่ท่องเที่ยว และสาธารณูปโภคต่างๆ ให้กลับมาใช้งานได้ดังเดิม

(๒.7) การเก็บซากปรักหักพัง การตรวจสอบความแข็งแรงของอาคารการออกแบบ วางผังเมือง การจัดหาแหล่งน้ำอุปโภคบริโภค การปรับภูมิทัศน์

**5.2.2 การฟื้นฟูระยะกลาง** เป็นการดำเนินการต่อเนื่องในการประสานและสนับสนุนชุมชนที่ประสบภัย ฟื้นฟูหรือสร้างสิ่งอำนวยความสะดวกในการดำรงชีวิตขึ้นใหม่ การฟื้นฟูเศรษฐกิจและสิ่งแวดล้อม รวมทั้งสภาพร่างกาย จิตใจ และสังคมของผู้ประสบภัย โดยให้ปฏิบัติ ดังนี้

(1) การฟื้นฟูโครงสร้างพื้นฐานต่างๆ ที่จำเป็นต่อการดำรงชีวิต เช่น ประปา ไฟฟ้า ระบบโทรคมนาคม เป็นต้น

(2) การฟื้นฟูและเสริมสร้างความเข้มแข็งทางเศรษฐกิจในพื้นที่ เช่น การฟื้นฟูสถานที่ท่องเที่ยว การค้าขาย การอุตสาหกรรม เป็นต้น

ฯลฯ

**5.2.3 การฟื้นฟูระยะยาว** เป็นการดำเนินการต่อเนื่องจากระยะกลาง ซึ่งอาจใช้เวลาหลายเดือนหรือหลายปีนับจากหลังเกิดสาธารณภัย โดยมุ่งเน้นการกลับสู่สภาวะปกติ หรือให้ดียิ่งขึ้นกว่าเดิม โดยให้ปฏิบัติ ดังนี้

(1) แจ้งองค์กรปกครองส่วนท้องถิ่นให้ประชาคมของชุมชน/หมู่บ้าน หารือร่วมกันถึงแผนงานโครงการที่จะดำเนินการฟื้นฟูระยะยาวอย่างต่อเนื่อง ตามความต้องการของชุมชน/หมู่บ้าน และให้จัดหางบประมาณในการฟื้นฟูอย่างเป็นระบบ

(2) วางแผนและสนับสนุนการฟื้นฟูทรัพยากรธรรมชาติและสิ่งแวดล้อมอย่างเหมาะสม เพื่อปกป้องทรัพยากรธรรมชาติและสิ่งแวดล้อม และทรัพย์สินทางประวัติศาสตร์ ในการที่จะสงวน อนุรักษ์ บูรณะ และปฏิสังขรณ์ให้กลับคืนสู่สภาพเดิมหรือดีกว่าหรือปลอดภัยกว่าเดิม

(3) วางแผนและสนับสนุนการฟื้นฟูระบบเศรษฐกิจ**เพื่อ**ส่งเสริมและสนับสนุนการพลิกฟื้นระบบเศรษฐกิจ (รวมถึงด้านเกษตรกรรม) คืนสู่สภาวะที่มั่นคง และพัฒนาโอกาสทางเศรษฐกิจ ซึ่งจะส่งผลให้ชุมชนเกิดความเข้มแข็งยั่งยืน และสามารถอยู่รอดในเชิงเศรษฐกิจได้

49

**บทที่ 6**

**การขับเคลื่อนแผนการป้องกันและบรรเทาสาธารณภัยอำเภอไปสู่การปฏิบัติ**

**6.1 การขับเคลื่อนแผนไปสู่การปฏิบัติ**

ให้กองอำนวยการป้องกันและบรรเทาสาธารณภัยอำเภอเป็นกลไกสำคัญในการกำหนดแนวทางขับเคลื่อนแผนการป้องกันและบรรเทาสาธารณภัยอำเภอไปสู่การปฏิบัติโดยอาศัยการบูรณาการจากทุกภาคส่วน ทั้งภาคราชการ พลเรือน ทหาร ภาคเอกชน มูลนิธิ/อาสาสมัคร และองค์การสาธารณกุศลในพื้นที่ ให้มีส่วนร่วมในการขับเคลื่อนแผนดังกล่าว โดยให้มีแนวทางปฏิบัติ ดังนี้

| **ลำดับที่** | **แนวทางการปฏิบัติ** | **หน่วยงานที่รับผิดชอบ** |
| --- | --- | --- |
| ๑ | จัดให้มีการประชุมกองอำนวยการป้องกันและบรรเทาสาธารณภัยอย่างน้อย ทุก 2 เดือน อย่างต่อเนื่อง เพื่อใช้เป็นเวทีบูรณาการการทำงานของหน่วยงาน ที่เกี่ยวข้อง ตั้งแต่ภารกิจด้านการป้องกัน การลดผลกระทบและการเตรียมพร้อมการร่วมวิเคราะห์ประเมินความเสี่ยงจากสาธารณภัยในพื้นที่ | ที่ทำการปกครองอำเภอ  โพนทราย  (ฝ่ายความมั่นคง) |
| ๒ | จัดประชุมหารือแนวทางการบริหารจัดการความเสี่ยงจากสาธารณภัยในพื้นที่ร่วมกับองค์กรปกครองส่วนท้องถิ่นอย่างต่อเนื่อง เพื่อเชื่อมการทำงานอย่างประสานสอดคล้องกัน โดยจัดประชุมแลกเปลี่ยนข้อคิดเห็นการดำเนินการกิจกรรม เช่น ร่วมสำรวจประเมินวิเคราะห์พื้นที่เสี่ยง ปัจจัยเสี่ยงที่ทำให้เกิดภัย | ที่ทำการปกครองอำเภอ  โพนทราย  (ฝ่ายความมั่นคง) |
| 3 | ให้ความรู้เกี่ยวกับแผนการป้องกันและบรรเทาสาธารณภัยอำเภอ พ.ศ.2567 และการจัดการสาธารณภัยในพื้นที่ให้แก่ องค์กรปกครองส่วนท้องถิ่น กำนัน ผู้ใหญ่บ้าน อาสาสมัคร และประชาชนในพื้นที่ | ที่ทำการปกครองอำเภอ  โพนทราย  (ฝ่ายความมั่นคง) |
| 4 | ประชาคมร่วมกับหน่วยงานในพื้นที่เพื่อรับฟังความคิดเห็นเพื่อจัดทำแผนงาน/โครงการ ด้านการป้องกันและบรรเทาสาธารณภัยบรรจุไว้ในแผนพัฒนาอำเภอ | ที่ทำการปกครองอำเภอ  โพนทราย  (ฝ่ายความมั่นคง) |
| 5 | การจัดทำแผนปฏิบัติการ แผนเผชิญเหตุ | ที่ทำการปกครองอำเภอ  โพนทราย  (ฝ่ายความมั่นคง) |
| 6 | ฝึกการป้องกันและบรรเทาสาธารณภัยในระดับอำเภออย่างน้อยปีละ 1 ครั้ง เพื่อทดสอบแผนและฝึกทักษะความชำนาญการปฏิบัติร่วมกับหน่วยงานต่างๆ | ที่ทำการปกครองอำเภอ  โพนทราย  (ฝ่ายความมั่นคง)/อปท./สภ.โพนทราย  /โรงพยาบาลโพนทราย  สาธารณสุขอำเภอโพนทราย |
| 7 | ดำเนินการเผยแพร่ประชาสัมพันธ์เกี่ยวกับสาธารณภัย แนวทางการป้องกันและการจัดการเพื่อสร้างความตระหนักและมีส่วนร่วมของภาคประชาชนและเอกชน | อปท. แห่งพื้นที่ |

50

**6.2 การติดตามและประเมินผล**

ให้กองอำนวยการป้องกันและบรรเทาสาธารณภัยอำเภอ เป็นกลไกการประสานการปฏิบัติ การติดตามและประเมินผลสัมฤทธิ์ของแผนการป้องกันและบรรเทาสาธารณภัยอำเภอ โดยปฏิบัติ ดังนี้

6.2.1 กำหนดกรอบการติดตามประเมินผล โดยกำหนดแนวทางการขับเคลื่อนแผนไปสู่การปฏิบัติ เช่น กำหนดกิจกรรมในการให้ความรู้ในสาระสำคัญของแผนแก่หน่วยงานเครือข่ายในพื้นที่ และกำหนดตัวชี้วัดในแต่ละกิจกรรมอย่างเป็นรูปธรรม

6.2.2 รวบรวมข้อมูลที่ได้จากการสำรวจการระดมความคิดเห็นและอื่นๆ พร้อมทั้งกำหนดเป้าหมายและพื้นที่จัดเก็บข้อมูลให้ชัดเจน

6.2.3 ถอดบทเรียน (Lesson Learnt) จากเหตุการณ์สาธารณภัยสำคัญที่ผ่านมา เพื่อทราบถึงปัญหา อุปสรรค ข้อดี และข้อที่ต้องปรับปรุงในการจัดการสาธารณภัยในครั้งต่อไป

6.2.4 ประเมินผลและวิเคราะห์ข้อมูล

6.2.5 จัดทำรายงานและสรุปผลภาพรวม และข้อเสนอแนะ

6.2.6 นำเสนอรายงานให้ผู้อำนวยการอำเภอพิจารณาให้ความเห็นชอบ

6.2.7 นำผลการติดตามและประเมินผลมาเป็นแนวทางในการปรับปรุงทบทวนแผนการป้องกัน และบรรเทาสาธารณภัยอำเภอ และเป็นแนวทางในการขับเคลื่อนแผนไปสู่การปฏิบัติให้เกิดผลสัมฤทธิ์ในทางปฏิบัติต่อไป

**6.3 การทบทวนแผนการป้องกันและบรรเทาสาธารณภัยอำเภอ**

พระราชบัญญัติป้องกันและบรรเทาสาธารณภัย พ.ศ. ๒๕๕๐ มาตรา ๔๔ กำหนดว่า ในกรณีที่ข้อเท็จจริงเกี่ยวกับสาธารณภัยหรือการป้องกันและบรรเทาสาธารณภัยที่ได้กำหนดไว้ในแผนต่างๆ ตามพระราชบัญญัตินี้เปลี่ยนแปลงไป หรือแผนดังกล่าวได้ใช้ครบห้าปีแล้ว ให้เป็นหน้าที่ของผู้รับผิดชอบในการจัดทำแผนดำเนินการปรับปรุงหรือทบทวนแผนที่อยู่ในความรับผิดชอบ

ดังนั้น ให้อำเภอดำเนินการติดตามประเมินผลสัมฤทธิ์ของแผนหรือมีการพบข้อบกพร่องหรือมีนวัตกรรมใหม่ๆ ที่จะนำมาปรับปรุงแผนให้ทันสมัยและสามารถปฏิบัติงานได้จริงให้อำเภอดำเนินการทบทวนและปรับปรุงแผนการป้องกันและบรรเทาสาธารณภัยอำเภอให้เป็นปัจจุบัน และเป็นแนวทางในการปฏิบัติงานในพื้นที่ได้อย่างมีประสิทธิภาพ

**----------------------------------**

**ภาคผนวก**

|  |
| --- |
| **ภาคผนวก ก** |

|  |
| --- |
| **ภาคผนวก ข** |

**บัญชีรายชื่อบุคลากรหน่วยงานราชการ รัฐวิสาหกิจ องค์กรปกครองส่วนท้องถิ่น**

**และองค์กรเครือข่าย ในเขตอำเภอโพนทราย**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อหน่วยงาน** | **นาม**  **เรียกขาน** | **ความถี่วิทยุ** | **โทรศัพท์** | **โทรสาร** | **หมายเหตุ** |
| 1 | **ที่ทำการปกครองอำเภอโพนทราย** | สามเสน | 155.650 | 043-595077 | 043-595077 |  |
| 2 | สถานีตำรวจภูธรโพนทราย | โพนทราย | 155.560 | 043-595080 | 043-595080 |  |
| 3 | โรงพยาบาลโพนทราย | โรงพยาบาล | 153.875 | 043-595073 | 043-595073 |  |
| 4 | สาธารณสุขอำเภอโพนทราย | สธ. | 153.875 | 043-595076 | 043-595076 |  |
| 5 | เทศบาลตำบลโพนทราย | ทรายแก้ว | 162.650 | 043-595009 | 043-595009 |  |
| 6 | เทศบาลตำบลสามขา | สามขา | 155.650 | 043-611477 | 043-611477 |  |
| 7 | องค์การบริหารส่วนตำบลศรีสว่าง | ศรีสว่าง | 155.650 | 043-611543 | 043-611543 |  |
| 8 | องค์การบริหารส่วนตำบลท่าหาดยาว | ท่าหาดยาว | 156.425 | 043-611748 | 043-611748 |  |
| 9 | องค์การบริหารส่วนตำบลยางคำ | ยางคำ | 155.650 | 043-501973 | 043-501973 |  |

|  |
| --- |
| **ภาคผนวก ค** |

**บัญชีรายชื่อเจ้าพนักงานป้องกันและบรรเทาสาธารณภัยที่ได้รับการแต่งตั้ง**

**ของอำเภอโพนทราย จังหวัดร้อยเอ็ด**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ที่อยู่** | **เบอร์โทรศัพท์ติดต่อ** |
| ๑  ๒  ๓  ๔  ๕ | นายธิติพงษ์ ธรศรี  พ.จ.อ.ไพบูลย์ นามโน  นายวุฒิไกร ใจภักดี  จ.ส.อ.สมบูรณ์ จรทอง  ส.อ.กิตติ สิทธิศักดิ์ | หัวหน้าฝ่ายฯ  หัวหน้าสำนักฯ  จพง.ป้องกันและฯ  จพง.ป้องกันและฯ  นักบริหารงานทั่วไป | ทต.โพนทราย  ทต.สามขา  อบต.ยางคำ  อบต.ท่าหาดยาว  อบต.ศรีสว่าง | 08 8583 9482  08 6241 7761  09 3557 6365  08 1296 5951  08 2119 5386 |

|  |
| --- |
| **ภาคผนวก ง** |

**บัญชีรายชื่อ องค์การสาธารณกุศล ในพื้นที่ อำเภอโพนทราย**

|  |  |  |  |  |
| --- | --- | --- | --- | --- |
| **ลำดับที่** | **ชื่อองค์การสาธารณกุศล** | **เครื่องมือ/เครื่องจักร/ยานพาหนะ** | **ความชำนาญ** | **หมายเลขโทรศัพท์** |
| ๑ | กู้ชีพกู้ภัยเทศบาลตำบลโพนทราย | รถกู้ชีพกู้ภัยพร้อมอุปกรณ์ | - การค้นหาผู้ประสบภัย  ทางน้ำ/บก  - การเคลื่อนย้ายผู้ประสบภัย | 0 4359 5014 |

|  |
| --- |
| **ภาคผนวก ฉ** |

**บัญชียานพาหนะเพื่อเตรียมการอพยพประชาชน**

|  |  |  |  |  |
| --- | --- | --- | --- | --- |
| **ที่** | **รายการ** | **จำนวน (คัน)** | **จำนวนคนที่บรรทุกได้**  **(คน)** | **เจ้าของ** |
| ๑  ๒  ๓  ๔  ๕  6 | รถยนต์ (ปิกอัพ)  รถยนต์ (ปิกอัพ)  รถยนต์ (ปิกอัพ)  รถยนต์ (ปิกอัพ)  รถยนต์ (ปิกอัพ)  รถยนต์ (ปิกอัพ | 1  2  1  1  1  1 | 15  30  15  15  15  15 | ที่ทำการปกครองโพนทราย  ทต.โพนทราย  ทต.สามขา  อบต.ศรีสว่าง  อบต.ยางคำ  อบต.ท่าหาดยาว |

|  |
| --- |
| **ภาคผนวก ช** |

**บัญชีรายชื่อบุคคลที่จะต้องช่วยเหลือ ขนย้าย อพยพก่อนเป็นลำดับแรก**

**เด็ก**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **บ้านเลขที่** | **หมายเหตุ** |
| ๑  ๒  ๓ | ด.ช./ด.ญ..................................................  ด.ช./ด.ญ..................................................  ด.ช./ด.ญ.................................................. |  |  |

**คนชรา**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **บ้านเลขที่** | **หมายเหตุ** |
| ๑  ๒  ๓ | นาย/นาง/นางสาว....................................  นาย/นาง/นางสาว....................................  นาย/นาง/นางสาว.................................... |  |  |

**คนพิการ**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **บ้านเลขที่** | **ลักษณะความพิการ** |
| ๑  ๒  ๓ | ชื่อ - นามสกุล................................  ชื่อ - นามสกุล................................  ชื่อ - นามสกุล................................ |  |  |

**สตรีมีครรภ์**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **บ้านเลขที่** | **หมายเหตุ** |
| ๑  ๒  ๓ | ชื่อ - นามสกุล....................  ชื่อ - นามสกุล....................  ชื่อ - นามสกุล.................... |  |  |

**หมายเหตุ 1. ข้อมูลบัญชีรายชื่อบุคคลที่จะต้องอพยพก่อนเป็นลำดับแรก จะต้องมีการปรับปรุงให้เป็น**

**ปัจจุบันอย่างสม่ำเสมอ**

**๒. เด็ก หมายถึง บุคคลที่มีอายุตั้งแต่ 10 ปีลงมา**

**๓. คนชรา หมายถึง บุคคลที่มีอายุตั้งแต่ 60 ปีขึ้นไป**


**๔. เนื่องจากข้อมูลบัญชีรายชื่อบุคคลที่จะต้องอพยพก่อนเป็นลำดับแรกเป็นข้อมูลส่วนตัว**

**ควรมอบให้เฉพาะผู้มีหน้าที่รับผิดชอบเท่านั้น เช่น กำนัน / ผู้ใหญ่บ้าน / ลฯ ผู้นำชุมชน ฯ**

**ข้อพิจารณาในการเลือกสถานที่ตั้งของศูนย์พักพิงชั่วคราว**

**ภาคผนวก ซ**

| **ประเด็น** | **ข้อพิจารณาสำหรับทำเลที่ตั้ง** |
| --- | --- |
| ความปลอดภัย | - ปลอดจากภัยคุกคามในขณะนั้น ไม่ว่าจะเป็นความรุนแรงหรือภัยทางธรรมชาติ  - ปลอดจากความเสี่ยงที่อาจเกิดขึ้นต่อผู้อาศัยในศูนย์อพยพชั่วคราว |
| การเข้าถึง | - ง่ายต่อการเข้าถึงเพื่อให้ความช่วยเหลือในช่วงวิกฤต  - คำนึงถึงฤดูกาลและผลกระทบ (เช่น รถอาจจะเข้าไปไม่ได้ในหน้าฝน) |
| สิ่งแวดล้อม | - พิจารณาถึงภัยจากการปนเปื้อนสารพิษทั้งจากภายในและนอกพื้นที่ |
| สาธารณูปโภค | - ความเป็นไปได้ในการใช้โครงสร้างพื้นฐานของภาครัฐที่มีอยู่เดิม ทั้งการประปา  สุขาภิบาล และการจัดการขยะ  - ระบบไฟฟ้าเป็นสิ่งสำคัญที่สุด เนื่องจากระบบน้ำและสุขาภิบาล ยังสามารถ  หาทางเลือกอื่นที่ไม่พึงพาโครงสร้างพื้นฐานของเมืองได้ |
| ปัจจัยดึงดูด | - ในบริบทของเมือง อาจเกิดปัจจัยดึงดูดให้มีการย้ายเข้าศูนย์พักพิงชั่วคราว  โดยไม่จำเป็น |
| อาชีพ | - การเข้าถึงตลาดในท้องถิ่น  - การเข้าถึงที่ทำงาน  - ทางเลือกและการเข้าถึงระบบขนส่ง |
| สวัสดิการขั้นพื้นฐาน | - ต้องมีการบริการด้านการศึกษาและสุขอนามัย  - มีการสำรวจ และวัดผลศักยภาพระบบสวัสดิการทั่วไปในพื้นที่ |
| เอกลักษณ์ทางวัฒนธรรม | - ผู้อาศัยในศูนย์อพยพชั่วคราวมีสิทธิที่จะยึดถือประเพณีและวัฒนธรรมทางสังคม  และศาสนาในศูนย์อพยพชั่วคราว  - ตรวจสอบทัศนคติขององค์กรปกครองท้องถิ่นและชุมชนโดยรอบ ต่อกลุ่มผู้อยู่  อาศัยในศูนย์พักพิงชั่วคราว |
| สิทธิพลเมือง | - มีการเข้าถึงสังคม สื่อและข่าวสาร รวมถึงมีโอกาสใช้สิทธิของพลเมือง |
| การบูรณาการ | - คำนึงถึงความเป็นไปได้ในการแก้ปัญหาที่ยั่งยืนสำหรับผู้พลัดถิ่นในศูนย์พักพิง  ชั่วคราว |

****

**แบบฟอร์มการลงทะเบียนของศูนย์พักพิงชั่วคราว**

**ภาคผนวก ญ**

|  |  |  |  |  |
| --- | --- | --- | --- | --- |
| **วันลงทะเบียน** | **เจ้าหน้าที่ลงทะเบียน** | **ชื่อศูนย์พักพิงชั่วคราว** | **อาครารสถานที่ตั้งศูนย์ฯ\*** | **เลขที่ลงทะเบียน** |
|  |  |  |  |  |

**\*1.วัด 2.โรงเรียน 3.มหาวิทยาลัย 4.อาคารหน่วยงานของรัฐ 5.โรงพยาบาล 6.สนามกีฬา 7.อื่นๆ**

|  |  |  |  |  |  |  |  |
| --- | --- | --- | --- | --- | --- | --- | --- |
| **สมาชิกครอบครัว** | | | | | | | |
| **ชื่อ** | **นามสกุล** | **ชื่อเล่น** | **ความสัมพันธ์กับหัวหน้าครอบครัว** | **สถานภาพ** | **เพศ** | **วันเกิด** | **อายุ** |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |
| 6. |  |  |  |  |  |  |  |

|  |  |  |  |  |  |
| --- | --- | --- | --- | --- | --- |
| ข้อมูลพื้นฐาน | | | | | |
| เลขที่บัตรประจำตัวประชาชน | ถิ่นฐานเดิม | | วันที่เข้าศูนย์ | | หมายเหตู |
| สัญชาติ | | เชื้อชาติ | | ศาสนา | |

|  |  |
| --- | --- |
| รายละเอียดการติดต่อ | |
| เบอร์โทรศัพท์ | ที่อยู่ |

|  |  |
| --- | --- |
|  | ความต้องการพิเศษ |
| ผู้ทุพลภาพ ผู้สูงอายุ ผู้หญิงเป็นหัวหน้าครอบครัว มารดาที่กำลังให้นมบุตร เด็กที่ถูกทอดทิ้ง ข้อจำกัดทางโภชนาการ ผู้ป่วยที่มียาเฉพาะ | ระบุรายละเอียด |
| ได้มีการนำสัตว์มาด้วยหรือไม่ | ระบุประเภทและจำนวนของสัตว์เลี้ยง |

|  |
| --- |
| ลายมือชื่อ/ลายนิ้วมือผู้ลงทะเบียน:วันที่: |

|  |  |  |
| --- | --- | --- |
| เด็กถูกทอดทิ้ง | | |
| ชื่อบิดา | ชือมารดา | กรณีที่ไม่ทราบ โปรดแจ้งชื่อญาติที่สามารถติดต่อได้ |
| ลักษณะทางร่างกายที่เด่นชัด (ระบุ) | | |

|  |
| --- |
| หมายเหตุ |

**ภาคผนวก ฎ**

**ตัวอย่างตารางมาตรฐานในการประมาณค่าความเสี่ยง**

|  |  |  |  |  |  |
| --- | --- | --- | --- | --- | --- |
| **โอกาสหรือความถี่**  **ในการเกิดภัย** | **ระดับความรุนแรงของผลกระทบ** | | | | |
| **แทบไม่มี (๑)** | **เล็กน้อย (๒)** | **ปานกลาง (๓)** | **ร้ายแรง (๔)** | **วิกฤต (๕)** |
| มีโอกาสเกิดน้อยมาก (๑) | ๑ | ๒ | ๓ | ๔ | ๕ |
| มีโอกาสเกิดน้อย (๒) | ๒ | ๔ | ๖ | ๘ | ๑๐ |
| มีโอกาสเกิดปานกลาง (๓) | ๓ | ๖ | ๙ | ๑๒ | ๑๕ |
| มีโอกาสเกิดสูง (๔) | ๔ | ๘ | ๑๒ | ๑๖ | ๒๐ |
| มีโอกาสเกิดสูงมาก (๕) | ๕ | ๑๐ | ๑๕ | ๒๐ | ๒๕ |

ความเสี่ยงสูง ความเสี่ยงปานกลาง ความเสี่ยงต่ำ

ที่มา : ADPC, 2011 (พ.ศ. ๒๕๕๔)

ความเสี่ยงสูง หมายถึง มีโอกาสหรือความถี่ในการเกิดภัยสูงมาก ความรุนแรงของผลกระทบปานกลาง

มีโอกาสหรือความถี่ในการเกิดภัยสูงมาก ความรุนแรงของผลกระทบร้ายแรง

มีโอกาสหรือความถี่ในการเกิดภัยสูงมาก ความรุนแรงของผลกระทบวิกฤต

มีโอกาสหรือความถี่ในการเกิดภัยสูง ความรุนแรงของผลกระทบร้ายแรง

มีโอกาสหรือความถี่ในการเกิดภัยสูง ความรุนแรงของผลกระทบวิกฤต

มีโอกาสหรือความถี่ในการเกิดภัยปานกลาง ความรุนแรงของผลกระทบวิกฤต

ความเสี่ยงปานกลาง หมายถึง มีโอกาสหรือความถี่ในการเกิดภัยสูงมาก ความรุนแรงของผลกระทบแทบไม่มี

มีโอกาสหรือความถี่ในการเกิดภัยสูงมาก ความรุนแรงของผลกระทบเล็กน้อย

มีโอกาสหรือความถี่ในการเกิดภัยสูง ความรุนแรงของผลกระทบเล็กน้อย

มีโอกาสหรือความถี่ในการเกิดภัยสูง ความรุนแรงของผลกระทบปานกลาง

มีโอกาสหรือความถี่ในการเกิดภัยปานกลาง ความรุนแรงของผลกระทบเล็กน้อย

มีโอกาสหรือความถี่ในการเกิดภัยปานกลาง ความรุนแรงของผลกระทบปานกลาง

มีโอกาสหรือความถี่ในการเกิดภัยปานกลาง ความรุนแรงของผลกระทบร้ายแรง

มีโอกาสหรือความถี่ในการเกิดภัยน้อย ความรุนแรงของผลกระทบปานกลาง

มีโอกาสหรือความถี่ในการเกิดภัยน้อย ความรุนแรงของผลกระทบร้ายแรง

มีโอกาสหรือความถี่ในการเกิดภัยน้อย ความรุนแรงของผลกระทบวิกฤต

มีโอกาสหรือความถี่ในการเกิดภัยน้อยมาก ความรุนแรงของผลกระทบวิกฤต

- 2 -

ความเสี่ยงต่ำ หมายถึง มีโอกาสหรือความถี่ในการเกิดภัยสูง ความรุนแรงของผลกระทบแทบไม่มี

มีโอกาสหรือความถี่ในการเกิดภัยปานกลาง ความรุนแรงของผลกระทบแทบไม่มี

มีโอกาสหรือความถี่ในการเกิดภัยน้อย ความรุนแรงของผลกระทบแทบไม่มี

มีโอกาสหรือความถี่ในการเกิดภัยน้อย ความรุนแรงของผลกระทบเล็กน้อย

มีโอกาสหรือความถี่ในการเกิดภัยน้อยมาก ความรุนแรงของผลกระทบแทบไม่มี

มีโอกาสหรือความถี่ในการเกิดภัยน้อยมาก ความรุนแรงของผลกระทบเล็กน้อย

มีโอกาสหรือความถี่ในการเกิดภัยน้อยมากความรุนแรงของผลกระทบปานกลาง

มีโอกาสหรือความถี่ในการเกิดภัยน้อยมาก ความรุนแรงของผลกระทบร้ายแรง

---------------------------------